text:
ပပ်ႉပိုၼ်းမိူင်းၶႄႇ သၢမ်ၵူၵ်း (3 မိူင်း/ၸုမ်း) ဢၼ်ၶူးမိူင်းလီ (ၶမ်းၸၢမ်ႇႁိူင်း) ၶတ်းၸႂ်ၶိုင်ပွင်ဢိတ်ႇဢွၵ်ႇပိုၼ်ၽႄႈ ၽိုၼ်ၼိုင်ႈယဝ်ႉၽိုၼ်ၼိုင်ႈၼၼ်ႉ မိူဝ်ႈလဵဝ်ဢွၵ်ႇမႃးထႅင်ႈ ပပ်ႉၽိုၼ်မၢႆ 4 ယဝ်ႉ။ ယိူင်းဢၢၼ်းပိူင်လူင် ႁႂ်ႈၸၢဝ်းတႆး မီးတၢင်းႁူႉတၢင်းႁၼ် မေႃၽွမ်ႉႁူမ်ႈၵၼ်ႁဵတ်းသၢင်ႈ ၵၢၼ်ငၢၼ်း။
ၶူးမိူင်းလီ လၢတ်ႈဝႃႈ- ၶေႃႈၵႂၢမ်းၶိုၵ်ႉတွၼ်းၼႂ်းပပ်ႉမၢႆ 4 ၼႆႉတွၼ်ႈၼိုင်ႈၼၼ်ႉ ပဵၼ်လွင်ႈလိူၵ်ႈၵူၼ်း၊ ၼႃႈ 50 ။ ပေႃးထွမ်ႇတၢင်း လၢတ်ႈၵူၺ်း တေဢမ်ႇလႆႈၶုၼ်ပွင်သိုၵ်း။ ပေႃးတူၺ်းၼႃႈတႃ တေဢမ်ႇလႆႈၵူၼ်းမီးတၢင်းႁူႉ။ ပေႃးတူၺ်တီႈယူပ်ႈယွမ်းတၢင်းၼွၵ်ႈ ၵူၺ်း ၸၢင်ႈၶၢမ်ႈပူၼ်ႉသႅင်လီ။ ၶေႃႈၵႂၢမ်းၸိူဝ်းၼႆႉ ပဵၼ်ၶုၼ်ၼႆႉ ပေႃးတူၺ်း ၵူၼ်းၾၢႆႇၼွၵ်ႈ ဢမ်ႇလႆႈၵူၼ်းႁဵတ်းၵၢၼ်လီ။ တူၺ်းၵူၼ်းၸမ်ၸႂ်ၵေႃႈ ဢမ်ႇလႆႈၵူၼ်းမီးၼမ်ႉၵတ်ႉ။ တူၺ်းႁၢင်ႈၾၢင် သေဢဝ်မႃးပဵၼ်လုၵ်ႈၼွင်ႉၵေႃႈ လႆႈတၢင်းႁၢင်ႈလီၵူၺ်း၊ ၼႆႉၵေႃႈ ဢမ်ႇလႆႈၵူၼ်းမီးၼမ်ႉၵတ်ႉပၺ်ၺႃ။ ၵူၼ်းပဵၼ် ၽူႈဢွၼ်ႁူဝ် ၽူႈၼမ်းသိုၵ်းၼႆႉ တေလႆႈတူၺ်းၵူၼ်း ဢၼ်မီးၽီမိုဝ်း၊ ၵူၼ်းမီးၼမ်ႉၵတ်ႉတၢင်းၶႅၼ်ႇ မီးသတိပၺ်ၺႃ၊ တၢင်းႁဵတ်းတၢင်းသၢင်ႈ တေလႆႈမီးပၵ်းပိူင် ၸင်ႇဢဝ်မႃးပဵၼ်ၽူႈၸႂ်ႉၵၢၼ်လူင်။
ထႅင်ႈတီႈၼိုင်ႈ ပဵၼ်တီႈၶူင်ပဵင်ႉလၢတ်ႈ ပင်းထွင်းဝႃႈ ႁဵတ်းၵၢၼ်လူင်ၼႆႉ ယႃႇၼႅတ်ႈ၊ ပေႃးႁိပ်ႈၼႅတ်ႈၵၢၼ်ဢမ်ႇတၼ်းယဝ်ႉ ဢႃယုၸၢင်ႈသဵင်ႈပႅတ်ႈဢွၼ်တၢင်း။ လွင်ႈၼႆႉ လၢတ်ႈလႆႈဝႃႈ ပေႃးၵုမ်ႇဝူၼ်ႉထိုင်လွင်ႈၵၢၼ်ၵူၺ်း ဢမ်ႇဝူၼ်ႉထိုင်လွင်ႈလွတ်ႈ ၽေးၼၼ်ႉ ဢမ်ႇလႆႈ- ၶူးမိူင်းလီ လၢတ်ႈၼႄၼင်ႇၼႆ။
ပပ်ႉပိုၼ်းသၢမ်ၵူၵ်း (3 ၸိုင်ႈမိူင်း/ၸုမ်း) ပိုၼ်းၸိူင်းလွင်ႈၽွင်းမိူင်းၶႄႇယုင်ႈယၢင်ႈ၊ မၢႆ 4 ၼႆႉ တင်းမူတ်း ဢိတ်ႇဢွၵ်ႇ ပိုၼ်ၽႄႈ 500 ပပ်ႉ။ မီး 216 ၼႃႈ ဢမ်ႇပႃးတွၼ်ႈၵႂၢမ်းၼမ်းလႄႈၼႃႈသိူဝ်ႈ။ ၼႂ်းပပ်ႉၼႆႉ ပဵၼ်တွၼ်ႈ 66-88 ။ တမ်းဝႆႉၵႃႈၶၼ်ၼိုင်ႈပပ်ႉ 100 ဝၢတ်ႇ (ငိုၼ်းထႆး)။ ၼွၵ်ႈသေမီးၶၢႆၼႂ်းၵဵင်းမႆႇယဝ်ႉ တေသူင်ႇၶၢႆပႃးၼႂ်းမိူင်းၵွၵ်ႇ (ၵုင်းထဵပ်ႈ)၊ ပဵင်းလူင်၊ ႁၢၼ်ႉသိုင်ႇသဵင်ၵွင်တႆး ဝဵင်းတႃႈၶီႈလဵၵ်း၊ ဝဵင်းပၢင်လူင် ၸိုင်ႈတႆးပွတ်းၸၢၼ်း ၸိူဝ်းၼႆႉ။
မိူဝ်ႈပီၵၢႆ (2013) ၽွင်းၵၢင်လိူၼ်ၵျူႊလၢႆႊၼၼ်ႉ ၶူးမိူင်းလီ လႆႈၶပ်းၶိုင်ဢိတ်ႇဢွၵ်ႇပိုၼ်ၽႄႈ ပပ်ႉၸိူင်းသိုၵ်းသၢမ်ၵူၵ်း (သၢမ်မိူင်း/သၢမ်ၸုမ်း) ပပ်ႉတီႈ 3 ။ မီး 212 ၼႃႈ၊ ဢိတ်ႇဢွၵ်ႇတင်းၼမ် 500 ပပ်ႉ။ ၵႃႈၶၼ်ၼိုင်ႈပပ်ႉ 100 ဝၢတ်ႇၼင်ႇၵဝ်ႇ။ ပပ်ႉမၢႆ 1 ဢိတ်ႇဢွၵ်ႇပိုၼ်ၽႄႈၼႂ်းလိူၼ်ၵျႅၼ်ႊၼိဝ်ႊရီႊ ပီ 2013 တင်းၼမ် 1,000 ပပ်ႉ။ ဝၢႆးၼႆႉ ဢွၵ်ႇပပ်ႉမၢႆ 2 ထႅင်ႈ။
ၶူးမိူင်းလီ ယၢမ်ႈပိုတ်ႇလၢတ်ႈဝႃႈ- ပပ်ႉပိုၼ်းသၢမ်မိူင်း/သၢမ်ၸုမ်းၼႆႉ ၶႂ်ႈႁႂ်ႈပီႈၼွင်ႉႁဝ်းဢၢၼ်ႇၼမ်ၼမ်။ ပေႃးတူၺ်း ၽိုၼ်လိၵ်ႈမိူင်းထႆးတႅမ်ႈဝႆႉ ၵူၼ်းဢၢၼ်ႇလိၵ်ႈၼမ်လိူဝ်ပိူၼ်ႈၼႂ်းလုမ်ႈၾႃႉ ပဵၼ်မိူင်းၵျပၼ်ႊ၊ မိူင်းၵျပၼ်ႊၼႆႉ ပဵၼ်ဝၢၼ်ႈမိူင်း ၶိုၼ်ႈယႂ်ႇ။ ပိုၼ်းသၢမ်ၵူၵ်းၼႆႉ ၼႂ်းမိူင်းၵျပၼ်ႊယင်းဢဝ်ပႄပိၼ်ႇၽႃသႃသေ ၸႂ်ႉႁဵၼ်းသွၼ် ၼႂ်းႁူင်းႁဵၼ်း/ ၼႂ်းၶွမ်ႊပၼီႊ/ ၼႂ်းႁူင်းၵၢၼ်ၸိူဝ်းၼႆႉ။ မိူဝ်ႈလဵဝ် တႆးႁဝ်းပႆႇဢဝ်ႁဵၼ်းသွၼ် ၼႂ်းႁူင်းႁဵၼ်းလႆႈသေတႃႉ ၵေႃႈ ၵူၼ်းပွင်ပဵၼ်လႆႈ ၸိူဝ်းသူၼ်ၸႂ် ၶဝ်လီဢၢၼ်ႇ။ လွင်ႈပိုၼ်းသၢမ်ၵူၵ်းၼႆႉ ၼင်ႇႁိုဝ်မၼ်းတေၶႅမ်ႉလိူဝ်သေဢွၼ်-တွၼ်းသေၵဝ်ႇၼၼ်ႉ ပေႃးမီးပီႈၼွင်ႉၶဝ်ၼႄႉ ၼမ်းမႃးဝႃႈ ထုၵ်ႇလႆႈ မူၼ်ႉမႄးတီႈၼၼ်ႈတီႈၼႆႈၼႆၵေႃႈ ယူႇတီႈၶႃႈႁဝ်း တေပူၵ်းပွင်မူၼ်ႉမႄးသေသိုပ်ႇဢိတ်ႇဢွၵ်ႇထႅင်ႈ။
ၼႂ်းပပ်ႉသၢမ်ၵူၵ်းၼႆႉ မီးလွင်ႈၽွမ်ႉၵၼ်၊ ႁၵ်ႉၵၼ်၊ လွင်ႈဢုပ်ႇဢူဝ်းၵိူဝ်းၵုမ်ၵၼ်၊ လွင်ႈဝၢင်းၽႅၼ်ၵၢၼ်ငၢၼ်း၊ လွင်ႈပိူဝ်ႈတႃႇ ႁဵတ်းသၢင်ႈၵၢၼ်ယႂ်ႇငၢၼ်းလူင် ၸိူဝ်းၼႆႉလႄႈ မီးၽွၼ်းလီတႄႉတႄႉ။ ၵၢၼ်ၵူႈလွင်ႈလွင်ႈၼႆႉ တေလႆႈ ဝၢင်းၽႅၼ်ဢွၼ်တၢင်း ၸင်ႇၵွႆႈလူင်းမိုဝ်းႁဵတ်း။ ပေႃးတေႁဵတ်းသင် တေလႆႈမီးတီႈၵိူဝ်းၵုမ်၊ ပဵၼ်ၵူၼ်းလီ၊ မီးပၺ်ၺႃ။ ၵူၼ်းလူင်ၵေႃႉဢွၼ်ႁူဝ်ၼမ်း ၼႃႈၼၼ်ႉၵေႃႈ ထုၵ်ႇလႆႈမီးၵူၼ်းလီ မီးပၺ်ၺႃ ပဵၼ်တီႈၵိူဝ်းၵုမ်။ ပပ်ႉပိုၼ်းသၢမ်ၵူၵ်းၼႆႉ ပဵၼ်ပပ်ႉဢၼ်ပၼ်တၢင်းႁူႉၵူႈပၢႆးပၢႆး၊ မီးၽွၼ်းလီပိူဝ်ႈတႃႇၵူၼ်းၼုမ်ႇတႆးႁဝ်း တင်ႈတႄႇၵၢၼ်ဢွၼ်ႇ တေႃႇထိုင် ၵၢၼ်လူင်။ ႁဵတ်းႁႂ်ႈၵူၼ်းႁဝ်းလၵ်းလႅမ် တင်ႈတႄႇ ပၢႆးၼႃႈႁိူၼ်း၊ ပၢႆးယူႇသၢင်ႈၵိၼ်သဝ်း၊ ပၢႆးလၢတ်ႈၵႂၢမ်း တိတ်းတေႃႇ ၵပ်းသိုပ်ႇၵူၼ်း၊ ပၢႆးၶဝ်ႈၸူးတိတ်းတေႃႇၵေႃႉၼိုင်ႈလႄႈ ၵေႃႉၼိုင်ႈ၊ ၸုမ်းၼိုင်ႈလႄႈၸုမ်းၼိုင်ႈ တေႃႇထိုင်ပူၵ်းပွင် ဢဝ်ဝၢၼ်ႈမိူင်းၶိုၼ်း- ၶူးမိူင်းလီ ယၢမ်ႈလၢတ်ႈ ၼင်ႇၼႆ။
ၽူႈသူၼ်ၸႂ်တင်းလၢႆပၼ်ႁႅင်းသိုဝ်ႉလႆႈတီႈ 1.တီႈႁၢၼ်ႉၶမ်းၸၢမ်ႇႁိူင်း (ၶူးမိူင်းလီ) လင်ဝတ်ႉပႃႇပဝ်ႈ ၵဵင်းမႆႇ။ 2.ႁၢၼ်ႉ သိုင်ႇသဵင်ၵွင်တႆး ဝဵင်းတႃႈၶီႈလဵၵ်း။ 3.ႁၢၼ်ႉၶၢႆလိၵ်ႈလၢႆးတႆး ပဵင်းလူင် ၸိူဝ်းၼႆႉ။ တေႃႇပေႃးယဝ်ႉပိုၼ်းတင်းမူတ်းမီး 7 ပပ်ႉ၊ ယၢမ်းလဵဝ် လႆႈႁူႉဝႃႈတိုၵ်ႉၶပ်းၶိုင်ထႅင်ႈပပ်ႉတီႈ 5 ယူႇ။
တိတ်းတေႃႇ ၶမ်းၸၢမ်ႇႁိူင်း မိူင်းလီ လႆႈတီႈမၢႆၾူၼ်ႊ 089-5530906


c: text/html

text:
Humanrights
ၵူၼ်းမိူင်း လုၵ်ႉႁိုၼ်ႇၼႄၵၢင်ၸႂ် လူၺ်ႈၵၢၼ်တေလူင်းၵဵပ်းသဵၼ်ႈသၢႆမၢႆ ဢမ်ႇႁႂ်ႈပႃးၸိုဝ်ႈရူဝ်ႇႁိၼ်ႇၵျႃႇ
- Details
- Created on 29 March 2014
- Written by တႆးလွတ်ႈလႅဝ်း
ၵူၼ်းမိူင်း မီးလွင်ႈလိူတ်ႇမႆႈၸႂ် ယွၼ်ႉၼႂ်းၵၢၼ်တေလူင်းၵဵပ်း သဵၼ်ႈသၢႆမၢႆ ႁူဝ်ၼပ်ႉၵူၼ်း ၼႂ်းမိူင်းႁူမ်ႈတုမ်မၢၼ်ႈ ပတ်းပိုၼ်ႉပွၵ်ႈၼႆႉသေ လႆႈလုၵ်ႉႁိုၼ်ႇ ပႆၼႄၵၢင်ၸႂ် လုၵ်ႉတီႈပၢၵ်ႇၼႃႈ ၵျွင်းြၽႃးလူင် မႁႃႇမျႅတ်ႉမုၼိ ၵၢင်မိူင်းဝဵင်းလႃႈသဵဝ်ႈ ပႆထိုင်တီႈႁူင်းယႃလူင်ၵူၼ်းမိူင်း ႁိမ်းၸမ်ၵၢတ်ႇလူင် ဝဵင်းလႃႈသဵဝ်ႈၼၼ်ႉၼႆ။
ၵူၼ်းဝၢၼ်ႈ ထုၵ်ႇသိုၵ်းမၢၼ်ႈ ၸူၼ်ဢဝ်ၶူဝ်းၶွင် တႃႇႁဵတ်းပဵၼ်ၸရိပ်ႈ သွၵ်ႈတဝ်ၸုမ်းၸၢဝ်းၶိူဝ်း
- Details
- Created on 28 March 2014
- Written by တႆးလွတ်ႈလႅဝ်း
သိုၵ်းမၢၼ်ႈ တပ်ႉ151လႄႈ တပ်ႉ152 ၵႂႃႇဢထမ်ႇမ ၸူၼ်ဢဝ်ၶူဝ်းၶွင် ၵူၼ်းဝၢၼ်ႈၼႃးမူၼ်း ဢိူင်ႇဝၢၼ်ႈၼွင် ၸႄႈဝဵင်းၼမ်ႉၸၢင် ၵႂႃႇၶၢႆၵိၼ်သေ ႁဵတ်းပဵၼ် ၵႃႈၸရိပ်ႈ(ရဵၵ်ႉၶႃႇ) တႃႇတေသိုပ်ႇသွၵ်ႈတဝ် ၸုမ်းၸၢဝ်းၶိူဝ်း ၼႂ်းထိူၼ်ႇထႅင်ႈ ၶၢဝ်းယၢဝ်း။
ၵူၼ်းမိူင်း ၸႄႈဝဵင်းၵျွၵ်းမႄး ထုၵ်ႇသိုၵ်းမၢၼ်ႈပေႃႉထုပ်ႉသေ ၸီႉၼႄးဝႃႈ ၵဵဝ်ႇၶွင်ႈသိုၵ်းတႆး
- Details
- Created on 27 March 2014
- Written by တႆးလွတ်ႈလႅဝ်း
သိုၵ်းမၢၼ်ႈၸီႉၼႄး မၢပ်ႇၽၢမ်းဝႃႈ ၵဵဝ်ႇၶွင်ႈၵၼ် တင်းသိုၵ်းတႆး ၼႆသေ တိၺွပ်းၵူၼ်းဝၢၼ်ႈ ၵႂႃႇပေႃႉထုပ်ႉ ႁၢဝ်ႈႁႅင်း တေႃႇထိုင်တေႃႈလဵဝ် ပႆႇပွႆႇမႃးၶိုၼ်း။ ပူၼ်ႉမႃးမိူဝ်ႈဝၼ်းထီႉ 24.3.2014 ၶၢဝ်းယၢမ်း 5:00မူင်းၸဝ်ႉၼၼ်ႉ မီးသိုၵ်းမၢၼ်ႈၸုမ်းၼိူင်ႈ ၶိူင်ႈမၢႆ တီႈၶႅၼ်ၶဝ်ၵေႃႈဢမ်ႇမီး မၢႆတပ်ႉၶဝ်ၵေႃႈဢမ်ႇမီး မႃးတီႈႁိူၼ်းၸၢႆးဢွင်ႇလႅင်း ႁွင်ႉ ၵူဝ်ႇဢေးလုၼ်ႇသေ မႃးသွၵ်းတဝ် တီႈႁိူၼ်းမၼ်းၸၢႆးသေ ၸီႉၼႄးဝႃႈမၢပ်ႇၽၢမ်းဝႃႈ မၼ်းၸၢႆးၵဵဝ်ႇၶွင်ႈတင်းသိုၵ်းတႆး ၼႆယဝ်ႉ။
လၢႆးႁဵတ်းသိုၵ်းမၢၼ်ႈ မိူၼ်ၼင်ႇၸူၼ်
- Details
- Created on 27 March 2014
- Written by တႆးလွတ်ႈလႅဝ်း
သိုၵ်းမၢၼ်ႈ တပ်ႉ519 ၶဝ်ႈဝၢၼ်ႈပၢင်ၵႅင်း ဢၼ်မီးၼႂ်း ၸႄႈဝဵင်းမိူင်းတူၼ်သေ ဢဝ်ၵွင်ႈၵႂႃႇ လွၵ်ႇငိူတ်ႈၵူၼ်းဝၢၼ်ႈ ၸႂ်ႉႁႂ်ႈၵူၼ်းၼႂ်းဝၢၼ်ႈ တင်းသဵင်ႈ မႃးၶွၼ်ႈတုမ် ယူႇတီႈလဵဝ်ၵၼ်သေ ၶိုၼ်ႈသွၵ်ႈတဝ် ဢဝ်ၶူဝ်းၶွင်ၵႂႃႇ ၵူႈလွင်ႈ ပႃးတင်းၶႅပ်းတိၼ်။
ၸၢဝ်းၶိူဝ်းပဢူဝ်း တဵၵ်းတဵင်ႁႂ်ႈၸၢဝ်းၶိူဝ်းတႆး ပဵၼ်ပဢူဝ်း
- Details
- Created on 27 March 2014
- Written by တႆးလွတ်ႈလႅဝ်း
ၸၢဝ်းၶိူဝ်းပဢူဝ်း ၸိသင်ႇ ႁႂ်ႈၸဝ်းၶိူဝ်းတႆး ဢၼ်ယူႇၼႂ်းဢိူင်ႇ ပၢင်ႇတဝိ ၸႄႈဝဵင်းလၢင်းၶိူဝ်းၸိူဝ်းၼၼ်ႉ ၵူႈဝၢၼ်ႈ ၸႂ်ႉႁဵတ်းမၢႆၾၢင် (မၢတ်ႉပူင်ႇတိၼ်ႇ)သေ တဵၵ်းတဵင်ၸႂ်ႉသႂ်ႇပဵၼ် ၸၢဝ်းၶိူဝ်း ပဢူဝ်းသဵင်ႈသဵင်ႈၼႆ ၵူၼ်းၼုမ်ႇတႆး ၼႂ်းမိူင်း ၵေႃႉၼိုင်ႈ သူင်ႇၶၢဝ်ႇမႃးၼင်ႇၼႆ။
More Articles...
- သိုၵ်းမၢၼ်ႈၶဝ်ႈဝၢၼ်ႈ ၵူၼ်းဝၢၼ်ႈသေ ၵႂႃႇပေႉၵိၼ် ၵူၼ်းဝၢၼ်ႈလႄႈ ဢဝ်မၢၵ်ႇလူင် ပွႆႇသႂ်ႇၼႂ်းဝၢၼ်ႈ
- ပေႃးဢမ်ႇၶိုၼ်း ဢဝ်တီႈလိၼ် ၵူၼ်းမိူင်း ၸိူဝ်းထုၵ်ႇသိမ်း ၵႂႃႇၸိူဝ်းၼၼ်ႉ ပၼ်ၵူၼ်းမိူင်းၼႆ ၵူၼ်းမိူင်း တေၼႄၵၢင်ၸႂ် တီႈၸေႈဝဵင်းၵျႂၵ်းမႄး
- သိုၵ်းမၢၼ်ႈ တိၺွပ်းပေႃႉထုပ်ႉ လုၵ်ႈၸၢႆးပူႇၵၢင်ႉ ဝၢၼ်ႈၶိုမ်းမႂ်ႇသေ ႁႃၵူတ်ႇထတ်းၵူၼ်းဝၢၼ်ႈ ၼႂ်းၸႄႈဝဵင်းမိူင်းငေႃႉ
- သိုၵ်းမၢၼ်ႈ ဢၢၼ်းၵၢၼ်ႉၸၼ် လူလၢႆၵူၼ်းမိူင်း မိူဝ်ႈသိုၵ်းမၢၼ်ႈ ၶဝ်ႈဝၢၼ်ႈ
- သိုၵ်းမၢၼ်ႈလႄႈ ပီႇတုၸိတ်ႉ တိၺွပ်းပေႃႉထုပ်ႉ ပူႇမိူင်းလႄႈ ၽူႈၵွၼ်းဢိူင်ႇ ဝၢၼ်ႈၼႃးပဵင်း ဝဵင်းၵျွၵ်းမႄး
- သိုၵ်းမၢၼ်ႈ တဵၵ်းယွၼ်း ၵိၼ်ၶဝ်ႈသၢၼ် ၸၢဝ်းၶိူဝ်းလွႆ ဢမ်ႇလႆႈေသ ေပႃႉထုပ်ႉ
- ပီႇတုၸိတ်ႉဝၢၼ်ႈပၢင်ႇ ၵူတ်ႇထတ်းၵူၼ်းၶဝ်ႈ ပွႆးဝၼ်းၵိူတ်ႇ ၸဝ်ႈသြႃႇမိူင်းၼွင် ႁၢဝ်ႈႁႅင်း
- သိုၵ်းမၢၼ်ႈ သွၵ်ႈတဝ်သိုၵ်း ၸၢဝ်းၶိူဝ်း တင်ႈၸႂ်ပေႉၵိၼ် ၵူၼ်းဝၢၼ်ႈ ႁႅင်းလိူဝ်
- ၸၢဝ်းမၢၼ်ႈသွင်ၵေႃႉ တဵၵ်းၵၼ်ႉၸၼ် လူလၢႆ လုၵ်ႈဢွၼ်ႇယိင်း ဢႃႇယုလဵၵ်ႉ သွင်ၵေႃႉ ဝဵင်းမူႇၸႄႈ
- ၽူႈၵွၼ်းဢိူင်ႇ ၸႄႈဝဵင်းၼမ်ႉၶမ်း ၵိၼ်လဝ်ႈမဝ်းႁႅင်းသေ ၸႂ်ႉဢၢမ်းၼၢတ်ႈ ႁိုတ်းထႃႉလႃႇ ၵူၼ်းမိူင်း

robotstxt: allowed

filter: keep


text:
ဝၢႆးဝၼ်းပွတ်းၶမ်ႈမိူဝ်ႈၼႆႉ ဢိင်ၼိူဝ်လူမ်းလႅင်ႉ ပတ်ႉႁႅင်း တီႈဝဵင်းၵဵင်းတုင်သေ ႁဵတ်းႁႂ်ႈၾႆးၾႃႉလပ်း၊ တူၼ်ႈမႆႉလူမ်ႉတဵင်တၢင်း၊ လင်ႁိူၼ်းၵူၼ်ႇပင်း၊ ၵူၼ်းမိူင်းလူႉသုမ်းၼမ်။
ဝၼ်းတီႈ 27/05/2014 (မိူဝ်ႈၼႆႉ) ဝၢႆးဝၼ်း ၶၢဝ်းယၢမ်းမွၵ်ႈ 3 မူင်းၶိုင်ႈ တေႃႇထိုင် 4 မူင်းၶိုင်ႈ တီႈဝဵင်းၵဵင်းတုင် ၸိုင်ႈတႆးပွတ်းဢွၵ်ႇၼၼ်ႉ လူမ်းလႅင်ႉလူင်ပတ်ႉႁႅင်း၊ ၾူၼ်ၵေႃႈႁႅင်းသေ တူၼ်ႈမႆႉယႂ်ႇတူၼ်ႈမႆႉလူင် ၵူၼ်ႇလူမ်ႉတဵင်တၢင်း တဵင်ႁိူၼ်း၊ လင်ႁိူၼ်းၵူၼ်ႇပင်းလူႉၵွႆလၢႆလင်၊ ၾႆးၾႃႉလပ်းတင်းဝဵင်း- ၼႆယဝ်ႉ။
ပီႈၼွင်ႉၵဵင်းတုင် ၵေႃႉၼိုင်ႈလၢတ်ႈဝႃႈ- မိူဝ်ႈၼႆႉ တီႈၵဵင်းတုင်ၼႆႉလူမ်းႁႅင်း။ တီႈၼႃႈႁူင်းႁဵၼ်းၼၼ်ႉ မႆႉသပေႇတူၼ်ႈယႂ်ႇတူၼ်ႈလူင် လူမ်ႉတဵင်တၢင်း။ တီႈၸဝ်ႈမိူင်း ႁိမ်းဝတ်ႉႁူဝ်ၶူင်ႇ (ဝတ်ႉၾႃႉၵႅဝ်ႈ ၵၢင်ၸႂ်မိူင်း) ၵေႃႈ သဝ်လၵ်းၾႆးလူမ်ႉတဵင်တၢင်း။ တီႈၵဵင်းၶုမ်ႇ (တၢင်းၶိုၼ်ႈၵႂႃႇဝတ်ႉၵျွင်းလူင်) ႁိူၼ်းမၢၵ်ႇဢုတ်ႇလိပ်း လင်ၼိုင်ႈ လူမ်ႉၵႂႃႇၽၢၵ်ႇၼိုင်ႈ၊ ႁိူၼ်းမုင်းလဵၵ်းၽိူၵ်ႇ ၵႂႃႇၽၢၵ်ႇၼိုင်ႈ။ မႆႉၶီႈလဵၵ်း (မႆႉၸီႇလီႇ) တီႈၵၢင်ၸႂ်ဝၢၼ်ႈၵေႃႈ လူမ်ႉတဵင်ႁိူၼ်းသြႃႇမၶၢင်- ဝႃႈၼႆ။
မိူဝ်ႈလဵဝ်ၼႆႉ တၢင်ႇတီႈတႄႉပႆႇလႆႈႁူႉလွင်ႈလူႉၵွႆ/သုမ်း။ မိူဝ်ႈၵႆႈၼၼ်ႉ ႁေႃႈၵႃးၽၢတ်ႈၽၢၼ်ႇၵႂႃႇလႄႈႁၼ်ၵူၺ်း။ ၸွမ်သၵ်း ၸွမ်တွင်းၸိူဝ်းၼႆႉၵေႃႈ လွင်ႈလူႉၵွႆၼၼ်ႉ ပႆႇလႆႈႁူႉ။ မိူဝ်ႈၼႆႉ တီႈၵဵင်းတုင်ၼႆႉ ၾႆးလပ်းသိင်ႇ မူတ်းယဝ်ႉလႄႈ လႅပ်ႈလုၵွႆၼမ်ယူႇ- ပီႈၼွင်ႉၵဵင်းတုင် သိုပ်ႇလၢတ်ႈၵႂႃႇၼင်ႇၼႆ။


text:
ၼႂ်းပီ 2014 ၼႆႉပုၼ်ႈတႃႇၵူၼ်းၶိူဝ်းတႆးႁဝ်း တေမီးပၢင်ပွႆးသုၼ်ႇႁူမ်ႈ ဢၼ်ၶိုၵ်ႉၶမ်ႇလမ်ႇလွင်ႈ (4) ပၢင် သမ်ႉပဵၼ် ပၢင်ပွႆးဢၼ်ၵူၼ်းၸၢဝ်းၶိူဝ်းတႆးႁဝ်း တေလႆႈၼႄဢဵၼ်ႁႅင်းလႄႈ ဢဝ်ၵုၼ်းမုၼ်သုင် ယႂ်ႇလူင်ၸိူင်ႉၼႆ-
ပွၼ်းပီမႂ်ႇတႆး 2108
ပွၼ်းပီမႂ်ႇတႆး 2108 ၊ ပေႃးထိုင်မႃးပီမႂ်ႇတႆး 2109 ပွၼ်းပီမႂ်ႇတႆး ႁဝ်းၶႅၼ်းတေၶႅမ်ႉလိူဝ်ၼႆႉ လၢႆပုၼ်ႈ။
သၢႆၸႂ်ၸိူဝ်ႉၸၢတ်ႈ ၽႃသႃၵႂၢမ်းလၢတ်ႈလႄႈလိၵ်ႈလၢႆးၾိင်ႈငႄႈ
ၶိူဝ်းၵူၼ်းၼိုင်ႈၶိူဝ်းၼႆႉ ပေႃးဢမ်ႇမီး ၽႃသႃ ၵႂၢမ်းလၢတ်ႈ လိၵ်ႈလၢႆး ၾိင်ႈငႄႈၸဝ်ႈၵဝ်ႇႁင်းၵူၺ်းၸိုင် တိုၼ်းဢမ်ႇ ၶိုၼ်ႈယႂ်ႇလႆႈ တိုၼ်းဢမ်ႇပဵၼ်ၶိူဝ်းၵူၼ်းဢၼ်ယူႇ လႆႈယၢဝ်းႁိုင်။ ဢၼ်ဝႃႈၵၢၼ်သိုၵ်း၊ ၵၢၼ်ပႃႇတီႇ၊ ၵူၼ်းၸုမ်းလႂ် ၸုမ်းၼိုင်ႈၵေႃႈယဝ်ႉ တၵ်းလႆႈမီးၵၢၼ် ၸႂ်ႉတိုဝ်းၽႃသႃ ၵႂၢမ်းလၢတ်ႈ လိၵ်ႈလၢႆးၶွင်ၸဝ်ႈၵဝ်ႇ။ ပေႃးၽႃသႃ လိၵ်ႈလၢႆး ၵႂၢမ်းလၢတ်ႈၸဝ်ႈၵဝ်ႇတၢႆၵေႃႈ ၶိူၼ်းၵူၼ်းၸဝ်ႈၵဝ်ႇ တၵ်းႁၢႆဢမ်ႇႁၢင်ႉ။
ဝဵင်းၼမ်ႉၶမ်းပိုတ်ႇႁူင်းႁဵၼ်းထမ်ႇမ ၸွမ်းပိူင်သွၼ်ႁဵၼ်းၽႃသႃပုတ်ႉထ မိူင်းသီႇႁူဝ်ႇ
သင်ၶၸဝ်ႈ ပေႃႈမႄႈၵူၼ်းမိူင်း ဢိၵ်ႇၵူၼ်းၼုမ်ႇ မုင်ႈၼႃႈႁၼ်ၵႆ သၢၼ်မိုဝ်းၵၼ် ပိုတ်ႇႁူင်းႁဵၼ်း ထမ်ႇမ ၾိင်ႈငႄႈပုတ်ႉထ တီႈဝဵင်းၼမ်ႉၶမ်း ၸိုင်ႈတႆးပွတ်းႁွင်ႇ ၸႂ်ႉပိူင်သွၼ်ႁဵၼ်းပုတ်ႉထ မိူင်းသီႇႁူဝ်
ၵေႃလိၵ်ႈလၢႆးၾိင်ႈငႄႈတႆး ၵႃရဝလမ်ႁူဝ်ၵူၼ်းထဝ်ႈ
ၵေႃလိၵ်ႈလၢႆးၾိင်ႈငႄႈတႆး ၵဵင်းမႆႇ ဢွၵ်ႇၵႃရဝလမ်ႁူဝ် (ၵၼ်တေႃး) ၵူၼ်းထဝ်ႈတႆး ၸွမ်းဝၢၼ်ႈၸွမ်းႁိူၼ်း ၽွင်းၶၢဝ်းသင်ၶၢၼ် (သၢင်းၵျၢၼ်ႇ) လိူၼ်ႁႃႈ။
More Articles...
Page 1 of 17


text:
ဝူင်ႈဝၢင်ႈၼႂ်းၽၢၵ်ႇလိူၼ်သၢဝ်းဝၼ်းမႃးၼႆႉ ၵၢၼ်မိူင်းမိူင်းထႆးမီးပၼ်ႁႃ ထုၵ်ႇၾၢႆႇသိုၵ်း ႁူမ်ႈပလိၵ်ႈ ႁုပ်ႈယိုတ်း ဢမ်းၼၢၸ်ႈ (ဢႃႇၼႃႇ) ပိူဝ်ႈသၢႆႇသၢင် ၽႅၼ်ထတ်းၸတ်းႄမးပၵ်းပိူင်ၵၢၼ် ၽွင်းငမ်း ႁူမ်ႈၵူႈလွင်ႈလွင်ႈ။
တင်ႈႄတႇ ဝၼ်းတီႈ 22/05/2014 ပူၼ်ႉမႃး ယွၼ်ႉၵၢၼ်မိူင်း မိူင်းထႆးမီးပၼ်ႁႃလၢႆလွင်ႈလၢႆတၢင်း ဢမ်ႇႁၼ် တၢင်းဢွၵ်ႇတႃႇႄၵႈလိတ်ႈပၼ်ႁႃဝၢၼ်ႈမိူင်း၊ တၢင်ႇၾၢႆႇတၢင်ႇဢမ်ႇယွမ်းၵၼ်ႄလႈ ၾၢႆႇသိုၵ်း တပ်ႉလိၼ် တပ်ႉၵၢင်ႁၢဝ် တပ်ႉႁိူဝ်း ႁူမ်ႈပႃးၾၢႆႇပလိၵ်ႈ ၸင်ႇလႆႈ ပိုၼ်ၽၢဝ်ႇႁုပ်ႈယိုတ်းဢမ်းၼၢၸ်ႈ(ဢႃႇၼႃႇ)ေသ ၽဵဝ်ႈၵႂၢတ်ႇလၢင်ႉပတ်း ၽူႈႁဵတ်းၽိတ်းပၵ်းပိူင်မၢႆမီႈ ႁူမ်ႈတင်းပိုၼ်ပၢဝ်ႇ(ၶိူဝ်ႊၽိဝ်ႊ) ႁၢမ်ႈတုမ်ၶွၼ်ႈၵၼ် ပူၼ်ႉႁႃႈေၵႃႉ ႄလႈႁၢမ်ႈဢွၵ်ႇ ၼွၵ်ႈႁိူၼ်း ဝၢႆးလင် 22ႉ00 မူင်း ၵၢင်ၶိုၼ်းေတႃႇၵၢင်ၼႂ် 05ႉ00 မူင်း ဝၢႆးလင် ၶိုၼ်းလႅၵ်ႈလၢႆႈပဵၼ် 24ႉ00 – 04ႉ00 မူင်း။ ဢိၵ်ႇတင်းႁွင်ႉၽူႈႁဵတ်းၵၢၼ်မိူင်းႄလႈၽူႈၵဵဝ်ႇၶွင်ႈၵၢၼ်မိူင်း၊ ၽူႈၸိူဝ်းမီးေၶႃႈထၢင်ႇထိူမ် ၶဝ်ႈႁၢႆးငၢၼ်းတူဝ် ေတႃႇငဝ်ႈငုၼ်းသုၼ် ၶွင် ၸုမ်းႁုပ်ႈယိုတ်းဢမ်းၼၢၸ်ႈ ဢၼ်ႁဵၵ်ႈၸိုဝ်ႈ "ႁၵ်ႉသႃလွင်ႈမၼ်ႈၼိမ်ယဵၼ်ၸၢတ်ႈၸိုင်ႈ" တူဝ်ေယႃႈဝႃႈ (ေၶႃးေသႃေၶျႃး)။
သိုပ်ႇေသၼၼ်ႉေၵႃႈ ၵူတ်ႇသွၵ်ႈၶူၼ်ႉတိၺွပ်းၵွင်ႈၵၢင်ႇ ၶူဝ်းၽိတ်းမၢႆမီႈတင်းသဵင်ႈ ႁူမ်ႈတင်းၵူတ်ႇၶူၼ်ႉသွၵ်ႈတဝ် ၵူၼ်းလၵ်ႉၶဝ်ႈမိူင်း ၽိတ်းမၢႆမီႈ။ လိူဝ်ေသပီႈၼွင်ႉႁႅင်းၵၢၼ် ၸၢဝ်းၵမ်ၿူးၶျႃး (ၶမဵၼ်) မၢၼ်ႈ၊ တႆး ဢိၵ်ႇတင်း ၵူႈၸၢဝ်းၶိူဝ်း ၸိူဝ်းၶဝ်ႈႁဵတ်းၵၢၼ် ႁႃၵိၼ်ယူႇၼႂ်းမိူင်းထႆး ဢၼ်ဢမ်ႇမီးဝ်ႂယူႇသဝ်း/ဝႂ်ႁဵတ်းၵၢၼ် ႄလႈဝႂ်မူတ်းဢႃယုေသ ဢမ်ႇတၼ်းလႆႈေတႃႇဢႃယုဝႂ်ႁဵတ်းၵၢၼ် (ၵွပ်ႈပဵၼ်ၽွင်းဢမ်ႇမီးလူင်ပွင်ၸိုင်ႈ သမ်ႉမႅၼ်းၶၢဝ်းဢႃယုဝ်ႂႁဵတ်းၵၢၼ်ေၵႃႈ မူတ်းသဵင်ႈ) ႄလႈ ထုၵ်ႇတိၺွပ်းၵူႈတီႈၵူႈတၢင်း တူဝ်ႈပတ်းပိုတ်ႉမိူင်းထႆး တီႈမီးႁႅင်းၵၢၼ်တၢင်ႇၻၢဝ်ႈ (ၶၢမ်ႈမိူင်း) တင်းၼမ် တင်းလၢႆေသ ၺွပ်းသူင်ႇပွၵ်ႈၶိုၼ်းမိူင်းတီႈမႃးၽႂ်မၼ်း။
ႁႅင်းၵၢၼ်ပီႈၼွင်ႉၸၢဝ်းၵမ်ၿူးၶျႃး(ၶမဵၼ်)တင်းၼမ် ထုၵ်ႇၸဝ်ႈၼႃႈတီႈ သိုၵ်းလႄႈပလိၵ်ႈထႆး ေတႃႉသူင်ႇၵႂႃႇပွႆႇ တၢင်း လႅၼ်လိၼ် ထႆး-ၵမ်ၿူးၶျႃး ၼပ်ႉမိုၼ်ႇေၵႃႉ။ ၵူၼ်းတႆး မၢၼ်ႈ ႄလႈၸၢဝ်းၶိူဝ်းၼႂ်းမိူင်းမၢၼ်ႈေၵႃႈ ဢမ်ႇေဢႇ ထုၵ်ႇၸဝ်ႈၼႃႈတီႈထႆး တိၺွပ်းသူင်ႇ တၢင်းလႅၼ်လိၼ်ႄမႈသွတ်ႇ- မျႃႉဝၻီႇ၊ ရၼွင်း-ေၵႃႉတွင်ႇ ၊ သင်ၶၿုရီး-ၽယႃးတူင်းသူႇ၊ ဢိၵ်ႇတင်း လႅၼ်လိၼ်တိတ်းၸပ်းတင်းထႆး ၽၢၵ်ႇမိူင်းတႆး လၢႆၾၢႆႇ။
ၸိူင်ႉႁိုဝ် ေၵႃႈလီ ပီႈၼွင်ႉၵမ်ၿူးၶျႃး (ၶမဵၼ်) ႄတႉ မိူဝ်ႈမီးၶၢဝ်ႇၸဝ်ႈၼႃႈတီႈထႆးတိၺွပ်းၵူၼ်းၶဝ်သူင်ႇပွၵ်ႈၼႆေၵႃႈ တၢင်းလူင်ပွင်ၸိုင်ႈၵမ်ၿူးၶျႃး ဢဝ်လူတ်ႉလူင်မႃးပႂ်ႉႁပ်ႉဢဝ် ၵူၼ်းၶဝ်တီႈလႅၼ်လိၼ်ၸပ်းၵၼ်ၼၼ်ႉၵမ်းလဵဝ်။ ၵူၺ်းၵႃႈ လူင်ပွင်ၸိုင်ႈမၢၼ်ႈ ႁိုဝ် လူင်ပွင်ၸိုင်ႈမိူင်းႁူမ်ႈတုမ်ႄတႉ လိူဝ်ေသဢမ်ႇမႃးႁပ်ႉဢဝ်ယဝ်ႉ ယင်းၶႂ်ႈဝႃႈ ဢမ်ႇၸႂ်ႈၵူၼ်းႁဝ်းၼႆ မိူၼ်ၸိူင်ႉၵူႈပွၵ်ႈၼၼ်ႉ ႁိုဝ် လူးၵွၼ်ႇဢမ်ႇႁူႉ။ လိူဝ်ေသၼၼ်ႉၵူၺ်းဢမ်ႇၵႃး ႄၸႈမိူင်းတႆး ဢၼ်ၸဝ်ႈဢွင်ႇမျၢတ်ႈပဵၼ်ၸွမ်ၽွင်းလူင်ႄလႈသင် ၽွင်းလူင်မိူင်းတႆး ဢၼ်မီးၸၢႆးဢၢႆႈပဝ်း (ႁူဝ်ပဝ်ႈပႃႇတီႇ ၻီႇမူဝ်ႇ ၶရႅတ်ႉတိၵ်ႉၸၢဝ်းၶိူဝ်းတႆး - SNDP) ႄလႈလၢႆေၵႃႉ ပဵၼ်ၽွင်းလူင်ယူႇၼၼ်ႉႄလႈသင် ၽွင်းတႅၼ်းသိူဝ်ၽိူၵ်ႇ ဢိၵ်ႇ တင်း ၽွင်းတႅၼ်းသၽႃး ႄၸႈမိူင်းတႆး လၢႆပႃႇတီႇေၵႃႈ ဢမ်ႇတိူဝ်ႉၼိူဝ်ႉတိူဝ်ႉၼင် ဢမ်ႇဢဝ်ၸႂ်သႂ်ႇပၼ် ၵူၼ်းမိူင်းတႆး မိူင်းမၢၼ်ႈ ဢၼ်ၶဝ်ႈႁဵတ်းၵၢၼ် ၼႂ်းမိူင်းထႆးႄလႈ ထူပ်းပၼ်ႁႃတင်းယၢပ်ႇၽိုတ်ႇယူႇယၢမ်းၼႆႉ သင်သိင်ေသဢိတ်း ေသဢီႈ။ ေပႃးထိုင် လိူၵ်ႈတင်ႈမႃးႄတႉ ပႃႇတီႇလႂ်ေၵႃႈ ၶႂ်ႈႁႂ်ႈၵူၼ်းၸိူဝ်းၼႆႉ ယွမ်းသဵင်ႈငိုၼ်းသဵင်ႈတွင်ႈၵႃႈလူတ်ႉၵႃႈ ၵႃးသုၼ်ႇတူဝ်ေသ မိူဝ်ႈၵႂႃႇသႂ်ႇသဵင်လူင်းၵၼႅၼ်း လိူၵ်ႈၶဝ်ပဵၼ် ၽွင်းတႅၼ်းယူႇ။


text:
ၵူၼ်းဝၢၼ်ႈၵူၼ်းမိူင်း ပွတ်းတႃႈၶီႈလဵၵ်း ၺႃးၽေးယုၵ်း ယၵ်းၼဝ်ႈမဵၼ်လႄႈ ဢၢႆၵႂၼ်းယုၵ်းယၵ်း၊ ယွၼ်ႉၾၢႆႇ မူတ်းသႂ်မၢၼ်ႈၸတ်းဢွင်ႈတီႈပႅတ်ႈယုၵ်းယၵ်း/ၽဝ်ယုၵ်း ယၵ်း ၸမ်ဝၢၼ်ႈၵူၼ်း။
ၵူၼ်းဝၢၼ်ႈပွတ်းၵုၼ်ႁဵင် ၺႃးၽေးလူမ်းလႅင်ႉ ႁိူၼ်းယေးဝတ်ႉဝႃးလုၵွႆၼမ်
ၵူၼ်းဝၢၼ်ႈၼႂ်းၸႄႈဝဵင်းၵုၼ်ႁဵင် ၺႃးၽေးလူမ်းလႅင်ႉ လၢႆပွၵ်ႈလၢႆၵမ်းသေ ႁိူၼ်းၵူၼ်းဝၢၼ်ႈ တင်းဝတ်ႉမုၼ်ၸဝ်ႈ ၵူၼ်ႇပင်းလုၵွႆတင်းၼမ်၊ မီးၵူၼ်းဝၢတ်ႇၸဵပ်း/လုတၢႆၽွင်ႈ။
သဵၼ်ႈတၢင်းၵဵင်းတွင်း/ၼမ်ႉၸၢင် လုလႅဝ်ၼမ် ယွၼ်ႉလူတ်ႉၵႃးတၢင်ႇမႆႉ
ယွၼ်ႉလူင်ပွင်ၸိုင်ႈမၢၼ်ႈပၼ်ၽိူဝ်ႊမိတ်ႊ ၶွမ်ႊပၼီႊ ၵူၼ်းမိူင်းၶဝ်တႅပ်းမႆႉ 7 မိုၼ်ႇတၼ်ႊပၢႆ ပွတ်းၵဵင်းတွင်း လႄႈယၢမ်းလဵဝ်သဵၼ်ႈတၢင်းပွတ်းၼၼ်ႉလုၵွႆၼမ်၊ ၵူၼ်းဝၢၼ်ႈၵူၼ်းမိူင်း ၵူၼ်းၵႂႃႇတၢင်းထူပ်းတၢင်းယၢပ်ႇ ၽိုတ်ႇ။
ၽႅၼ်ႇလိၼ်ဝႆၸိုင်ႈတႆးပွတ်းဢွၵ်ႇၶူင်း ယွၼ်ႈထိုင်မိူင်းထႆး
ၽႅၼ်ႇလိၼ်ဝႆထႅင်ႈ ၼႂ်းၸိုင်ႈတႆးပွတ်းဢွၵ်ႇ ၸႄႈဝဵင်းတႃႈၶီႈလဵၵ်း၊ ႁႅင်းသၼ်ႇဝႆယွၼ်ႈထိုင်မိူင်းထႆး၊ ၵူၺ်းၵႃႈ ဢမ်ႇလႆႈငိၼ်းဝႃႈ မီးလွင်ႈလၵွႆသင်။
မူႇၸုမ်းတႆးတုၵ်းယွၼ်းၶႄႇ ႁႂ်ႈၵိုတ်းၶူင်းၵၢၼ်တေႃႈလွတ်ႇၵႅတ်ႊသ်/ ၼမ်ႉမၼ်းမဵၼ်
ၸုမ်းတူင်ႇဝူင်းတႆးၼႂ်းၵဵင်းမႆႇ ၸိုင်ႈထႆးႁူမ်ႈၵၼ်ဢွၵ်ႇ လိၵ်ႈပိုၼ်ၽၢဝ်ႇသေ ၵႂႃႇယိုၼ်ႈၽိုၼ်လိၵ်ႈတီႈၵူင်းသုၼ် (တႅၼ်းလုမ်းၽွင်းတၢင်မိူင်းၶႄႇ ၵဵင်းမႆႇ၊ တုၵ်းယွၼ်း ႁႂ်ႈၶႄႇ ၵိုတ်းပႅတ်ႈၶူင်းၵၢၼ်တေႃႈလွတ်ႇၵႅတ်ႊသ်လႄႈ ၼမ်ႉမၼ်းမဵၼ် ၼႂ်းၸိုင်ႈတႆးပွတ်းႁွင်ႇ။
More Articles...
Page 5 of 16


text:
ႁူဝ်ပဝ်ႈလူင် RCSS ၸဝ်ႈယွတ်ႈသိုၵ်း တင်းႁူဝ်ပဝ်ႈ MPC, ၵႅမ်ႁူဝ်ပဝ်ႈ UPWC ဢူးဢွင်ႇမိၼ်း ႁူပ်ႉထူပ်းၵိၼ်ၶဝ်ႈႁူမ်ႈမူႇၵၼ် တီႈၾင်ႇၼမ်ႉၶွင် ၸႄႈဝဵင်းၵဵင်းသႅၼ်၊ ပဵၼ်ၵၢၼ်ႁူပ်ႉလူင်ႈၼႃႈ သၢင်ႈလွင်ႈၸမ်ၸႂ် ပိူဝ်ႈတႃႇႁၢင်ႈႁႅၼ်းပၢင်ဢုပ်ႇဢူဝ်း မိူဝ်ႈၼႆႉ။
ဝၼ်းတီႈ 18/06/2014 ဢူးဢွင်ႇမိၼ်း ၵေႃႉပဵၼ်ႁူဝ်ပဝ်ႈ သုၼ်ၵၢင်လွင်ႈငမ်းယဵၼ်မၢၼ်ႈ (MPC) ၊ ဢၼ်ပဵၼ်ပႃးၵႅမ်ႁူဝ်ပဝ်ႈ (မၢႆ 2) ၸုမ်းၶိုင်ပွင်လွင်ႈငမ်းယဵၼ် ၸၼ်ႉၸိုင်ႈမိူင်းႁူမ်ႈတုမ် (UPWC) လူင်ပွင်ၸိုင်ႈမၢၼ်ႈ ၼေႇပျီႇတေႃႇ တင်း ႁူဝ်ပဝ်ႈလူင် ၶွင်ႇသီႇဢဝ်ၶိုၼ်းၸိုင်ႈတႆး / တပ်ႉသိုၵ်းၸိုင်ႈတႆး (RCSS/SSA) ၸွမ်သိုၵ်းယွတ်ႈသိုၵ်း ႁူပ်ႉထူပ်းၵၼ်တီႈႁူင်းႁႅမ်းတီႈၼိုင်ႈ ဢၼ်မီးတီႈၾင်ႇၼမ်ႉၶွင် ၼႂ်းၸႄႈဝဵင်းၵဵင်းသႅၼ် ၸႄႈတွၼ်ႈၵဵင်းႁၢႆး ၸိုင်ႈထႆး။ ဢၼ်ႁူပ်ႉထူပ်းၵၼ်ၼႆႉ မီးၵၢၼ်တူင်ႉတၵ်ႉမိုတ်ႈၵိုဝ်း ၸမ်ၸႂ်ၵၼ်သေ ၾၢႆႇၼိုင်ႈၵေႃႈ ပဵၼ်ၵၢၼ်ႁူပ်ႉလူင်ႈၼႃႈဝႆႉထႃႈ ပိူဝ်ႈတႃႇႁူပ်ႉဢုပ်ႇၵၼ် ဝၼ်းတီႈ 19/06/2014 (မိူဝ်ႈၼႆႉ)- ၼႆယဝ်ႉ။
ၵဵဝ်ႇၵပ်းလွင်ႈၼႆႉ ၸဝ်ႈယွတ်ႈသိုၵ်း လၢတ်ႈတီႈၼႂ်း ပၢင်ၵိၼ်ၶဝ်ႈႁူမ်ႈမူႇၵၼ်ၼၼ်ႉဝႃႈ- ပိူင်လူင်မၼ်း ယွၼ်ႉပိူဝ်ႈပၢင်တၢႆးဢွၼ်ႇတူဝ်ၼိုင်ႈသေ တေယႃႉပႅတ်ႈပႃႇထိူၼ်ႇပႃႇၶိူဝ်းႁႂ်ႈလူႉၵႂႃႇတင်းသဵင်ႈၼႆႉ ဢမ်ႇလီပဵၼ်၊ ၵူဝ်ယိူင်းမၢႆယိူင်းဢၢၼ်း ဢၼ်ၶႂ်ႈႁဵတ်းၶႂ်ႈသၢင်ႈႁူမ်ႈၵၼ်ၼၼ်ႉလူႉၵွႆ၊ ဢမ်ႇလီဢဝ် ပၼ်ႁႃဢၼ်လဵၵ်ႉၼွႆႉ ႁဵတ်းပဵၼ်ပၼ်ႁႃဢၼ်ယႂ်ႇလူင်သေ ႁႂ်ႈမၼ်းလၢမ်းၵႂၢင်ႈၶႂၢင်- ဝႃႈၼႆ။
ဢၼ်တေႁူပ်ႉထူပ်းၵၼ်မိူဝ်ႈၼႆႉ ၾၢႆႇဢူးဢွင်ႇမိၼ်း မီးၽူႈယႂ်ႇၵူၼ်းလူင်တင်းမူတ်းၵူၼ်း 20 ပၢႆ၊ ပႃးၸဵမ်ၵူၼ်း ၼႂ်းၸုမ်း သုၼ်ၵၢၼ်ငမ်းယဵၼ်မၢၼ်ႈ ၸိူဝ်းၼႆႉ။ ၾၢႆႇၶွင်ႇသီႇဢဝ်ၶိုၼ်းၸိုင်ႈတႆး မီးၸဝ်ႈယွတ်ႈသိုၵ်း ဢွၼ်ႁူဝ်ၼမ်းၼႃႈသေ မီးၽူႈယႂ်ႇၵူၼ်းလူင်လၢႆလၢႆၵေႃႉ။ ၸုမ်း RCSS ႁူပ်ႉထူပ်းဢုပ်ႇဢူဝ်းႁင်းၵူၺ်းၶေႃၶေႃ။ ဝၢႆးၼၼ်ႉ ၸုမ်းၸၢဝ်းၶိူဝ်း ၶွမ်ႇမတီႇၵပ်းသၢၼ်ၵၢၼ်ၵိုတ်းယိုဝ်း ပတ်းပိုၼ်ႉၸိုင်ႈမိူင်း (NCCT) ၶဝ်ၵေႃႈတေႁူပ်ႉ- လႆႈႁူႉၼင်ႇၼႆ။
လွင်ႈဢၼ်လႆႈႁူပ်ႉထူပ်းၵၼ်တီႈၵဵင်းသႅၼ်ပွၵ်ႈၵမ်းၼႆႉ ပဵၼ်ၶွမ်ႇမတီႇလႅၼ်လိၼ်ထႆး-မၢၼ်ႈ ၶိုင်ပွင်ပၼ်။ ၵွပ်ႈဝႃႈ ပေႃးႁူပ်ႉၵၼ်တၢင်ႇတီႈတၢင်ႇလႅၼ် တေလႆႈဢဝ်ဝႂ်ပၢတ်ႉသပွတ်ႇ / ဝီႇသႃႇၸိူဝ်းၼႆႉ မၼ်းႁဵတ်းႁႂ်ႈ ယုင်ႈယၢင်ႈ။ ဢၼ်ၸတ်းတီႈၵဵင်းသႅၼ်ၼႆႉ ပေႃးဝႃႈလုၵ်ႉမိူင်းတႆး တႃႈၶီႈလဵၵ်း ၶဝ်ႈမႃးတၢင်းမိူင်းထႆး မႄႈသၢႆၵေႃႈ မႃးႁူပ်ႉၵၼ်လႆႈငၢႆႈ။ ပၢင်ႁူပ်ႉၵၼ်ၼႆႉၵေႃႈ ဢဝ်ၸိုဝ်ႈ ၶွမ်ႇမတီႇလႅၼ်လိၼ်သွင်မိူင်းသေ ႁူပ်ႉထူပ်းၵၼ်- ၼႆယဝ်ႉ။
ဢၼ်ၸဝ်ႈယွတ်ႈသိုၵ်း တင်း ဢူးဢွင်ႇမိၼ်းႁူပ်ႉၵၼ်ၼႆႉ ဝၢႆးသေသိုၵ်းမၢၼ်ႈၵႂႃႇၵူတ်ႇသွၵ်ႈလုမ်း RCSS တီႈလုမ်းၵဵင်းတုင်ယဝ်ႉ ပဵၼ်ပွၵ်ႈဢွၼ်တၢင်းသုတ်း။ RCSS ၼႆႉ ပဵၼ်ၸုမ်းဢၼ်ၵေႃႇသၢင်ႈလွင်ႈငမ်းယဵၼ် ၸၼ်ႉၸိုင်ႈမိူင်းႁူမ်ႈတုမ် တင်းလူင်ပွင်ၸိုင်ႈမၢၼ်ႈ မိူဝ်ႈႁူဝ်ပီ 2012 ။


text:
ၵူၼ်းမိူင်းၼ်ႂ်းၸႄႈဝဵင်းတူၼ်ႈတီး ၸိူဝ်းထုၵ်ႇယိုတ်း တီႈလိၼ် ၵႂႃႇၶွၼ်ႈတုမ်ၵၼ်တီႈ ဝဵင်းတူၼ်ႈတီး ၼပ်ႉႁူဝ်ပၢၵ်ႇ ၼႄၵၢင်ၸႂ် တုၵ်းယွၼ်းၶိုၼ်းတီႈလိၼ် သူၼ် ႁႆႈ ဢၼ်ထုၵ်ႇယိုတ်းဝႆႉ၊ ဢမ်ႇၼၼ် ႁႂ်ႈသၢႆႈတႅၼ်းပၼ်။
ဝႃႉႁၢမ်ႈၶၢႆၶိူင်ႈၵိၼ်ယႅမ်ႉတင်းလူင် ဢၼ်သႂ်ႇတဝ်ႈၵႅဝ်ႈ
ၸဝ်ႈၼႃႈတီႈဝႃႉ ဢမ်ႇၸႅင်ႈလူင်ႈၼႃႈသေ ၵိုင်ႉၵၢင်ႉ လူင်းႁၢမ်ႈၵူၼ်းၶၢႆၵၢတ်ႇ၊ ၶၢႆၶူဝ်းၶွင်ၵုၼ်ႇသိၼ်ၵႃႉ ၶဝ်ဝႃႈ ၽႂ်တေဢမ်ႇလႆႈၶၢႆၶူဝ်းၶွင် ၶိူင်ႈၵိၼ်တင်းယႅမ်ႉ ဢၼ်သႂ်ႇတဝ်ႈၵႅဝ်ႈ (တဝ်ႈပလႅင်း)။ ၵူၺ်းၵႃႈ ဢမ်ႇလၢတ်ႈပႃးဝႃႈ ပေႃးၶၢႆ တေပၼ်တူတ်ႈ(တၢမ်ႇ)သင်။
ၵူၼ်းမိူင်းဢမ်ႇႁၢၼ်ႉၸႂ်ၼိူဝ်ၽႅၼ်ႇတီႈမႂ်ႇ လႅၼ်ၶႅၼ်ႈၶႄႇ-မၢၼ်ႈ
ႁၢင်ႈၽႅၼ်ႇတီႈမႂ်ႇ ဢၼ်ၾၢႆႇတႅၵ်ႈၼႃႈလိၼ်ၶဝ် ၶဵၼ်ႇတႅမ်ႈဢွၵ်ႇမႂ်ႇ၊ တတ်းမၵ်းဢဝ် တီႈလိၼ်ၵူၼ်းမိူင်းတႆး ၵႂႃႇပႃး ၼႂ်းမိူင်းၶႄႇၼၼ်ႉ ၵူၼ်းဝၢၼ်ႈၵူၼ်းမိူင်း ၼႂ်းပိုၼ်ႉတီႈ ဢမ်ႇႁၢၼ်ႉၸႂ်။
ဢွၼ်ႇယိင်းဢွၼ်ႇၵေႃႉမီးတူဝ်သွင်တူဝ် ႁပ်ႉၵၢၼ် ၽႃႇတတ်းယဝ်ႉ
ဢွၼ်ႇယိင်းဢွၼ်ႇၸၢဝ်းတႆး ဢၼ်မီးတူဝ်ၶိင်း ၽႃၽႄ၊ ႁူဝ်လဵဝ်၊ တူဝ်ၶိင်းဢၼ်ၼိုင်ႈငွၵ်ႈဢွၵ်ႇမႃး တီႈႁူဝ်ဢိုၵ်း တူဝ်ၼိုင်ႈၼၼ်ႉ လႆႈႁပ်ႉၵၢၼ်ၽႃႇတတ်း ယဝ်ႉတူဝ်ႈၵႂႃႇ တီႈႁူင်းယႃၼႂ်းၵဵင်းမႆႇ။
ဢွၼ်ႇယိင်းမိူင်းတႆးသွင်ၶၼ်ႇထႃႇ ၶဝ်ႈႁပ်ႉ ၽႃႇတတ်းၼႂ်းၵဵင်းမႆႇ
ဢွၼ်ႇယိင်းဢွၼ်ႇ ၼႂ်းၸႄႈဝဵင်းသီႇပေႃႉ၊ ၵေႃႉဢၼ်ၵိူတ်ႇမႃး မီးတူဝ်ၶိင်းသွင်တူဝ်ၶိင်း ႁွတ်ႈထိုင်ၵဵင်းမႆႇသေ တေၶဝ်ႈၽႃႇတတ်း ယူတ်းယႃ တီႈႁူင်းယႃလူင် ဝဵင်းၵဵင်းမႆႇ ၸိုင်ႈထႆး။
More Articles...
Page 3 of 70


text:
ၵေႃပူၵ်းပွင်ၸဝ်ႈႁႆႈၸဝ်ႈၼႃး ႁဵတ်းပၢင်ၵုမ်တီႈ ဝတ်ႉ/ၵျွင်းတေႃး ဝဵင်းလၢင်းၶိူဝ်း။ ယိူင်းဢၢၼ်းပိူဝ်ႈတႃႇ ၼႄႉၼမ်းပုၺ် သၽႃႇဝႃႉ လႄႈ သပ်းလႅင်းၼႄ ၽွၼ်းလီၽွၼ်းၸႃႉ လိၼ်ပုၺ် ဢၼ်မီးထၢတ်ႈ ၶေႊမီႊၶိူဝ်ႊ။
ပူၼ်ႉမႃးမိူဝ်ႈ ဝၼ်းတီႈ 25-27/04/2014 ၵေႃပူၵ်းပွင်ၸဝ်ႈႁႆႈၸဝ်ႈၼႃႈ ႁဵတ်းပၢင်ၵုမ်တီႈဝတ်ႉ/ၵျွင်းတေႃး ဝဵင်းလၢင်းၶိူဝ်း ၸိုင်ႈတႆးပွတ်းၸၢၼ်း။ မီးတူဝ်တႅၼ်းၸဝ်ႈႁႆႈၸဝ်ႈၼႃး 13 ၸႄႈဝဵင်း မႃးၶဝ်ႈႁူမ်ႈၸမ်ပၢၵ်ႇ။ ၾၢႆႇလူင်ပွင်ၸိုင်ႈ မီးၸဝ်ႈၼႃႈတီႈၾၢႆႇၽုၵ်ႇသွမ်ႈၸႄႈတွၼ်ႈ ၶဝ်ႈႁူမ်ႈ- ၼႆယဝ်ႉ။
တီႈပၢင်ၵုမ် မီးၵၢၼ်ၵပ်းသိုပ်ႇမိုတ်ႈၵိုဝ်းၸုမ်းၵေႃပူၵ်းပွင်ၸဝ်ႈႁႆႈၸဝ်ႈၼႃး။ ပူင်သွၼ်လၢတ်ႈၼေပၼ်လၢႆးႁဵတ်း လိၼ်ပုၺ် (မေႇဢေႃးၸႃႇ) သၽႃႇဝႃႉ။ ဢုပ်ႇလၢတ်ႈၼႄလွင်ႈၽွၼ်းလီၽွၼ်းၸႃႉလိၼ်ပုၺ် ဢၼ်မီးထၢတ်ႈ ၶေႊမီႊၶိူဝ်ႊ ။ တေတိုၵ်းသူၼ်း ယႃႇၸႂ်ႉပုၺ်ၶေႊမီႊ ။ ၵွပ်ႈမၼ်းတုမ်ႉတိူဝ်ႉပၢႆးယူႇလီ ။ မီးၵူၼ်းၶဝ်ႈႁူမ်ႈ/ သူၼ်ၸႂ်ၼမ်တႄႉတႄႉ- ၸၢႆးသိူဝ်ႁၢၼ် ႁူဝ်ပဝ်ႈၵေႃပူၵ်းပွင်ၸဝ်ႈႁႆႈၸဝ်ႈၼႃး (ဢၼ်ပၵ်းၼႂ်းမိူင်းထႆး) လၢတ်ႈ။
ယိူင်းဢၢၼ်းပိူင်လူင်တႄႉ ၵူႈၸႄႈဝဵင်း ၼႂ်းမိူင်းတႆး ႁႂ်ႈမီးၵေႃပူၵ်းပွင်ၸဝ်ႈႁႆႈၸဝ်ႈၼႃး ။ ႁႂ်ႈႁူႉလွင်ႈထၢတ်ႈ မေႇဢေႃးၸႃႇ။ ပၢင်ႁူပ်ႉထူပ်းပွၵ်ႈၼႆႉ ပႃးၸဵမ်ပီႈၼွင်ႉပွတ်းႁွင်ႇ မူႇၸႄႈ၊ ၼမ်ႉၶမ်း၊ ၸေႊလၢၼ်ႉ။ ပွတ်းဢွၵ်ႇၶူင်းသမ်ႉ မိူင်းတူၼ်၊ မိူင်းသၢတ်ႇ၊ ပုင်ႇပႃႇၶႅမ် မႃးၶဝ်ႈႁူမ်ႈ။ ပွတ်းဢွၵ်ႇၶူင်း ၵေႃႈတုၵ်းယွၼ်းမႃး ႁႂ်ႈၵေႃပူၵ်းပွင်ၸဝ်ႈႁႆႈၸဝ်ႈၼႃးမႃးႁူပ်ႉထူပ်းလႅၵ်ႈလၢႆႈတၢင်းႁူႉပၼ် ၼႆလူးၵွၼ်ႇ။
တႃႇတေပဵၼ်ပၢင်ၵုမ်ၼႆႉ ၸဝ်တႃႇၼလူင်ၽူႈၵမ်ႉၸွႆႈဢဵၼ်ႁႅင်းငိုၼ်းတွင်းပဵၼ် ၸဝ်ႈပၢႆးမၢၵ်ႈမီးၼႂ်းပိုၼ်ႉတီႈ ၸိုဝ်ႈလုင်းမိၼ်းလုၼ်ႇ+ပႃႇလႃႉ ၵမ်ႉၸွႆႈငိုၼ်းတွင်း။ လိူဝ်ၼၼ်ႉ ပဵၼ်ၽူႈၶဝ်ႈၵေႃ လႄႈ ပီႈၼွင်ႉလၢင်းၶိူဝ်း။
တေၵပ်းသိုပ်ႇၵေႃလိၵ်ႈလၢႆး ၵူႈၸႄႈဝဵင်းသေ ၼႂ်းလိူၼ်ၸဵင်တေမႃးၼႆႉ တေၸတ်းပၢင်ၵုမ် လူင်ၸဝ်ႁႆႈၸဝ်ႈၼႃး ဢၼ်ပႃးတူဝ်တႅၼ်းၵူႈၸႄႈဝဵင်းၼႂ်းၸိုင်ႈတႆးၶဝ်ႈႁူမ်ႈ။ တေလိူၵ်ႈတင်ႈၶွတ်ႇၽွတ်ႈၵေႃ ၶိုၼ်းသေတေဢၢၼ်း တၢင်ႇမၢႆၾၢင် (Register) မူႇၸုမ်း။ တေတူင်ႉၼိုင်ႁဵတ်းၵၢၼ်ပဵၼ်တၢင်းၵၢၼ်။ ယၢမ်းလဵဝ် ႁူဝ်ပဝ်ႈၵေႃပူၵ်းပွင် ၸဝ်ႈႁႆႈၸဝ်ႈၼႃး တီႈဝဵင်းလၢင်းၶိူဝ်း ပဵၼ်ၸၢႆးဢွင်ႇထုၼ်း။
ဝၢႆးၼႆႉ တေယႃႉပႅတ်ႈၵေႃပူၵ်းပွင်ၸဝ်ႈႁႆႈၸဝ်ႈၼႃႈၼႂ်းမိူင်းထႆးသေ တေဝႆႉၵေႃၼႂ်းမိူင်းတႆးပဵၼ်လၵ်း ။ ၵေႃပူၵ်းပွင်ၸဝ်ႈႁႆႈၸဝ်ႈၼႃးၼႆႉ ၵေႃႇတင်ႈမိူဝ်ႈပီ 2012 တီႈဝဵင်းၵဵင်းမႆႇ ၸိုင်ႈထႆး။ မိူဝ်ႈတႄႇၵေႃႇတင်ႈၵေႃ မီးၽူႈၶဝ်ႈၸုမ်း 9 ၵေႃႉ။
ၸၢႆးသိူဝ်ႁၢၼ်လၢတ်ႈဝႃႈ- ယၢမ်းလဵဝ် ၸဝ်ႈႁႆႈၸဝ်ႈၼႃးၼႂ်းလၢင်းၶိူဝ်း ဢမ်ႇပေႃးမီးၸႂ်ၶႂ်ႈႁဵတ်းသူၼ်။ ယွၼ်ႉပိူဝ်ႈႁဵတ်းၵိၼ်ၵၢၼ်သူၼ်ယဝ်ႉ ဢွၼ်ၵၼ်သုမ်း။ ၵူၺ်းၵႃႈ ဝၢႆးလင်ပၢင်ၵုမ်ၼႆႉ ၸဝ်ႈႁႆႈၸဝ်ႈၼႃး လၢင်းၶိူဝ်းဝႃႈဢၢၼ်းႁႂ်ႈပဵၼ် တူဝ် ယၢင်ႇ လီၼႂ်းပိုၼ်ႉတီႈ ။ ၵေႃပူၵ်းပွင်ၵေႃႈတေႁဵတ်းလိၼ် ပုၺ် သူင်ႇၶၢႆၵူႈ တီႈတီႈ။ တေပူၵ်းပွင် ပႃး ၵူၼ်းၼုမ်ႇၼႂ်းပိုၼ်ႉတီႈ ႁႂ်ႈမီးၵၢၼ်ငၢၼ်း။
တီႈပၢင်ၵုမ်လႆႈသပ်းလႅင်းၼေပႃး လၢႆးႁဵတ်းၾုၼ်ႇ ဢီႊဢႅမ်ႊ ။ ဢဝ်ၶူဝ်းၶွင်ႁိမ်းတိၼ်ႁိမ်းမိုဝ်း ဢၼ် ဢွၵ်ႇ ၼႂ်းသူၼ်ၼၼ်ႉ မႃးႁဵတ်းၾုၼ်ႇ တႃႇလဵင်ႉတူၼ်ႈၽၵ်း။ ယႃႈၶႃႈမႅင်းၸိူဝ်းၼႆႉလႄႈ ႁဵတ်းႁႂ်ႈၵူၼ်းမႃးၶဝ်ႈႁူမ်ႈ ပၢင်ၵုမ် သူၼ်ၸႂ်ပႃးၸႂ်၊ လႆႈႁႅင်းၸႂ်တႄႉတႄႉ -ဝႃႈၼႆ။
ၸၢႆးသိူဝ်ႁၢၼ်သိုပ်ႇလၢတ်ႈဝႃႈ - ပေႃးႁူမ်ႈမိုဝ်းၵၼ်ႁဵတ်း၊ ႁဵတ်းသင်ၵေႃႈယဝ်ႉတေၸဵဝ်းဢွင်ႇမၢၼ်။ တေၵႂႃႇငၢႆႈပႆလူမ်။ ပေႃးၶႂ်ႈႁူႉလွင်ႈလိၼ်ပုၺ် ၵပ်းသိုပ်ႇမႃးၵေႃပူၵ်းပွင် ၸဝ်ႈႁႆႈၸဝ်ႈၼႃးလႆႈ- ဝႃႈၼႆ။


text:
General News
သိုၵ်းမၢၼ်ႈႁၢင်ႈမၢၵ်ႇလူင် တႅၵ်ႇၺႃးသိုၵ်းမၢၼ်ႈၶိုၼ်း
- Details
- Created on 19 June 2014
- Written by တႆးလွတ်ႈလႅဝ်း
သိုၵ်းမၢၼ်ႈႁၢင်ႈမၢၵ်ႇလူင် တီႈႁိမ်းဝၢၼ်ႈၵူၼ်းမိူင်း ဢမ်ႇပၼ်ၵူၼ်းမိူင်းႁူႉၸွမ်း လွင်ႈဢၼ်သိုၵ်းမၢၼ်ႈၶဝ် ႁၢင်ႈမၢၵ်ႇလူင်ဝႆႉ၊ ၵူၺ်းၵႃႈ သိုၵ်းမၢၼ်ႈၶဝ်ၶိုၼ်းမႃး ၽႃႇၺႃးသေတၢႆၶိုၼ်း။
ပူၼ်ႉမႃးမိူဝ်ႈဝၼ်းထီႈ 17.6.2014 ၶၢဝ်းယၢမ်း ၵၢင်ၶမ်ႈ 6မူင်းပၢႆ 15 မဵတ်ႉၼၼ်ႉ တီႈဝၢၼ်ႈပၢင်ႇတိုင် ဢိူင်ႇၼွင်ပိင် ၸႄႈဝဵင်းၵျွၵ်းမႄး မိူင်းတႆးပွတ်းႁွင်ႇ ႁိမ်းပႃႇႁဵဝ်ႈဝၢၼ်ႈပၢင်ႇတိုင်ၼၼ်ႉ မၢၵ်ႇတႅၵ်ႇၺႃး ၵူၼ်းၶီႇလူတ်ႉၶိူင်ႈ ဢၼ်ပဵၼ်သိုၵ်းမၢၼ်ႈ ၽၢမ်းတူဝ်သေႁဵတ်းၵူၼ်းမိူင်းမႃးၼၼ်ႉတၢႆ ၼႆယဝ်ႉ။
ၵပ်းၵၢႆႇလွင်ႈၼႆႉသေ ၵူၼ်းမိူင်းၵေႃႉၼိုင်ႈ ယိုၼ်ႈယၼ်လၢတ်ႈၼႄဝႃႈ “သိုၵ်းမၢၼ်ႈ ၶဝ်မႃးႁၢင်ႈမၢၵ်ႇ တီႈႁိမ်းပႃႇႁဵဝ် ဝၢၼ်ႈပၢင်ႇတိုင်ၼႆႉ ၶဝ်ဢမ်ႇပၼ်ၵူၼ်းမိူင်းႁူႉၸွမ်း၊ ယဝ်ႉၵေႃႈ သိုၵ်းမၢၼ်ႈၶဝ်ၼင်ႇၵၼ် ၶိုၼ်းႁဵတ်းၽၢင်ႁၢင်ႈ ၵူၼ်းမႄးတၢင်းသေ ၶီႇလူတ်ႉၶိူင်ႈမႃး သမ်ႉၶိုၼ်းမႃး ၽႃႇၺႃးမၢၵ်ႇၶဝ် ႁၢင်းၵူၺ်း၊ လွင်ႈၼႆႉ ပေႃးပဵၼ်ၵူၼ်းမိူင်း ၵႂႃႇၽႃႇၺႃးၼႆ တေလႆႈတၢႆလၢႆလၢႆၵူၺ်း၊ သိုၵ်းမၢၼ်ႈ ၶဝ်ထုၵ်ႇလီ လၢတ်ႈၼႄပၼ်ၵူၼ်းမိူင်းႁႂ်ႈႁူႉၸွမ်းဢိူဝ်ႈ လွင်ႈၼႆႉ” ဝႃႈၼႆ။
ၼွၵ်ႈသေၼၼ်ႉ သိုၵ်းမၢၼ်ႈၸိူဝ်းဢၼ် ၵႂႃႇၽႃႇၺႃးမၢၵ်ႇၼႆႉ ၶဝ်ႁဵတ်းၽၢင်ႁၢင်ႈ ၵူၼ်းမိူင်းသေ ယဝ်ႈၵေႃႈ သမ်ႉၶိုၼ်းၽၢမ်းဝႃႈ ၶဝ်ပဵၼ်ၵူၼ်းမႄးတၢင်း၊ သိုၵ်းမၢၼ်ႈၸိူဝ်းထုၵ်ႇၺႃးမၢၵ်ႇၼႆႉ လႆႈတၢႆၵႂႃႇ(1)ၵေႃႉ မၢတ်ႇၸဵပ်း(1)ၵေႃႉ ၼႆယဝ်ႉ။
ဝၢၼ်ႈပၢင်ႇတိုင်ၼႆႉ ယူႇၽၢႆႇၸၢၼ်း ဝဵင်းၵျွၵ်းမႄးသေ ၵႆၵၼ်တင်းဝဵင်းၵျွၵ်းမႄး 10လၵ်းပၢႆ မီးႁိမ်းၸမ် ၶူဝ်ၵိုတ်ႉ (ၶူဝ်ဢၼ်သုင်သုတ်းၼႂ်းမိူင်းတႆး)၊ သိုၵ်းမၢၼ်ႈၸိူဝ်းဢၼ်ၵႂႃႇတူင်ႉၼိုင်ၸွမ်းတီႈႁိမ်းႁွမ်း ဝၢၼ်ႈပၢင်ႇတိုင် ၸိူဝ်းၼၼ်ႉ ပဵၼ်သိုၵ်းမၢၼ်ႈ ၶလယ 502 ၵျွၵ်းမႄး ၼႆယဝ်ႉ။
ၵဵဝ်ႇၵပ်းလွင်ႈၸိူဝ်းၼႆႉသေ ပူၼ်ႉမႃးမိူဝ်ႈဝၼ်ႉထီႈ 16.6.2014 ၼၼ်ႉၵေႃႈ ပဵၼ်သိုၵ်းမၢၼ်ႈ ၶလယ(502) ၵျွၵ်းမႄးၼႆႉ ၼင်ႇၵဝ်ႇ ဢဝ်ၵွင်ႈၵႂႃႇလွၵ်ႇငိူတ်ႈ တဵၵ်းတဵင်ထၢမ်ၶၢဝ်ႇသိုၵ်းတႆး တီႈၵူၼ်းဝၢၼ်ႈၼွင်ပိင်၊ ဢမ်ႇလႆႈႁူႉၶၢဝ်ႇသင်တီႈ ၵူၼ်းမိူင်းလႄႈ ပေႃႉထုပ်ႉၵူၼ်းမိူင်း ၵႂႃႇႁၢဝ်ႈႁႅင်း ယဝ်ႉၵေႃႈ လၼ်ႇၵွင်ႈလွၵ်ႇၵူၼ်းမိူင်းထႅင်ႈ ၼႆယဝ်ႉ။
တႆးလွတ်ႈလႅဝ်း


text:
Wp/shn/မေႃလိၵ်ႈလူင် ၸဝ်ႈဝေႃးလၶႄႉ
မေႃလိၵ်ႈလူင် ၸဝ်ႈဝေႃးလၶႄႉ
ၸိုဝ်ႈဢူႈ လုင်းၽိတ်ႈ။
ၸိုဝ်မႄႈ ပႃႈၼၢင်းယဵၼ်ႇ။
ၵိူတ်ႇ 1251 ၼီႊ လိူၼ် 12 ဝၼ်းပုတ်ႉ(ပုတ်ႈတႁူး)။
တီႈၵိူတ်ႇ မိူင်းယွင်ႁူၺ်ႈ၊ မိူင်းတႆးပွတ်းၸၢၼ်း။
ပီႈၼွင်ႉ
1. လုင်းၽူဝ်းသျိၼ်ႇ (ၸဝ်ႈဝေႃးလၶႄႉ)။
2. ပႃႈၼၢင်းယု။
3. လုင်းပႃႇၶိၼ်ႇ။
4. လုၵ်းပႃႉယိၼ်ႇ။
ၸိုဝ်ႈမႄႈ ပႃႈၼၢင်းၺုၼ်ႉ။
ၸိုဝ်ႈလုၵ်ႈ
1. ပႃႈတိၼ်ႇယီႇ (သဵင်ႈၵၢမ်ႇယဝ်ႉ)။
2. ပႃႈတိၼ်ႇမျိၼ်ႉ (မီးယူႇ)။
3. ပႃႈတိၼ်ႇလႃႉ (မီးယူႇ)။
Contents
ပိုၼ်းၼႃႈႁိူၼ်း[edit]
ၸဝ်ႈဝေႃးလၶႄႉၼႆႉ ၸိုဝ်ႈမၼ်းၸဝ်ႈတႄႉတႄႉၼၼ်ႉ ပဵၼ်လုင်းၽူဝ်းသျိၼ်ႇ၊ ပဵၼ်လုၵ်ႈလုင်းၽိတ်ႈ+ပႃႈၼၢင်းယဵၼ်ႇ ၶဝ်ပူႇဢွၵ်ႇ ဢၼ်ယူႇမိူင်းယွင်ႁူၺ်ႈၼၼ်ႉ ယဝ်ႉ၊ မိူဝ်ႈလဵၵ်ႉၼၼ်ႉလႆႈမႃးႁဵၼ်းလိၵ်ႈ ႁူင်းႁဵၼ်းၵႃႈတီႈတွင်ႇၵျီး ဢၼ်လုၵ်ႈၸဝ်ႈၾႃႉၶဝ်ယူႇၼၼ်ႉ။ ပူၼ်ႉၸၼ်ႉၸဵတ်ႉသေၵႂႃႇႁဵတ်းၽူႈမၢႆၸရေးလူင်တီႈလုမ်း ၸဝ်ႈၾႃႉလွၵ်းၸွၵ်ႇ။ မိူဝ်ႈၸူဝ်ႈၶူပ်ႇဢႃႇယုလႆႈ 25 ၼၼ်ႉ တင်ႈၼႃႈႁိူၼ်းတင်းပၢင်ႈၼၢင်းၺုၼ်ႉ ၵူၼ်းယွင်ႁူၺ်ႈၼင်ႇၵဝ်ႇ။
လႆႈလဵပ်ႈႁဵၼ်းလိၵ်ႈတႆး[edit]
လုၵ်ႉတီႈလွၵ်းၸွၵ်ႇသေ ၶၢႆႉမႃးတွင်ႇၵျီး မႃးႁဵတ်းၵၢပ်ႈၸရေး၊ ဝၢႆးသေၼၼ်ႉ ၶၢႆႉၵႂႃႇႁဵတ်းၽူႈမၢႆလူင် တီႈဝဵင်းၽႃသွင်း မိူင်းယၢင်းလႅင်၊ ႁဵတ်းၽူႈမၢႆယဝ်ႉ ဢမ်ႇ ပေႃးႁိုင် လႆႈပဵၼ်မႃး ၽူႈၵွၼ်းဝဵင်းသေ သမ်ႉၶိုၼ်းပဵၼ်ၽွင်းၶွၼ်ႇ(အခွန်အမတ်) ဢမ်ႇႁိုင်သမ်ႉၶိုၼ်းပဵၼ်ၽွင်းလူင်ၼႂ်းဢိူင်ႇဝေႃးလၶႄႉယဝ်ႉ၊ လုင်းၽူဝ်း သျိၼ်ႇၼႆႉ မိူဝ်ႈယူႇတီႈၽႃသွင်းၼၼ်ႉ လဵပ်ႈႁဵၼ်းလိၵ်ႈတႆး၊ ႁဵၼ်းဢဝ်လိၵ်ႈတႆး၊ တႅမ်ႈလိၵ်ႈတႆးတႄႉတႄႉ၊ ၽႃသွင်းၼႆႉ ပဵၼ်ႁိမ်းတိုဝ်ႉၼမ်ႉလႄႈ ပဵၼ်တီႈၵူၼ်း ၵိုၼ်း၊ တၢင်းၵႃႉလီ၊ ပီႈၼွင်ႉတႆးၵေႃႈၶဝ်ႈၶဝ်ႈဢွၵ်ႇဢွၵ်ႇၼမ်၊ ပီႈၼွင်ႉတႆးၶဝ် ဢၼ်ယူႇၸွမ်းၾင်ႇၼမ်ႉၶူင်းၸိူဝ်းၼၼ်ႉ ပေႃးဝႃႈဝၼ်းၵၢတ်ႇၼႆ ၶီႇႁိူဝ်းမႃးၸွတ်ႇ တီႈတိုဝ်ႉၽႃသွင်း၊ မႃးၵႃႉ မႃးလႅၵ်ႈလၢႆႈတၢင်းႁူႉတၢင်းႁၼ်ၵၼ်၊ လုင်းၽူဝ်းသျိၼ်ႇၼႆႉ လႆႈႁူပ်ႉထူပ်း ၸဝ်ႈလိၵ်ႈၸဝ်ႈလၢႆးတႆးၵူႈတီႈၵူႈလႅၼ် ဢၼ်မႃးၽႅဝ်ၽႃ သွင်း၊ မေႃၵႂၢမ်းတႆးလူင်ႁဝ်း ဢၼ်ယူႇၸွမ်းၾင်ႇၶူင်းၸိူဝ်းၼၼ်ႉၵေႃႈ လုင်းၽူဝ်ႇသျိၼ်ႇ လႆႈႁူပ်ႉထူပ်းၼမ်တႄႉတႄႉယဝ်ႉ။ ၸႂ်သူင်ဝႃႇသၼႃႇၵေႃႈယႂ်ႇ၊ ၸႂ်ၶႂ်ႈႁူႉ ၶႂ်ႈမေႃၵေႃႈမီးသေ လုင်းၽူဝ်ႇသျိၼ်ႇၼႆႉ ၵွပ်ႈလႆႈထူပ်းၸဝ်ႈလိၵ်ႈ ၸဝ်ႈလၢႆး၊ ၸဝ်ႈမေႃၵႂၢမ်းၶဝ်လႄႈ၊ လွင်ႈလိၵ်ႈတႆးၵေႃႈ ၸဵမ်ၽၢႆႇလူ ၽၢႆႇႁေႃး၊ ၽၢႆႇတႅမ်ႈ ၼၼ်ႉ၊ ၵႅပ်ႉမႃး ၶႅၼ်ႇမႃးတိၵ်းတိၵ်းယဝ်ႉ။
လွင်ႈလိၵ်ႈလၢႆး၊ ႁႆႇတိုင်ႈ၊ ၵႃႈလၢႆး[edit]
တီႈႁိူၼ်းမၼ်းၸဝ်ႈၵေႃႈ ယဵၼ်းပဵၼ်တီႈလိုဝ်ႈတီႈထင်ၸဝ်ႈမေႃလိၵ်ႈလၢႆးတႆးၶဝ်ယဝ်ႉ။ ၶိုၼ်းၶိုၼ်းဝၼ်းဝၼ်း တီႈႁိူၼ်းမၼ်းသဵင်ပၼ်းႁဵတ်းၵႂၢမ်းတႆး၊ လူလိၵ်ႈ တႆးသမ်ႉပေႃးလႆႈငိၼ်းယူႇတႃႇသေႇ၊ လွင်ႈလိၵ်ႈၵူၺ်းဢမ်ႇၵႃး လုင်းၽူဝ်းသျိၼ်ႇၼႆႉ လွင်ႈႁႆႇလွင်ႈၵႃႈၵေႃႈသူင်တႄႉတႄႉ။ တူဝ်မၼ်းၵေႃႈမေႃႁႆႇမေႃၵႃႈ၊ ႁႆႇၵွင် တႆး၊ ၵႃႈတႆးၵေႃႈမေႃ၊ လွင်ႈၶိူင်ႈႁႆႇတိုင်ႈမၢၼ်ႈၶဝ်ၵေႃႈ မၼ်းႁူႉၵမ်းလဵဝ်၊ ပေႃးငိၼ်းပေႃးႁူႉၵေႃႈ မၼ်းတၵ်ႉၵမ်းလဵဝ်ယဝ်ႉ။ မၢၼ်ႈၸိူင်း(ၸၢတ်ႈ)ၶဝ် ၵူဝ်မၼ်း တႄႉတႄႉ၊ လွင်ႈႁႆႇတိုင်ႈသိၵ်ႉ(ပတ်ႉတလႃး) ၼၼ်ႉ မၼ်းၶႅၼ်ႇတႄႉတႄႉ။ ၵႃႈတီႈႁိူၼ်းမၼ်း ၽႃသွင်းၼၼ်ႉ မေႃတရေႃးတႆး မီးယူႇတႃႇသေႇ။ တူဝ်မၼ်းၵေႃႈႁဵတ်းၵႂၢမ်းဝွၵ်းႁႆႇတရေႃး၊ ပေႃးပိူၼ်ႈႁႆႇၽိတ်းၵေႃႈ မၼ်းၵေႃႉမႄးပၼ်၊ ၵွပ်ႈ ပိူဝ်ႈယူႇၸမ်ၼမ်ႉၶူင်းလႄႈ ၵႂၢမ်းလွင်ႈၶူင်းၼႆၵေႃႈ လုင်းၽူဝ်းသျိၼ်ႇသူင်တႄႉတႄႉ၊ ပီႈၼွင်ႉဢၼ်မေႃႁွင်ႉၵႂၢမ်းလွင်ႈၶူင်းၼၼ်ႉ တီႈႁိူၼ်းမၼ်း မီးယူႇတႃႇသေႇ။ မၼ်းၸဝ်ႈၼႆႉ ပေႃးပဵၼ်ၸဝ်ႈလိၵ်ႈၸဝ်ႈလၢႆးၼႆ ပဵၼ်ဢၼ်ႁၵ်ႉပႅင်းတႄႉတႄႉ။ ၸဝ်ႈလိၵ်ႈၸဝ်ႈလၢႆး ၸဝ်ႈၵႂၢမ်းၶဝ်ၵေႃႈ ပေႃးၽႅဝ်တီႈႁိူၼ်းမၼ်းၸဝ်ႈၼႆ ယူႇ မူၼ်ႈၸႂ်သိူဝ်း။ လွင်ႈလိၵ်ႈလွင်ႈလၢႆးလွင်ႈႁႆႇလွင်ႈၵႃႈ ဢၼ်မၼ်းၸဝ်ႈမေႃၼၼ်ႉၵေႃႈ မၼ်းၸဝ်ႈဝႆႉၸႂ်ယႂ်ႇယႂ်ႇယၢဝ်းယၢဝ်းသေသွၼ်ပၼ်။ ပေႃးၶႂ်ႈမေႃဢၢၼ်ႇလိၵ်ႈ တႅမ်ႈလိၵ်ႈတႆးၸိုင် မၼ်းၶၢမ်ႇလဵင်ႉၶဝ်ႈသေသွၼ်ပၼ်ၵွၼ်ႇ။ မေႃလိၵ်ႈပွတ်းႁွင်ႇပွတ်းၸၢၼ်း ဢၼ်ၶႂ်ႈလႆႈပၼ်ႇၺႃႇတီႈမၼ်းၼၼ်ႉ ဢွၼ်ၵၼ်မႃးႁဵတ်းႁႃ လႆႈႁူႉၼင်ႇၼႆယဝ်ႉ။
တႄႇတႅမ်ႈလိၵ်ႈ တၢင်းၵႂႃႇၼိပ်ႉပၢၼ်ႇ[edit]
ၽိူဝ်ႇမၼ်းၸဝ်ႈမႃးၽႅဝ် ဝေႃးလၶႄႉသေ ပဵၼ်ၽွင်းၶွၼ်ႇၵေႃႈ တႄႇတႅမ်ႈလိၵ်ႈ တၢင်းၵႂႃႇၼိပ်ႉပၢၼ်ႇယဝ်ႉ။ တႃႇတေတႅမ်ႈလိၵ်ႈၽိုၼ်ၼႆႉ မၼ်းဢမ်ႇငၢႆႈ၊ လိၵ်ႈပႃႇ လိၵေႃႈလူဝ်ႇမေႃ၊ ၶေႃႈၵႂၢမ်းဝေႃးႁႃႇရတႆးၵေႃႈ လူဝ်ႇလူင်ႉလူဝ်ႇၵတ်ႉတႄႉတႄႉ။ ၵူၺ်းၵႃႈ ၸဝ်ႈဝေႃးလၶႄႉၼႆႉ ၵတ်ႉယူႇတင်းသၢမ်ပိူင်ယဝ်ႉ။ ၵွပ်ႈၼႆလႄႈမၼ်း ၸဝ်ႈ ၸင်ႇမႃးၵႅမ်း ဢၼ်ၸဝ်ႈတူၼ်လူင် ၸဝ်ႈပၼၼ်ႇတိထမ်ႇမ-ၵျႅၵ်ႉၵသၢၼ်ႇ(သြႃႇတေႃႇလူင် ဦးပဏ္ဌိဓမ္မ ကျိုက္ကဆံ)တႅမ်ႈဝႆႉ ယေႇတေႃႇဝိပသ်ႉသၼႃႇ တီႇပၼီႇၵျၢၼ်း(ရေတော် ဝိပသနာ ဒီပနီကျမ်း)ၼၼ်ႉသေ ႁဵတ်းဢွၵ်ႇၵျၢမ်းၼႄတၢင်းၼိပ်ႉပၢၼ်ႇယူႇယဝ်ႉ။ ၼၼ်ႉၵူၺ်းဢမ်ႇၵႃး ပတိပႃႇတိၵ ၵျိၼ်ႇၸိၼ်ႇ၊ ၸိၼတ်ႉထပၵႃႇသၼီႇ လႄႈ ၸၢတ်ႈၵျီးသႄႇပွႆႉ (ပဌိပါတိကကျင်ႉစဉ်၊ ဇိနတ္ထပကာသနီ ဇာတ်ြကီးဆယ်ဘွဲႉ)ၵေႃႈမၼ်းၸဝ်ႈလဵပ်ႈႁဵၼ်းသေ ဢဝ်ႁဵတ်းဝႆႉၾၢႆႇ တႆး။ ၵူၺ်းၵႃႈ ဢၼ်ၸိုဝ်ႈ မၼ်း ၸဝ်ႈဢွၵ်ႇၼႃႇၼႆႉ ဢွၵ်ႇၸွမ်းၽိုၼ်လိၵ်ႈ ၵျၢမ်းၼႄ တၢင်ႇၼိပ်ႉပၢၼ်ႇမၼ်းၼၼ်ႉယဝ်ႉ။ ၼႂ်းၵႃႈၵျၢမ်းၼႄတၢင်းၼိပ်ႉပၢၼ်ႇၼၼ်ႉ တႆးႁဝ်းၶဝ်ဢၼ်ၸွမ်းၾၢႆႇၽြႃးၼႆႉ ၵေႃႉဢၼ်ဢမ်ႇသူင်ၵေႃႉဢၼ်ဢမ်ႇႁူႉ၊ ၵေႃႉဢၼ်ဢမ်ႇၶႂ်ႈထွမ်ႇ ဢမ်ႇၶႂ်ႈငိၼ်းၼၼ်ႉ ယင်းဝႃႈ ဢမ်ႇမီးယဝ်ႉ။ လိၵ်ႈၽိုၼ်ၼႆႉ မၼ်းတိုတ်ႉၸႂ်ၵူၼ်းတႄႉတႄႉ။ ၼမ်ႉၵႂၢမ်း၊ ၼိူဝ်ႉၵႂၢမ်း၊ ၼိူဝ်ႉလိၵ်ႈ၊ မွၼ်းၵႂၢမ်း မွၼ်းလိၵ်ႈၼၼ်ႉ မၼ်းလိုၵ်ႉလမ်ႇ၊ ၶမ်ႇၶိုၵ်ႉ တႄႉတႄႉ။ ၼိုင်ႈဢၢၼ်ႇ ၼိုင်ႈၶႂ်ႈဢၢၼ်ႇ ၼိုင်ႈထွမ်ႇ ၼိုင်ႈၶႂ်ႈထွမ်ႇတိၵ်းတိၵ်း ပဵၼ်ဝႆႉၼင်ႇၼႆယဝ်ႉ။ ၶေႃႈၵႂၢမ်းတႆးဢၼ်သိုပ်ႇၵပ်းတြႃးၼႆႉၵေႃႈ ပူင်းတႄႉတႄႉ၊ ၵိုၼ်းတႄႉတႄႉ ၵႃႈၶၼ်လိၵ်ႈၽိုၼ်ၼႆႉ ပေႃးပႆႇလႆႈလူ ပႆႇလႆႈထွမ်ႇ လိၵ်ႈၸဝ်ႈဝေႃးလၶႄႉၸိုင် ပႆႇတဵမ်ထူၼ်ႈလီ တေလႆႈဝႃႈၼႆယူႇယဝ်ႉ။ ၸင်ႇဝႃႈၽူႈလႂ်ၽႂ်သေ ဢမ်ႇဝႃႈ ထုၵ်ႇလီဢၢၼ်ႇတူၺ်း ထွမ်ႇတူၺ်းလိၵ်ႈၸဝ်ႈဝေႃးလၶႄႉ တႅမ်ႈဝႆႉၼၼ်ႉယူႇ။ ၸဝ်ႈဝေႃးလၶႄႉၼႆႉ တႅမ်ႈလိၵ်ႈတြႃးၵူၺ်းဢမ်ႇၸိုဝ်ႈ၊ လိၵ်ႈၵႂၢမ်းလိၵ်ႈဝွၵ်းၵေႃႈတႅမ်ႈယူႇ၊ ၵူၺ်းၵႃႈပႆႇႁႃႁၼ်ၵွၼ်ႇ၊ ၽူႈလႂ်ၽႂ်သေဢမ်ႇဝႃႈ လီၸွပ်ႇလီႁႃ လီ ၵဵပ်းလီႁွမ်တွမ်ပႅင်း လိၵ်ႈမၼ်းၸဝ်ႈယူႇ။
ၸဝ်ႈဝေႃးလၶႄႉ ၶိုၼ်းၶၢႆႉမႃးတီႈယွင်ႁူၺ်ႈ[edit]
ထိုင်မႃးပီႊ 1946 ၼၼ်ႉ ၸဝ်ႈဝေႃးလၶႄႉၼႆႉ ၶိုၼ်းၶၢႆႉမႃးတီႈယွင်ႁူၺ်ႈသေ မႃးၺႃးၸွမ်ၸိုင်ႈလူင် ၸဝ်ႈၶမ်းသိူၵ်ႈ မႃးတႅမ်ႈလိၵ်ႈတႆး၊ ပိၼ်ႇလိၵ်ႈမၢၼ်ႈ ပိၼ်ႇ လိၵ်ႈတႆး၊ မႃးသွၼ်လိၵ်ႈတႆးပၼ် လုၵ်ႈဢွၼ်ႇယွင်ႁူၺ်ႈၶဝ် ၵွပ်ႈမၼ်းၸဝ်ႈၶတ်းၸႂ်လႄႈ တႆးယွင်ႁူၺ်ႈၶဝ်ၵေႃႈ မေႃလိၵ်ႈတႆးၵႂႃႇ။
လႆႈသဵင်ႈၵၢမ်ႇ[edit]
ၸဝ်ႈဝေႃးလၶႄႉၼႆႉ လုတ်ႇလႅၼ်ႈယႃႈၼႃႇ၊ ၵွပ်ႈလုတ်ႇလႅၼ်းယႃႈၼႃႇလႄႈ ၸပ်းတၢင်းပဵၼ် မၢၵ်ႇႁူဝ်ၸႂ်သေ သဵင်ႈၵၢမ်ႇၵႂႃႇမိူဝ်ႈပီႊ 1948 ယဝ်ႉ။ ပႃႇႁဵဝ်ႈမၼ်း မီးတီႈယွင်ႁူၺ်ႈ ဝႃႈၼႆယဝ်ႉ။ ႁဝ်းၶႃႈၸုမ်းၸိူဝ်း ၽူႈႁၵ်ႉလိၵ်ႈလၢႆးၶဝ် ထုၵ်ႇလီၶႆႈႁႃယူႇ၊ ၸဝ်ႈဝေႃးလၶႄႉၼႆႉ ႁူမ်ႈဝႃႈတူဝ်တၢႆၵႂႃႇယဝ်ႉၼႆၵေႃႈ ၸိုဝ်ႈသဵင်မၼ်း ၸဝ်ႈတႄႉ ႁွမ်ယူႇ မိူၼ်ၼင်ႇမွၵ်ႇႁွမ်ႁူၺ်းၼၼ်ႉယဝ်ႉ။ လိၵ်ႈဢၼ်မၼ်းၸဝ်ႈၼၼ်ႉၵေႃႈ ပေႃးၵႂၢမ်းသွၼ် သႃႇသၼႃႇၽြႃးပဵၼ်ၸဝ်ႈ ယင်းဢမ်ႇႁၢႆၸိုင် တေဢမ်ႇ ႁၢႆလႆႈယဝ်ႉ။ ပေႃးဝႃႈတႆးႁဝ်းယင်းယုမ်ႇယမ် ၽႃႇသႃႇပုတ်ႉထယူႇၸိုင် ၵျၢမ်းၼႄတၢင်းၼိပ်ႉပၢၼ်ႇ ဢၼ်ၸဝ်ႈဝေႃးလၶႄႉ တႅမ်ႈဝႆႉၼၼ်ႉ တေလႆႈယိပ်းတိုဝ်းယူႇ တႃႇသေႇယဝ်ႉ။ ၼင်ႇႁိုဝ်သၢႆတၢင်းသဵၼ်ႈတၢင်း၊ တၢင်းၵႂႃႇၼိပ်ႉပၢၼ်ႇ တေၸိုၼ်ႈသႂ်လီၼၼ်ႉ ၸဝ်ႈဝေႃးလၶႄႉၼႆႉ သုၵ်ႈသီပၼ်ဝႆႉလႄႈ ၽႃႇသႃႇပုတ်ႉထတႆးႁဝ်း တင်းသဵင်ႈၵေႃႈ ပဵၼ်ဢၼ်ၶွပ်ႈၸႂ်ၼိူဝ်ၸဝ်ႈဝေႃးလၶႄႉတႄႉတႄႉ၊ ပုၼ်ႈတႃႇလိၵ်ႈလၢႆးပၢႆၵမ်တႆး တေၶိုၼ်ႈယႂ်ႇမႂ်ႇသုင်ၼၼ်ႉ ၸဝ်ႈဝေႃးလၶႄႉၼႆႉ ၸွႆႈထႅမ်ပၼ်ၵႂႃႇ တႄႉတႄႉယဝ်ႉ။


text:
ထုၵ်ႇလီၵိၼ် ၼမ်ႉၼဵင်ႈၶူမ်ႁိုဝ် ဢမ်ႇလီၵိၼ် ၽွင်းမိူဝ်ႈၼႂ်းတွင်ႉ ဢမ်ႇမီးတၢင်းၵိၼ်
- Details
- Created on 27 March 2014
- Written by တႆးလွတ်ႈလႅဝ်း
ၼမ်ႉၼဵင်ႈၶူမ်ၼႆႉ ၵမ်ႉၼမ်ၵူၼ်းႁဝ်း ၵျိူၵ်ႈၵိၼ်မၼ်း တေႉတေႉ။ မၢင်ၸိူဝ်းၼႆႉ တိုၼ်ႇမႃးၵေႃႈ ႁႃၵိၼ်ၵမ်းလဵဝ်ယူႇ မၢင်ၸိူဝ်းသမ်ႉ ၵျိူၵ်ႈၵိၼ်ဢွၼ်တၢင်း ၵိၼ်ၶဝ်ႈ လႄႈ မၢင်ၸိူဝ်းၵေႃႈ ၵျိူၵ်ႈၵိၼ်ဝၢႆးၶဝ်ႈ ယူႇ။ မၢင်ၵေႃႉၵေႃႈၵျိူၵ်ႈၵိၼ် တႃႇသေႇ ဢမ်ႇဝႃႈၶၢဝ်းလႂ်ၵေႃႈ သမ်ႉပေႃး မီးဝႆႉၼႂ်းႁိူၼ်းတႃႇသေႇ ထိုင်မိူဝ်ႈမီးၶႅၵ်ႇၵေႃႈ ဢဝ်ပဵၼ်တၢင်းၵိၼ် လဵင်ႉၶႅၵ်ႇ/ ႁပ်ႉတွၼ်ႈၶႅၵ်ႇ ယူႇႁဵတ်းၼၼ်ယဝ်ႉ ၵမ်ႉၼမ်တႄႉ ၵႆႉႁၼ်တီႈႁိူၼ်း မိူၼ်ၼင်ႇ တႆး၊ လွႆ၊ ၶေႇၸၵႂႃႇယူယဝ်ႉ။
သိုပ်ႇလူထုၵ်ႇလီၵိၼ် ၼမ်ႉၼဵင်ႈၶူမ်ႁိုဝ် ဢမ်ႇလီၵိၼ် ၽွင်းမိူဝ်ႈၼႂ်းတွင်ႉ ဢမ်ႇမီးတၢင်းၵိၼ်
ပၢႆးယူလီ ဢၼ်လႆႈတီႈ ၽၵ်းၼိူဝ်ႉၵႆႇလႄႈ မၢၵ်ႇမၼ်း
- Details
- Created on 27 March 2014
- Written by တႆးလွတ်ႈလႅဝ်း
ၼႂ်းၽၵ်းၼိူဝ်ႉၵႆႇလႄႈ မၢၵ်ႇမၼ်းၼၼ်ႉ မီးထၢတ်ႈ ဢၼ်ပၼ်ပၢႆးယူႇလီ ၵူၼ်းႁဝ်းတင်းၼမ် မိူၼ်ၼင်ႇ ထၢတ်ႈ protein, carotene, carbohydrates, water, calorie, fiber, fat, vitamin A, Vitamin B(choline), vitamin B1(thiamin), vitamin B2(riboflavin), vitamin B3(nicotinic acid), vitamin C(ascorbic acid), calcium, magnesium, phosphorous, potassium, copper, iron, sulphar, arginine, histidine, isoleucine, leucine, lysine, methionine, phenylalanine, threonine, tryptophan, valine တႄႇၸၵႂႃႇမီးထၢတ်ႈ ၸိူဝ်းၼႆႉ တင်းၼမ်ယူႇယဝ်ႉ။


text:
ပၼ်ႁႃလူင် ၽႃသႃ လိၵ်ႈလၢႆး ၵႂၢမ်းလၢတ်ႈ ၶွင်တႆး ဝၢႆးမူတ်းသဵင်ႈဢမ်းၼၢၸ်ႈ (ဢႃႇၼႃႇ) ဢမ်ႇၵွမ်ႉၵႃႈလိုၼ်းလင် ပၢၼ်ၸဝ်ႈၾႃႉၵူၺ်း ၸဵမ်ဢွၼ်ၼႃႈၼၼ်ႉၵေႃႈ မၼ်းပေႃးပဵၼ်မႃး လၢႆသုိပ်ႇလၢႆပၢၼ်ယဝ်ႉ။ ၵွပ်ႈၼၼ် တႃႇတေႁႂ်ႈ ပၼ်ႁႃလူင်ၸိူဝ်းၼႆႉ ၵိုင်ႉၵၢင်ႉ မူတ်းႁၢႆၵႂႃႇသဵင်ႈ ၵမ်းလဵဝ်ၼၼ်ႉ မၼ်းဢမ်ႇငၢႆႈ၊
ၵိုင်ႇလႆႈႁူႉၸွမ်းပိူင် ၶၵ်ႉတွၼ်ႈၵၢၼ်ငမ်းယဵၼ်
ၽူႈတႅမ်ႈလိၵ်ႈလႆႈႁပ်ႉဝွၵ်ႇၸိူၼ်း ၵႂႃႇလၢတ်ႈလွင်ႈ ၸိုင်ႈမိူင်းႁူမ်ႈတုမ် တႃႇလွင်ႈငမ်းယဵၼ်လႄႈ ၵၢၼ်ဢုပ်ႇဢူဝ်း PI ဢၼ်ၽူႈတႅမ်ႈလိၵ်ႈလႆႈ ၸွႆႈၵေႃႇတင်ႈ မိူဝ်ႈ ပီပူၼ်ႉမႃး။ ဢိင်ၼိူဝ်ၽူႈတႅမ်ႈလိၵ်ႈလႆႈႁပ်ႉ ပုၼ်ႈၽွၼ်း ၽူႈၵမ်ၵပ်း ၽူႈၸတ်းၵၢၼ် ၼႂ်းမူႇၸုမ်းၼႆႉသေ ဢဝ်ၵုၼ်းမုၼ်ယူႇ။
ၽွမ်ႉႁူမ်ႈၵၼ် မိူၼ်ၼွၼ်းၾၼ် ပေႃးၵူႈၵေႃႉ ဢမ်ႇႁွမ်းမိုဝ်းၵၼ်
“ၽွမ်ႉႁူမ်ႈ ၽွမ်ႉႁူမ်ႈ” ဢၼ်ဝႃႈၼႆႉ ၽႂ်ၵေႃႈၵႆႉၵႆႉလၢတ်ႈ ၽႂ်ၵေႃႈၶႂ်ႈႁႂ်ႈပဵၼ်ႄလႈ ဢွၼ်ၵၼ်တူၵ်ႇလၢတ်ႈ ဢွၼ်ၵၼ် ႁဵၵ်ႈႁွင်ႉမႃးပၢၼ်သိုပ်ႇပၢၼ် တေႃႇႁၢၼ်ႉၼႆႉၵေႃႈ တုိၵ်ႉဝႃႈ ထုၵ်ႇလီလႆႈၽွမ်ႉႁူမ်ႈၵၼ် ဢမ်ႇၶၢတ်ႇဢမ်ႇဝၢႆး။ ၵူၺ်းၵႃႈ လၢတ်ႈငၢႆႈႁဵတ်းယၢပ်ႇႄတႉႄတႉ။
ၾိင်ႈဝၼ်းပီမႂ်ႇတႆး (တႆးလူင်)
ၵူၼ်းႁဝ်းၼႆႉ ဢမ်ႇဝႃႈၸိူဝ်ႉၶိူဝ်းလႂ် မိူဝ်ႈလႆႈယူႇသဝ်းႁူမ်ႈၵၼ်လႄႈ လႆႈၵေႃႇတင်ႈၾိင်ႈၵူၼ်းႁူမ်ႈၵၼ်ၸွမ်းတီႈယူႇတီႈၵိၼ် ၼႂ်းတၼ်းႁဵင်းၽႂ်မၼ်းၼၼ်ႉ ပေႃးႁိုင်တၢမ်ႁိုင်မႃး တေၵိူတ်ႇမီးၾိင်ႈဢၼ် ဝႆႉပဵၼ်တီႈယုမ်ႇယမ်ၸုင်ၸႂ်လႄႈတိုဝ်းမၼ်ႈ ႁဵတ်းၸွမ်းမႃး ပၢၼ်သိုပ်ႇပၢၼ် တွၼ်ႈတႃႇမုၵ်ႉၾုင်ၵူၼ်း ဢမ်ႇၼၼ် ၾိင်ႈၵူၼ်းၶိူဝ်းၸဝ်ႈၵဝ်ႇ တေလႆႈယူႇၵတ်းယဵၼ် ႁိၼ်ႉၼွၼ်း။ လိူဝ်ၼၼ်ႉ ၼင်ႇႁိုဝ်လွင်ႈႁႃၵိၼ်လဵင်ႉတွင်ႉ ၼႂ်းၾိင်ႈၵူၼ်း တေတဵင်ႈၼိမ်မၼ်ႈၵႅၼ်ႈၼၼ်ႉ သၢႆၽႂ်ၶိူဝ်းမၼ်း ၸင်ႇလႆႈၵေႃႇတင်ႈၾိင်ႈတိုဝႅးၵမ်လၢႆလၢႆဢၼ် ၸွမ်းၵႃႇလတေႇသမႃးၸႂ်ႉတိုဝ်း ႁဵတ်းၸွမ်းၵၼ်။ ၼႂ်းၵႃႈၾိင်ႈၸိူဝ်းလႆႈၸႂ်ႉတိုဝ်း သိုပ်ႇသိုပ်ႇၵၼ်မႃး ၼႂ်းၾိင်ႈၵူၼ်းႁဝ်းပီလႂ်ပီၼၼ်ႉၼႆႉ မီးပႃးၾိင်ႈပီမႂ်ႇ ဢမ်ႇၼၼ် ၾိင်ႈႁပ်ႉတွၼ်ႈပီမႂ်ႇ လွင်ႈၼိုင်ႈ။
တဝ်တိူဝ်ၵျိင်း ပပ်ႉဝႃႈလူၺ်ႈသဵၼ်ႈတၢင်း လႄႈ ဢူငဝ်း ၵၼ် 16-20
တဝ်တိူဝ်ၵျိင်း ပပ်ႉဝႃႈလူၺ်ႈသဵၼ်ႈတၢင်း လႄႈ ဢူငဝ်း ၵၼ် 16-20 ၶဝ်ႈၸူး ငဝ်းလၢႆး ဢၼ်ဝၢင်ႈပဝ်ႇမူတ်း ၸပ်းမၼ်ႈ ဝႆႉတီႈၼိမ်သဝ်း။
ၽွင်းတႅၼ်းမိူင်းတႆးႁၢႆၵႂႃႇလႂ်မူတ်း
ဝူင်ႈဝၢင်ႈၼႂ်းၽၢၵ်ႇလိူၼ်သၢဝ်းဝၼ်းမႃးၼႆႉ ၵၢၼ်မိူင်းမိူင်းထႆးမီးပၼ်ႁႃ ထုၵ်ႇၾၢႆႇသိုၵ်း ႁူမ်ႈပလိၵ်ႈ ႁုပ်ႈယိုတ်း ဢမ်းၼၢၸ်ႈ (ဢႃႇၼႃႇ) ပိူဝ်ႈသၢႆႇသၢင် ၽႅၼ်ထတ်းၸတ်းႄမးပၵ်းပိူင်ၵၢၼ် ၽွင်းငမ်း ႁူမ်ႈၵူႈလွင်ႈလွင်ႈ။
တဝ်တိူဝ်ၵျိင်း ဝႃႈလူၺ်ႈသဵၼ်ႈတၢင်း လႄႈဢူငဝ်း ၵၼ် 10-15
တဝ်တိူဝ်ၵျိင်း ဝႃႈလူၺ်ႈသဵၼ်ႈတၢင်းလႄႈဢူငဝ်း ၵၼ်သိပ်း-သိပ်းႁႃႈ။ ပၵ်းၸႂ်ႁႂ်ႈယူႇၵပ်းတီႈၼိုင်ႈ ၼႂ်းတူဝ်ၶိင်းၸဝ်ႈၵဝ်ႇ ဢမ်ႇပၼ်မၼ်းၽၢတ်ႇ ဢွၵ်ႇၵႂႃႇ လႆႈယူႇၼႄႇ ?။ ၵမ်ၵုမ်းလူမ်းထူၺ်ႈၸႂ်ဝႆႉ ဢူၼ်ႈဢူၼ်ႈဢွၼ်ႇဢွၼ်ႇ မိူၼ်လုၵ်ႈဢွၼ်ႇလႅင် ၸွင်ႇတေလႆႈ?။
တပ်ႉသိုၵ်းၾႅတ်ႉတရႄႊလ်
Federal Army or Multiple Army or State Protected Army
တပ်ႉသိုၵ်းၾႅတ်ႉတရႄႊလ်
ပိုၼ်ၶမ်း ၽယၵ်ႉဝူင်း 21/05/2014
ၸိုင်ႈမိူင်းၼိုင်ႈလုၵ်ႈတေလႆႈမီးတပ်ႉသိုၵ်းဢၼ်လဵဝ်ၼႆၼၼ်ႉ ၸွင်ႇၸႂ်ႈ? မိူင်းၼိုင်ႈလုၵ်ႈမီးလႆႈတပ်ႉသိုၵ်းလၢႆလၢႆ35 ဢၼ် ၼႆၼၼ်ႉ ၸွင်ႇယုမ်ႇႁိုဝ် ? ၸဵမ်ၸိူဝ်းၼႆႉ ႁဝ်းမႃးထတ်းတူၺ်းၵၼ်သေ ၸိုင်ႈမိူင်းႁူမ်ႈတုမ်မၢၼ်ႈၼႂ်းလၵ်းပိူင် ၾႅတ်ႉတရႄႊလ် ဢၼ်တေၸၢင်ႈမီးမႃးၼႂ်းပီ 2014-15 ၼႆႉ ၸွင်ႇတေၸၢင်ႈၵိူတ်ႇမီး တပ်ႉသိုၵ်းၾႅတ်ႉတရႄႊလ် ဢမ်ႇၼၼ် တပ်ႉသိုၵ်းမိူင်းႁူမ်ႈတုမ် (Federal Army or Union Army) လႆႈႁိုဝ်ၼႆၵၼ်။
More Articles...
Page 2 of 23


text:
ၸွမ်းၼင်ႇၸုမ်းၶၢဝ်ႇၽူႈတွႆႇႁွၵ်ႈ (SHAN) တွင်ႈထၢမ်သေ ၽူႈၶၢၼ်ပၢၵ်ႇငဝ်ႈငုၼ်းတီႊမွၵ်ႊၶရေႊသီႊ ၸိူဝ်ႉၶိူဝ်းတႆး ႁိုဝ် ပႃႇတီႇႁူဝ်သိူဝ် ၸၢႆးလဵၵ်ႉ တွပ်ႇလၢတ်ႈငဝ်းလၢႆးပၢင်ၵုမ်တႆး-ယၢင်းလႅင် ၵေႃႇသၢင်ႈလွင်ႈ ယုမ်ႇယမ် ပိူဝ်ႈတႃႇလွင်ႈငမ်းယဵၼ် ဢၼ်ၸတ်းတီႈ ဝဵင်းလႃႈသဵဝ်ႈ ၶၢဝ်းတၢင်း 3 ဝၼ်းၼင်ႇၼႆ။
ထၢမ်တွပ်ႇ
တပ်ႉသိုၵ်းမၢၼ်ႈမွပ်ႈရၢင်းဝလ်းၵၼ် ပဵၼ်ပၢႆးတိုၵ်းပၢႆးၸႂ်ၵၢၼ်သိုၵ်း
ဢိင်ၼိူဝ်တပ်ႉသိုၵ်းမၢၼ်ႈဢဝ်ႁႅင်းၵွင်ႈၵၢင်ႇ/ႁႅင်းသိုၵ်း ၼမ်လၢႆသေ လေႃႇတိုၵ်ႉတပ်ႉသိုၵ်းၶၢင်၊ ထိုင်မႃးမိူဝ်ႈ ဝၼ်းထိ 08/02/13 ၼႃႈဝၼ်းၸိုင်ႈမိူင်းႁူမ်ႈတုမ် 4 ဝၼ်းၼၼ်ႉ သမ်ႉၸတ်းပၢင်ၵႅဝ်ႈမွပ်ႈယိုၼ်ႈရၢင်းဝလ်း (သူး) ၸုမ်ႈၶူးၽူႈႁတ်းႁၢၼ် 3 ဢၼ်ပၼ်ၵၼ်၊ သမ်ႉထႅင်ႈၽူႈၶဝ်ႈပႃးသဵၼ်ႈမၢႆၽူႈႁတ်းႁၢၼ် 78 ရၢင်းဝလ်း၊ ယွင်ႈယေႃးသိုၵ်းႁၢၼ်လီ 1,500 ပၢႆ။ လွင်ႈၼႆႉ ၽူႈတွႆႇႁွၵ်ႈ လႆႈႁူပ်ႉထူပ်းတွင်ႈထၢမ် ဢူးဢွင်ႇၵျေႃႇၸေႃး ၽူႈလူင်ႉလႅၼ်ႇၵၢၼ်မိူင်း/ၵၢၼ် သိုၵ်းမိူင်းမၢၼ်ႈၼင်ႇၼႆ။
တွင်ႈထၢမ်ၽူႈၼမ်းၼႂ်းႁူဝ်သိူဝ် ၶၢဝ်းတၢင်းယူတ်းယႃတူဝ်မိူင်းထႆး
ၶၢဝ်းတၢင်းၶဝ်ႈယူတ်းယႃတူဝ်မိူင်းထႆး ၶွင်ၽူႈၼမ်းၼႂ်း ပႃႇတီႇႁူဝ်သိူဝ် (SNLD) ပီႈၸၢႆးၼုတ်းၼၼ်ႉ ၸုမ်းၶၢဝ်ႇ ၽူႈတွႆႈႁွၵ်ႈ လႆႈမီးတိုဝ်ႉတၢင်းႁူပ်ႉထူပ်းတွင်ႈထၢမ်ဝႆႉ ၼင်ႇၼႆ။
ၸဝ်ႈႁၢၼ်လၢဝ်သႅင်တွပ်ႇလၢတ်ႈ လွင်ႈပၢင်တိုၵ်းလႄႈလၢႆးၵႄႈလိတ်ႈ
ၽူႈၶၢၼ်ပၢၵ်ႇ RCSS/SSA ၸဝ်ႈႁၢၼ်လၢဝ်သႅင် တွပ်ႇလၢတ်ႈလွင်ႈပၢင်တိုၵ်း ဢၼ်ၵိူတ်ႇၶိုၼ်ႈၼႂ်း ၸႄႈဝဵင်းႁူဝ်မိူင်း လႄႈ လၢႆးၵႄႈလိတ်ႈမၼ်း၊ ဢိၵ်ႇလွင်ႈၵၢၼ်မိူင်းၵၢၼ်သိုၵ်း ၸွမ်းၼင်ႇၸုမ်းၶၢဝ်ႇ ၽူႈတွႆႇႁွၵ်ႈလႆႈတွင်ႈထၢမ်။
ၵၢမ်ႇလီၵူၼ်းတႆးမိူင်းတႆး ၼႂ်းပီ 2107 ၼီႈ
လိူၼ်သိပ်းသွင်လပ်းသုတ်းသဵင်ႈ ဝၼ်းထိ 13 ယၢင်ႈၶဝ်ႈ 14 မိူဝ်ႈၽုၵ်ႈၼႆႉယၢင်ႈၸူး လိူၼ်ၸဵင်ႇမႂ်ႇဝၼ်းၼိုင်ႈ ပီတႆး 2107 ၼီႈ။ လၢၵ်ႇလၢၵ်ႇလၢႆးလၢႆး ၶၢဝ်ႇထီးဝီးထႆးၵမ်ႈၼမ် ပိုၼ်ၽၢဝ်ႇဝႃႈ လၢဝ်တေယွတ်ႇ လၢဝ်တေႁူင်ႈၶမ်ႈၼႆႉ တင်းၶိုၼ်းတေႃႇမိူင်းလႅင်း။ ၼိုင်ႈၸူဝ်ႈမူင်းတေတူၵ်း ယွတ်ႈထိုင်လႆႈ မွၵ်ႈ 120 လူင်။ ၵၢမ်ႇၸႃတႃ လီႁၢႆႉမိူင်းတႆး သမ်ႉမီးသင်။ တေတုမ်ႉယွၼ်ႈၸိူင်ႉႁိုဝ်ၼႆၼၼ်ႉ လႆႈတွင်ႈ ထၢမ်ၶူး (သြႃႇ) မိူင်းလီဝႆႉၼင်ႇၼႆဢေႃႈ။
More Articles...
Page 4 of 6


text:
Humanrights
ၸုမ်းသိုၵ်းမၢၼ်ႈတင်ႈၸႂ် ထူၵ်းၵွင်ႈယိုဝ်းၵူၼ်းမိူင်း ၸေႊလၢၼ်ႉတၢႆ
- Details
- Created on 30 May 2014
- Written by တႆးလွတ်ႈလႅဝ်း
သိုၵ်းမၢၼ်ႈ ၶလယ-10 ၽၢႆႇတႂ်ႈတပ-88 ၵုမ်းၵမ် တင်ႈၸႂ်လၼ်ႇၵွင်ႈ ပွႆႇမၢၵ်ႇလူင် ၸွမ်းဝၢၼ်ႈ ႁဵတ်းႁႂ်ႈတိူဝ်ႉၺႃးၵူၼ်းမိူင်း သွင်ၽူဝ်မေး တီႈယူႇဝၢၼ်ႈၼမ်ႉၸၢင်ႉ ၸႄႈဝဵင်းၸႄႊလၢၼ်ႉ ဢိူင်ႇမူႇၸေႊ ပွတ်းထုင်ႉမၢဝ်း မိူင်းတႆးပွတ်းႁွင်ႇ ဢၼ်ဢမ်ႇမီးတၢင်းၽိတ်းသင် မေးၼၢင်းတၢႆထင်တီႈ၊ ၽၢႆႇသိုၵ်းမၢၼ်ႈ ဢမ်ႇမီးလွင်ႈ မႃးယဵမ်ႈမႃးတူၺ်း လွင်ႈၼႆႉထုၵ်ႇလီ ႁႂ်ႈၽၢႆႇၼိူဝ်ဢဝ်ဢယေးပၼ်ႁၢဝ်ႉႁႅင်း ၼႆ။
ဝၼ်းထီႉ 29.05.2014 ပူၼ်ႉမႃးမိူဝ်ႈဝႃးၼၼ်ႉ မီးၸုမ်းသိုၵ်းမၢၼ်ႈ ၶလယ-10 သွင်ၸုမ်း ၶဝ်ႈၵႂႃႇယူႇဝႆႉၸွမ်း ႁိမ်းဝၢၼ်ႈၵွင်းဝဵင်းလႄႈ ဝၢၼ်ႈၼွင်ၶၢင်သေ ယၢမ်းဝၢႆးဝၼ်း မွၵ်ႈ14:30မူင်းပၢႆၼၼ်ႉ လႆႈႁၼ်ၸၢႆးမွင်ႇဢႃးသိၼ်ႊ လႄႈ တင်းမေးၼၢင်းမၼ်း ၼၢင်းဢေထေး လုၵ်ႉဝၢၼ်ႈၼမ်ႉၸၢင်ႉ ၶီႇလူတ်ႉၶိူင်ႈလမ်းလဵဝ်ၵၼ် ဢၢင်ႈလူင်းၵႂႃႇ ၼႂ်းဝဵင်းၼမ်ႉၶမ်း ၽွင်းထိုင်ပွတ်းတၢင်း ႁိမ်းၸမ်ဝၢၼ်ႈၵွင်းဝဵင်းၼၼ်ႉ ထုၵ်ႇသိုၵ်းမၢၼ်ႈ ဢမ်ႇထၢမ်သီႇ ထၢမ်ႁႃႈသင်သေ တင်ႈၸႂ်ထူၵ်းၵွင်ႈယိုဝ်းသႂ်ႇ သွင်ၶႃၽူဝ်မေးၵမ်းလဵဝ်ၼႆ။
သိုၵ်းမၢၼ်ႈ ဢၼ်ဢဝ်ၵွင်ႈ သိုဝ်းသႂ်ႇ (17)လုၵ်ႈ ပွႆႇမၢၵ်ႇလူင် ၼိုင်ႈလုၵ်ႈ မၢၵ်ႇၵွင်ႈ တိူဝ်ႉၺႃးၸွမ်းတူဝ် ၸွမ်းၶႃ ၵေႃႉပဵၼ်ၸၢႆးမွင်ႇဢႃးသိၼ်ႊ ဢႃႇယု(46)ပီႊ (4)လုၵ်ႈ၊ ယိုဝ်းၺႃး တီႈပုမ်(တွင်ႉ) မေးၼၢင်းမၼ်း ၼၢင်းဢေထေး လိူဝ်ႁႅင်း လႄႈ တိူဝ်ႉၸွမ်းတူဝ်ၸွမ်ၶႃ ႁူမ်ႈမၢၵ်ႇၵွင်ႈ (6)လုၵ်ႈသေ ၵူၼ်းဝၢၼ်ႈလႆႈဢဝ်တူဝ်သွင်ၶႃၽူဝ်မေး ၵႂႃႇယူတ်းယႃ တီႈႁူင်းယႃလူင်ဝဵင်းၼမ်ႉၶမ်း ဢမ်ႇလႆႈသေ မိူဝ်ႈလဵဝ် ၶိုၼ်းလႆႈၶၢႆႉၵႂႃႇယူတ်းယႃတူဝ်ဝႆႉ ၼႂ်းႁူင်းယႃမိူင်းၶႄႇၼႆ။
ၽၢႆႇပီႈၼွင်ႉၶဝ် ၵေႃႉၼိုင်ႈလၢတ်ႈဝႃႈ “ဝၢႆးသေသို်ၵ်းမၢၼ်ႈ ဢဝ်ၵွင်ႈယိုဝ်းသႂ်ႇ မွင်ႇဢႃးသိၼ်ႊလႄႈ ဢေထေးၼၼ်ႉ ပၢႆႈၵႂႃႇယဝ်ႉ ၵူၼ်းဝၢၼ်ႈႁိမ်းၼၼ်ႉ ၸင်ႇဢဝ် တူဝ်ၶဝ်မႃးယႃတီႈ သေးယူင်ႇ(ႁူင်းယႃ)ၼမ်ႉၶမ်း၊ ဢေထေးတေႉ လိုမ်းတူဝ်ဝႆႉ ၽိူဝ်ႇထိုင်တီႈသေးယူႇ ၸင်ႇႁူႉတူဝ်၊ သြႃႇဝုၼ်ႇ(မေႃယႃ)ၶဝ် တၼ်းလႆႈဢဝ်မၢၵ်ႇၵွင်ႈ တီႈၶႃမွင်ႇဢႃးသိၼ်ႊ ဢွၵ်ႇလုၵ်ႈၼိုင်ႈၵူၺ်း၊ ၶဝ်ဝႃႈတေဢမ်ႇယူတ်းယႃ တီႈၼမ်ႉၶမ်းၼႆႉ လႆႈယဝ်ႉ ႁႂ်ႈဢဝ်ၵႂႃႇယႃတီႈမိူင်းၶႄႇ၊ ႁဝ်းၶႃႈၵေႃႈ ၸင်ႇၶိုၼ်း လႆႈဢဝ်တူဝ်ၶဝ်ၵႂႃႇ ယူတ်းယႃတီႈမိူင်းၶႄႇ၊ ၽိူဝ်ႇထိုင်တီႈႁူင်းယႃ ၵမ်းၼိုင်ႈၵေႃႈ ၵေႃႉပဵၼ်ဢေထေး လႆႈသဵင်ႈၵၢမ်ႇ ၵႂႃႇ ၵမ်းလဵဝ်ၶႃႈယဝ်ႉ”။
“မိူဝ်ႈတိုၵ်ႉမီးယူႇ တီႈသေးယူင်ႇ(ႁူင်းယႃ) ၼမ်ႉၶမ်းၼၼ်ႉတေႉ ၽၢႆႇသိုၵ်းမၢၼ်ႈၶဝ် ဢမ်ႇမႃးယဵမ်ႈ မႃးတူၺ်းသင်သေလွင်ႈ၊ လူတ်ႉၶိူင်ႈသွင်ၶႃၽူဝ်မေးၵေႃႉ သိုၵ်းမၢၼ်ႈၶဝ် ဢဝ်သိမ်းဝႆႉတီႈ ၼႂ်းဝၢၼ်ႈၼွင်ၶၢင်၊ သြႃႇဝုၼ်ႇ(မေႃယ)ၶဝ်ဝႃႈ ပဵၼ်မၢၵ်ႇၵွင်ႈ ၸုမ်းသိုၵ်းမၢၼ်ႈ ၶလယ10 ၽႂ်ႇတႂ်ႈတပ်ႉမ 88 ၵုမ်းၵမ်၊ ၵူၺ်းၵႃႈပဵၼ်ႁိုဝ်ၵေႃႈ လွင်ႈၼႆႉ ထုၵ်ႇလီႁႂ်ႈၵူၼ်းလူင်ၽၢႆႇၼိူဝ်ၶဝ် ဢဝ်ဢယေးပၼ်ႁၢဝ်ႉႁႅင်း” ၼႆ။
ၸၢႆးမွင်ႇဢႃးသိၼ်ႊလႄႈ ၼၢင်းဢေထေး သွင်ၶႃၽူဝ်မေးၼႆႉ ယူႇတီႈဝၢၼ်ႈၼမ်ႉၸၢင်ႉ ႁိမ်းၸမ်ၵူဝ်ႇတွင်ႇ တီႈၵၢတ်ႇၼမ်ႉၸၢင်ႉ ၊ မိူဝ်ႈလဵဝ် ၽၢႆႇပီႈၼွင်ႉၸိူဝ်ႉၶိူဝ်း ၸၢႆးမွင်ႇဢႃးသိၼ်ႊလႄႈ ၼၢင်းဢေထေးၶဝ်သွင်ၽၢႆႇ ပဵၼ်ၸႂ်ဢမ်ႇလီၸွမ်းသေ လႆႈႁူမ်ႈၵၼ်ၸတ်း ႁဵတ်းပၼ် ပၢင်မၢင်ႇသႃႇ ၼၢင်းဢေထေး ၵေႃႉသဵၼ်ႈၵမ်ႇ ၼွၼ်းၽေး လပ်းတႃလိုမ်းမိူင်းၵႂႃႇ ၼၼ်ႉယူႇၼႆ။
တႆးလွတ်ႈလႅဝ်း


text:
Humanrights
ပႃႇတီႇတႆးသွင်ပႃႇတီႇသၢၼ်ၶတ်း လွင်ႈၶွမ်ႇပၼီႇလႃႉတႃႇတႃႇ တေမႃးလူင်းထုၼ်း တိုတ်ႉဢဝ်ၼမ်ႉမၢဝ်းသေ ၶိုၼ်းလဵင်ႉၵူၼ်းဝဵင်းၼမ်ႉၶမ်း
- Details
- Created on 31 May 2014
- Written by တႆးလွတ်ႈလႅဝ်း
ပႃႇတီႇတႆးသွင်ပႃႇတီႇ ဢၼ်ပဵၼ်ပႃႇတီႇႁူဝ်သိူဝ်လႄႈ ပႃႇတီႇသိူဝ်ၽိူၵ်ႇ လႆႈဢွၵ်ႇၶေႃႈတူၵ်းလူင်း သၢၼ်ၶတ်း ၶွမ်ႇပၼီႇလႃႉတႃႇတႃႇ ဢၼ်တေမႃး လူင်းထုၼ်း တိုတ်ႉၼမ်ႉမၢဝ်းသေ တေမႃးၸႅၵ်ႇလဵင်ႉၶိုၼ်း ၵူၼ်းၼႂ်း ၸေႈဝဵင်းၼမ်ႉၶမ်းၼၼ်ႉ ပႃႇတီႇသွင်ပႃႇတီႇ လႄႈႁူမ်ႈတင်းပေႃႈမႄႈၵူၼ်းမိူင်း ဢမ်ႇႁၼ်လီလႄႈ ၸင်ႇလႆႈ ၶၢၼ်ၶတ်းၵႂႃႇၼႆယဝ်ႉ။
ဢိင်ၼိူဝ်လွင်ႈတၢင်းၼႆႉသေ လွင်ႈဢၼ်ၶွမ်ႇပၼီႇလႃႉတႃႇတႃႇၶဝ် တေမႃးလူင်းထုၼ်း တိုတ်ႉဢဝ်ၼမ်ႉမၢဝ်း တေၸႅတ်ႈ ထွင်ၶိုၼ်းသေ တေဢဝ်မႃး လဵင်ႉၵူၼ်းၼႂ်းၸေႈဝဵင်းၼမ်ႉၶမ်း မိူင်းတႆးပွတ်းႁွင်ႇၼၼ်ႉၵူၼ်းၼႂ်းၸေႈဝဵင်းၼမ်ႉၶမ်းလႄႈ ပႃႇတီႇသွင်ပႃႇတီႇဢမ်ႇႁၼ်လီၼၼ်ႉ 1.တီႈၸေႈဝဵင်းၼမ်ႉၶမ်း ၼမ်ႉၵုမ်ႇၸႂ်ႉတိုဝ်းယူႇ၊ 2.ဢမ်ႇပႃးၵၢင်ၸႂ်ၵူၼ်းမိူင်းသေ ၶဝ်တေႁဵတ်း၊ 3.ၼမ်ႉမၢဝ်းၼႆႉ တိုၼ်းဢမ်ႇသႅၼ်ႈသႂ်မႃးလႆႈ ယွၼ်ႉဝႃႈၼမ်ႉမၢဝ်းၼႆႉ မၼ်းပဵၼ်ႁၢင်မၼ်းၵူၺ်း၊ သမ်ႉပၢႆမီးၼမ်ႉလၢႆလၢႆၶေးၶဝ်ႈၸူး၊ ႁူင်းၵၢၼ်ၶွမ်ႇပၼီႇၵေႃႈ ၼမ်မႃးတိၵ်းတိၵ်း ၼွၵ်ႈသေၼၼ်ႉၵေႃႈ တေႃႇၼင်ႇၶႄႇၶဝ် ၵိၼ်းၸႂ်လွင်ႈၼမ်ႉၼႆႉ ၶႄႇၶဝ်ယင်းဢမ်ႇဢဝ်ၸႂ်၊ 4.ဢမ်ႇပွင်ႇလႅင်း၊ ဢမ်ႇသပ်းလႅင်းၼႄၵူၼ်းမိူင်း လွင်ႈဝႃႈတိုၼ်းလၢင်းမၼ်းၵႃႈႁိုဝ်၊ ဢွင်ႈတီႈလိၼ်ၸႂ်ႉၼၼ်ႉ ၸၢင်ႈမီးၽွၼ်းလီ ၽွၼ်းႁၢႆႉသင်လၢႆလၢႆၼႆ၊ 5.တီႈမူႇၸေႈ ၵူၼ်းၵိုၼ်းၶွၼ်ႈၼမ် ၼမ်ႉၵေႃႈၵိၼ်း သမ်ႉဢမ်ႇဢွၵ်ႇၸႂ်ၶႂ်ႈႁဵတ်းသၢင်ႈတီႈ မူႇၸေႈ ၵဵဝ်ႇၵပ်းလွင်ႈ ၸိူဝ်းၼႆႉသေ ၸင်ႇလႆႈသၢၼ်ၶတ်းၼႆ ၵူၼ်းၼႂ်းပိုၼ်ႉတီႈၵေႃႉၼိုင်ႈ လၢတ်ႈၼႄၼင်ႇၼႆ။
ပူၼ်ႉမႃးမိူဝ်ႈဝၼ်းထီႉ 28.5.2014 ၼၼ်ႉ ဢၼ်ပဵၼ်ပႃႇတီႇႁူဝ်သိူဝ် လႄႈ ပႃႇတီႇသိူဝ်ၽိူၵ်ႇ လႆႈဢုပ်ႇၵုမ်ၵၼ် ၵဵဝ်ႇလူၺ်ႈ လွင်ႈၶွမ်ႇပၼီႇလႃႉတႃႇတႃႇၶဝ်ၵႂႃႇ၊ ဝၢႆးပၢင်ၵုမ်ယဝ်ႉ ပႃႇတီႇသွင်ပႃႇတီႇ လႆႈၶေႃႈတႅပ်းတတ်းၵႂႃႇ တေဢွၵ်ႇလိၵ်ႈသၢၼ်ၶတ်း လႄႈတေဢဝ်လၢႆးမိုဝ်းၵူၼ်းမိူင်းသေသၢၼ်ၶတ်းၵႂႃႇထႅင်ႈ ပေႃးၵမ်းလိုၼ်းသုတ်းမၼ်း ပေႃးၶွမ်ႇပၼီႇၶဝ် ဢမ်ႇၵိုတ်းၼႆ တေလုၵ်ႉႁိုၼ်ႇၼႄၵၢင်ၸႂ်ၵႂႃႇ တေႃႇပေႃးၵိုတ်းၼႆယဝ်ႉ။
ၵဵဝ်ႇလွင်ႈၸိူဝ်းၼႆႉသေ လွင်ႈဢၼ်ပႃႇတီႇလႄႈၵူၼ်းမိူင်း သၢၼ်ၶတ်းၼၼ်ႉ 1.ၸဝ်ႈၵၢၼ်ပဵၼ်ၶႄႇ 2.ၼမ်ႉမၢဝ်း တေၸၢင်ႈဢမ်ႇသႅၼ်ႈသႂ်မႃးလိူဝ်ၵဝ်ႇ မၢင်ၽၢဝ်ႇတေၸၢင်ႈပႃးၵွင်ႉမႃး 3.ၶႄႇတေဢဝ်ၼႃႈလိၼ်သေ ၶႂၢၵ်ႈၼႃႈလိၼ်ႁဵတ်းၵၢၼ်တၢင်ႇၸိူဝ်းတၢင်ႇလွင်ႈၵူၺ်း 4.ၼမ်ႉဢၼ်ၶဝ်တေပၼ်ၼႆႉ ၼိုင်ႈယူႇၼိတ်ႉ တေဢဝ်သၢမ်ပၢၵ်ႇပျႃး ၼမ်ႉတီႈၸေႈဝဵင်းၼမ်ႉၶမ်း ဢၼ်တိုဝ်းယၢမ်းလဵဝ်ယင်းဢမ်ႇထိုင် သၢမ်ပၢၵ်ႇပျႃး ၵဵဝ်ႇၵပ်းလွင်ႈၸိူဝ်းၼႆႉသေ ၸင်ႇသၢၼ်ၶတ်းၵႂႃႇၼႆယဝ်ႉ။
လွင်ႈဢၼ် ၶွမ်ႇပၼီႇလႃႉတႃႇတႃႇၶဝ် တေမႃးႁဵတ်းသၢင်ႈၵၢၼ်ငၢၼ်းၼႆႉ ပူၼ်ႉမႃးမိူဝ်ႈဝၼ်းထီႉ 26/27.5.2014 ၼၼ်ႉ ဢၼ်ပဵၼ်ႁူဝ်ပဝ်ႈ ၸုမ်းၽၢႆႇလိုမ်ႈလႆႇမူတ်းသႂ် ၸေႈဝဵင်းၼမ်ႉၶမ်း ၸၢႆးၶျိတ်ႉသူၺ်ႇ ၵႂႃႇႁူပ်ႈထူပ်းတင်း ႁူဝ်ႈပဝ်ႈမၢၼ်ႈၵုၼ်လူင် ၸၢႆးမွင်ႇတိင်းသေ ၶဝ်သွင်ၵေႃႉ ၵႂႃႇတူၺ်း ဢွင်ႈလိၼ်တႃႇ ၶွမ်ႇပၼီႇလႃႉတႃႇတႃႇ ၶဝ်တေမႃးႁဵတ်းၼၼ်ႉသေ ၸၢႆးၶျိတ်ႉသူၺ်ႇ လၢတ်ႈတီႈ ၸၢႆးမွင်ႇတိင်းဝႃႈ “လွင်ႈလႃႉတႃႇတႃႇၼႆ လုင်းၸၢႆးဢၢႆႈပဝ်းၵေႃႈ ပၼ်မႃးႁႂ်ႈႁဵတ်းယဝ်ႉ ႁဝ်းၵေႃႈတေႁမ်ႈဢမ်ႇလႆႈ ယဝ်ႉၵေႃႈ လုင်းဢၢႆႈပဝ်းတေၸွႆႈထႅမ်ငိုၼ်း ၵွင်ၵၢင်ၼႂ်းဝၢၼ်ႈ ပႅင်ႈၼင်ႇလူဝ်ႇတိုဝ်းၼၼ်ႉယူႇ”ဝႃႈၼႆ။
ဝၢႆးသေၼၼ်ႉ ဢၼ်ပဵၼ်ႁူဝ်ပဝ်ႈဝၢၼ်ႈၵုၼ်လူင်ၸၢႆးမွင်ႇတိင်း ၶိုၼ်းမႃးႁွင်ႈၵူၼ်းဝၢၼ်ႈသေ ႁဵတ်းပၢင်ၵုမ် လၢတ်ႈၼႄလွင်ႈဢၼ်လႃႉတႃႇတႃႇၶဝ်ၵႂႃႇ ၵပ်းၵၢႆႇလွင်ႈၼႆႉသေ ၵူၼ်းဝၢၼ်ႈၵုၼ်လူင်ၵေႃႈ ၵမ်ႈၼမ်ဢမ်ႇလႆႈၸႂ် ၼွၵ်ႈသေၼၼ်ႉ လွင်ႈဝႃႈ လုင်းဢၢႆႈပဝ်းၵေႃႉပၼ်ႁႅင်းႁႂ်ႈႁဵတ်း တေၵမ်ႉၸွႆႈၼႂ်းဝၢၼ်ႈၼႆၼၼ်ႉ ဢၼ်ပဵၼ်ၸုမ်းပႃႇတီႇသိူဝ်ၽိူၵ်ႇၸေႈဝဵင်းၼမ်ႉၶမ်း ၸင်ႇၶိုၼ်းၵပ်းၾူၼ်းထၢမ်ၸူး တီႈလုင်းဢၢႆႈပဝ်းၵႂႃႇ၊ ဝၢႆးသေၼၼ်ႉ လုင်းဢၢႆႈပဝ်းၵေႃႈ ၶိုၼ်းမႄးၵပ်းၾူၼ်း လႃႇလၢတ်ႈမႃးတီႈ ၸၢႆးၶျိတ်ႉသူၺ်ႇ မႃးၵမ်းလဵဝ် လွင်ႈဢၼ်ၶၢႆၸိုဝ်ႈၶၢႆသဵင်မၼ်းသေ ႁဵတ်းၵိၼ်ယူႇၼၼ်ႉၼႆ ၵူၼ်းၼႂ်းၸေႈဝဵင်းၼမ်ႉၶမ်းၵေႃႉၼိုင်ႈ သူင်ႇၶၢဝ်ႇမႃးၼင်ႇၼႆ။
ၵဵဝ်ႇၵပ်းလွင်ႈတၢင်းၸိူဝ်းၼႆႉသေ ၵူၼ်းၼႂ်းဝၢၼ်ႈၵေႃႈဢမ်ႇႁၼ်လီၸွမ်းလႄႈ ၵူၼ်းၼုမ်ႇၼႂ်းပိုၼ်ႉတီႈ ဢၼ်ပဵၼ်ဝၢၼ်ႈၵုၼ်လူင်၊ ဝၢၼ်ႈပုင်ႇ လႄႈတင်းဝၢၼ်ႈဢွႆႈၸိူဝ်းၼႆႉ တေၽွမ်ႉၵၼ်သေ လူင်းလၢႆးမိုဝ်းသၢၼ်ၶတ်းၵႂႃႇ လွင်ႈၶွမ်ႇပၼီႇလႃႉတႃႇတႃႇၶဝ် ၼႆယဝ်ႉ။
လွင်ႈၶွမ်ႇပၼီႇလႃႉတႃႇတႃႇၶဝ် မႃးလူင်းထုၼ်းႁဵတ်းပၼ် ၼမ်ႉတႃႇၸႂ်ႉၵိၼ်တီႈၸေႈဝဵင်းၼမ်ႉၶမ်းၼႆႉ မိူဝ်ႈပူၼ်ႉမႃး 3.12.2013 ၼၼ်ႉ ပႃႇတီႇတႆးသွင်ပႃႇတီႇၵေႃႈ ယၢမ်ႈလႆႈ တႅမ်ႈလိၵ်ႈသၢၼ်ၶတ်းၵႂႃႇလွင်ႈၼႆႉယဝ်ႉ။
တႆးလွတ်ႈလႅဝ်း


text:
News
ပူႇၵၢင်ႉဝၢၼ်ႈၶၢႆးလူင် ထုၵ်ႇသိုၵ်းမၢၼ်ႈ ပေႃႉထုပ်ႉ ၸီႉၼႄးဝႃႈၵပ်းသိုပ်ႇၵၼ်တင်းသိုၵ်းတႆး
- Details
- Created on 26 June 2014
- Written by တႆးလွတ်ႈလႅဝ်း
ပူႇၵၢင်ႉဝၢၼ်ႈၶၢႆးလူင် ပွတ်းၸႄႈဝဵင်းၵျွၵ်းမႄး မိူင်းတႆးပွတ်းႁွင်ႇ ထုၵ်ႇသိုၵ်းမၢၼ်ႈ ၸီႉၼႄးဝႃႈ ပူႇၵၢင်ႉၸွႆႈထႅမ်သိုၵ်းတႆးၼႆသေ၊ သိုၵ်းမၢၼ်ႈတီႉၺွပ်း ဢဝ်ထူင်သုပ်းႁူဝ်သေ ပေႃႉထုပ်ႉ။
ႁူဝ်လူႇဝဵင်းၼမ်ႉၶမ်း ၸတ်းႁဵတ်းပၢင်ၵုမ် ၵဵဝ်ႇၵပ်းလွင်ႈလိၵ်ႈလၢႆး လိၵ်ႈလူင်
- Details
- Created on 26 June 2014
- Written by တႆးလွတ်ႈလႅဝ်း
ၸုမ်းႁူဝ်လူႇၸႄႈဝဵင်းၼမ်ႉၶမ်း ၸတ်းႁဵတ်းပၢင်ၵုမ် လိၵ်ႈလူင် လင်ႇၵႃႇ တီႈဝတ်ႉၸေႇယသုၶ ၸႄႈဝဵင်းၼမ်ႉၶမ်း မိူင်တႆးပွတ်းႁွင်ႇ ၸႄႈဝဵင်းလၢႆလၢႆၸႄႈဝဵင်း မႃးၶဝ်ႈႁူမ်ႈၸွမ်းတင်းၼမ် ဢိင်ႇပႃး ဢိူင်ႇမိူင်းမၢဝ်း။
ၶေႃႈပိုၼ်ၽၢဝ်ႇ ဝၼ်းသၢၼ်ၶတ်းယႃႈမဝ်းၵမ်လႄႈ ၵႃႉၶၢႆၼွၵ်ႈမၢႆမီႈၵူႈမိူင်းမိူင်း ၽၢႆႇၽဵဝ်ႈမူၺ်ႈယႃႈမဝ်းၵမ် ၶွင်ႇသီႇဢဝ်ၶိုၼ်းၸိုင်ႈတႆး
- Details
- Created on 26 June 2014
- Written by တႆးလွတ်ႈလႅဝ်း
သိုၵ်းမၢၼ်ႈ ဢဝ်ၽူႈၶဝ်ႈၸုမ်း SSPP/SSA လႄႈ ၵူၼ်းမိူင်းတီႈၵျွၵ်းမႄးတၢႆ
- Details
- Created on 25 June 2014
- Written by တႆးလွတ်ႈလႅဝ်း
သိုၵ်းမၢၼ်ႈ တပ်ႉၸုမ်းလူင် (တပ်ႉမ) 77 ဢဝ်မၢၵ်ႇလူင် ပွႆႇၶဝ်ႈထဵင်ႁႆႈ တႅၵ်ႇတိူဝ်ႉၺႃး ၽူႈၸွႆႈၵၢၼ် ၼႂ်းၸုမ်း SSPP/SSA ဢၼ်ပဵၼ်ၵူၼ်းႁိူၼ်းလႄႈ ၵူၼ်းမိူင်း ၵေႃႉၼိုင်ႈ ဢၼ်ၵႂႃႇႁဵတ်းသူၼ်ၶဝ်ႈၵၢပ်ႇ ၸွမ်းၵၼ် တီႈႁႆႈ ႁိမ်းၸမ်ၽင်ႇၼမ်ႉတၢင်ႈ တီႈၵျွၵ်းမႄး တၢႆထင်တီႈ။
ၵူၼ်းမိူင်းပွတ်းၵုၼ်ႁိင်း သုမ်းတီႈလိၼ် ပႃႇတီႇဢမ်ႇၸွႆႈသင်
- Details
- Created on 25 June 2014
- Written by တႆးလွတ်ႈလႅဝ်း
ၵူၼ်းမိူင်းဝၢၼ်ႈလၢႆးၵၢမ်၊ ဝၢၼ်ႈသၢႆးမူၼ်ႇ လႄႈ ဝၢၼ်ႈၵုင်းပဝ်း ၸႄႈဝဵင်းၵုၼ်ႁိင်း သုမ်းတီႈလိၼ် ထုၵ်ႇႁူဝ်ၼႃႈပႃႇတီႇသၢင်ႇသီႈ လႄႈ ပူႇၵၢင်ႉဝၢၼ်ႈလၢႆးၵၢမ် တတ်းဢဝ်ၶၢႆ ၼပ်ႉပဵၼ်ႁူဝ်ပၢၵ်ႇဢေၵ။
More Articles...
- ပိဝ်ႇႁႃႇမူး ႁူဝ်မိူင်း ငႅၼ်းၶေႃးပေႃႉထုပ်ႉၵူၼ်းမိူင်း ယဝ်ႉဢဝ်လူတ်ႉလူင်ၵူၼ်းမိူင်း တူၵ်းလူင်းတႂ်ႈလွႆသုင်
- NLD ဢွၵ်ႇၶေႃႈပိုၼ်ၽၢဝ်ႇ ၵဵဝ်ႇၵပ်းလွင်ႈ လုင်းၸၢႆးၸၢမ်ႇထုၼ်း ထုၵ်ႇႁႅမ်တၢႆ
- ၼၢင်းဢွင်ႇသၢၼ်းသုၵျီႇ သၢၼ်ၶတ်း NGOs, INGOs တေလူင်းၸွႆႈထႅမ်ၵူၼ်းမိူင်း ၸိူဝ်းတူၵ်းၵိၼ်း
- ၸၢဝ်းၶိူဝ်းလွႆ လႄႈ လီႉသေႃး ႁူမ်ႈမိုဝ်းၵၼ် ယွၵ်ႇလႅၼ်ၵဵပ်းၵိၼ်ငိုၼ်း ၵူၼ်းဝၢၼ်ႈမိူင်းဝီး
- ၵႂၢမ်းယွမ်းတၢင်းၽိတ်း ၽွင်းလူင်ဢူးဢွင်ႇမိၼ်း
- ၵႂၢမ်းယွမ်းတၢင်းၽိတ်း ၽွင်းလူင်ဢူးဢွင်ႇမိၼ်း
- ၶေႃႈပိုၼ်ၽၢဝ်ႇ ၶွမ်ႇမတီႇပႂ်ႉပႃးလွင်ႈငမ်းယဵၼ် ၸၢတ်ႈၸိုင်ႈထႆး ၽိုၼ် 67/2557


text:
ၵဵင်းမႆႇ-ၵဵင်းတုင် သၢင်ႈလွင်ႈၸမ်ၸႂ် ႁႂ်ႈပဵၼ်ၸၼ်ႉဝၢၼ်ႈ ပီႈမိူင်းၼွင်ႉ၊ ပိုတ်ႇသဵၼ်ႈတၢင်းၵၢၼ်ၵႃႉလႄႈ ၵၢၼ်တွင်ႈတဵဝ်းဢႅဝ်ႇမိူင်း ႁပ်ႉၵၢၼ်ပိူတ်ႇတူင်ႇဝူင်းၵၢၼ် ၵႃႉဢႃႊသျႅၼ်ႊ ပီ 2015 ။
ဢိင်ၼိူဝ်ၸွမ်ၸိုင်ႈတဵင်းၸဵင်ႇ တင်းၸွမ်ၽွင်းလူင်မိူင်းထႆး ၼၢင်းယိင်ႉရၵ်း ၶျိၼ်းၼဝတ်း လႆႈႁူပ်ႉထူပ်းဢုပ်ႇဢူဝ်းၵၼ်ဝႆႉ တီႈပၢင်ၵုမ်လူင်ဢႃႊသျႅၼ်ႊ ပွၵ်ႈၵမ်းတီႈ 22 တီႈမိူင်းပရူႊၼၢႆႊ (2013) ၊ ဝႃႈတေၵေႃႇသၢင်ႈလွင်ႈၸမ်ၸႂ်ၵၼ်သွင်ၸိုင်ႈမိူင်း၊ ပိုတ်ႇသဵၼ်ႈတၢင်းၵၢၼ်ၵႃႉၸူးၵၼ် ဢိၵ်ႇၵၢၼ်တွင်ႈတဵဝ်း ဢႅဝ်ႇမိူင်း ၸိူဝ်းၼႆႉသေ တင်ႈတႄႇဝၼ်းတီႈ 21-23/09/13 ၸဝ်ႈၼႃႈတီႈထႆး ဝဵင်းၵဵင်းမႆႇ ဢၼ်ၽူႈၵွၼ်းၸႄႈဝဵင်းၵဵင်းမႆႇဢွၼ်ႁူဝ် တင်း လူင်ပွင်ၸိုင်ႈၸႄႈမိူင်းတႆး လႆႈၸတ်းပၢင်ပွႆး ၼႄၶူဝ်းၵုၼ်ႇ/သိၼ်ၵႃႉ သွင်ၸိုင်ႈမိူင်း တီႈဝဵင်းၵဵင်းတုင်။ မိူင်းထႆးဢဝ်ၶူဝ်းၶွင် OTOP ဢၼ်ႁဵတ်းဢွၵ်ႇၼိုင်ႈဢိူင်ႇၼိုင်ႈ သႅၼ်းတမ်းဝၢင်းၼႄၶၢႆၼႂ်းပၢင်ပွႆး။
ၵဵဝ်ႇၵပ်းလွင်ႈၼႆႉ ၽူႈၵွၼ်းၸႄႈဝဵင်းၵဵင်းမႆႇ ၼၢႆႊထႃးၼိၼ်း သုၽႃးသႅၼ် ပိုတ်ႇလၢတ်ႈဝႃႈ- ဢိင်ၼိူဝ် ပေႃႊလသီႊ ၶွင်လူင်ပွင်ၸိုင်ႈထႆးသေ ၽူႈႁၢပ်ႇၵၢၼ်ၶုၼ်ၵဵင်းမႆႇ တင်းမူႇၸုမ်းၵူၼ်းမိူင်းလႆႈႁူမ်ႈၵၼ် ၵႂႃႇတီႈၵဵင်းတုင်၊ ပိူဝ်ႈတႃႇ သၢင်ႈလွင်ႈၸမ်ၸႂ်သွင်မိူင်း ႁႂ်ႈမီးလွင်ႈမိုတ်ႈၵိုဝ်းၸမ်ၸႂ်ၵၼ်လိူဝ်ၵဝ်ႇ၊ ပိူဝ်ႈတႃႇသိူဝ်ႇတၢင်းလႄႈ ႁၢင်ႈႁႅၼ်းယုၵ်ႉၸၼ်ႉ ပဵၼ်ဝၢၼ်ႈပီႈမိူင်းၼွင်ႉၵၼ်။ လွင်ႈၼႆႉ ပိူဝ်ႈတႃႇပိုတ်ႇသဵၼ်ႈတၢင်းၵၢၼ်ၵႃႉၸူးၵၼ်လႄႈ ပဵၼ်ၵၢၼ်ႁၢင်ႈႁႅၼ်းဝႆႉ ပိူဝ်ႈတႃႇယၢင်ႈၸူးတူင်ႇဝူင်းၵၢၼ်ၵႃႉဢႃႊသျႅၼ်ႊ (AEC) ၼႂ်းပီ 2015 - ၼႆယဝ်ႉ။
ဝၼ်းတီႈ 23/09/13 ၸဝ်ႈၼႃႈတီႈထႆး ၵဵင်းမႆႇ တင်း ၸွမ်ၽွင်းလူင်မိူင်းတႆး ၸဝ်ႈဢွင်ႇမျၢတ်ႈ တူၵ်းလူင်းၵၼ်လွင်ႈ- 1.ပိူဝ်ႈတႃႇႁူမ်ႈမိုဝ်းၵၼ်ႁဵတ်းသဵၼ်ႈတၢင်းၵဵင်းတုင်-တူၼ်ႈတီး။ 2.ပိူဝ်ႈတႃႇႁႂ်ႈသၢႆၵၢၼ်ဝိၼ်ထႆး လႆႈဝိၼ်ၸူးၵဵင်းတုင် ၵမ်းသိုဝ်ႈ။ ၼွၵ်ႈသေၼၼ်ႉ လႆႈဢုပ်ႇၵၼ်ဝႆႉၵဵဝ်ႇၵပ်းၶေႃႈတူၵ်းလူင်း ပိူဝ်ႈတႃႇလူင်းလၢႆးမိုဝ်း (MOU) ထႅင်ႈ 7 ၶေႃႈ မိူၼ်ၼင်ႇၵၢၼ်ႁူမ်ႈမိုဝ်းၵၼ် လွင်ႈပၢႆးပၺ်ၺႃ၊ ပၢႆးယူႇလီ၊ ပၢႆးမၢၵ်ႈမီး၊ ၵၢၼ်တွင်ႈတဵဝ်းဢႅဝ်ႇမိူင်း၊ ၵၢၼ်လဵၼ်ႈႁႅင်း၊ ၵၢၼ်တူင်ႇဝူင်းၵူၼ်း လႄႈ ၾိင်ႈငႄႈႁိတ်ႈႁွႆး ၸိူဝ်းၼႆႉ။
ၵဵဝ်ႇၵပ်းလွင်ႈၼႆႉ ၽူႈၵွၼ်းၸႄႈဝဵင်းၵဵင်းမႆႇ လၢတ်ႈဝႃႈ- ပိူဝ်ႈတႃႇလူင်းလၢႆးမိုဝ်းၼႆႉ တေလႆႈယွၼ်းဢၼုၺၢတ်ႈ ၸၼ်ႉပႃႈၼိူဝ်ၵွၼ်ႇ၊ တေၶတ်းၸႂ်ႁႂ်ႈလႆႈလူင်းလၢႆးမိုဝ်းၵၼ် ၼႂ်းပီ (2013) ပႆႇသဵင်ႈၼႆႉ- ဝႃႈၼႆ။
ၵဵင်းမႆႇ လႄႈၵဵင်းတုင်ၼႆႉ ပဵၼ်ဝဵင်းဢၼ်ၸဝ်ႈမင်းရၢႆး ၵဵင်းသႅၼ် ၵေႃႇတင်ႈမႃးၼႂ်းပီႁူဝ်ပၢၵ်ႇ 13 (ၵဵင်းတုင် 1253 ၊ ၵဵင်းမႆႇ 1297) ၼႂ်းပိုၼ်းမၵ်းမၢႆဝႆႉၼင်ႇၼႆ။


text:
ၵဝ်ႉငဝ်ႈႁူမ်ႈတုမ်ႁႅင်းၵၢၼ်မိူင်းမၢၼ်ႈ တိုၵ်းသူၼ်း၊ ၵူၼ်းႁဵတ်းၵၢၼ်ၸၼ်ႉတႅမ်ႇမိူင်းမၢၼ်ႈ ထုၵ်ႇလီလႆႈၵႃႈႁႅင်း ၼိုင်ႈဝၼ်း ၸဵတ်းႁဵင်။
ပူၼ်ႉမႃးမိူဝ်ႈဝၼ်းတီႈ 09/02/14 ၶၢဝ်ႇ RFA ဢွၵ်ႇၵႂႃႇဝႃႈ- ၵဝ်ႉငဝ်ႈႁူမ်ႈတုမ်ႁႅင်းၵၢၼ်မိူင်းမၢၼ်ႈ (ဢၼ်ၶွတ်ႇၽွတ်ႈ ဝႆႉၸူဝ်ႈၶၢဝ်း) တိုၵ်းသူၼ်းဝႃႈ- မိူင်းမၢၼ်ႈၼႆႉ ၵႃႈႁႅင်းၵူၼ်းႁဵတ်းၵၢၼ်ၸၼ်ႉတႅမ်ႇၶဝ် ၼိုင်ႈဝၼ်းထုၵ်ႇလီလႆႈ 7,000 ၵျၢတ်ႈ- ၼႆယဝ်ႉ။
ၵဵဝ်ႇၵပ်းလွင်ႈၼႆႉ ၻွၵ်းတိူဝ်ႇၸၢႆးၶၢႆႇမဵဝ်းထုၼ်း ၽူႈပၼ်တၢင်းၶႆႈၸႂ် မွၵ်ႇလၢတ်ႈၶေႃႈၵႂၢမ်းတီႈပၢင်သပ်း ၸႅင်ႈၶၢဝ်ႇ တီႈဝဵင်းၵျွၵ်ႉမျွင်း တိူင်းတႃႈၵုင်ႈဝႃႈ - ၸွမ်းၼင်ႇလႆႈလူင်းလဵပ်ႈႁဵၼ်းတူၺ်း ၼႂ်းၸႄႈတိူင်းလႄႈ ၸႄႈမိူင်း 12 ဢၼ်၊ ႁူမ်ႈတင်းမူတ်း 49 ၸႄႈဝဵင်းၼၼ်ႉ ဢိင်ၼိူဝ်ငဝ်းလၢႆးၵူႈလွင်ႈလွင်ႈသေ ၵူၼ်းႁဵတ်းၵၢၼ်မိူင်းမၢၼ်ႈၼႆႉ ထုၵ်ႇလီလႆႈ ဝူၼ်ႉသွၼ်ႇပၼ် တႃႇငိုၼ်းၶဝ်ႈၶဝ်။ ပိူဝ်ႈတႃႇတတ်းမၵ်း ၶိုၼ်ႈပၼ်ၵႃႈႁႅင်းၵူၼ်းႁဵတ်းၵၢၼ်ၼႆႉ လႆႈၵႂႃႇတီႈၼေႇပျီႇတေႃႇ သေ တိုၵ်းသူၼ်းၽွင်းလူင်ႁွင်ႈၵၢၼ် ၾၢႆႇႁႅင်းၵၢၼ် မိူဝ်ႈဝၼ်းတီႈ 07/02/14 ဝႆႉယဝ်ႉ။
ထႅင်ႈၾၢႆႇၼိုင်ႈၵေႃႈ ၶေႃႈတိုၵ်းသူၼ်းၶွင် ၵဝ်ႉငဝ်ႈႁူမ်ႈတုမ်ႁႅင်းၵၢၼ်မိူင်းမၢၼ်ႈၼႆႉ လႆႈတၢင်ႇလၢတ်ႈပႃးတီႈ ၸုမ်းႁႅင်း ၵၢၼ်ၵူႈၸိုင်ႈမိူင်း (ILO) ယဝ်ႉ- ဝႃႈၼႆ။
ပိူဝ်ႈတႃႇႁႂ်ႈလူင်ပွင်ၸိုင်ႈတတ်းမၵ်းပၼ် ၵႃႈႁႅင်းၸၼ်ႉတႅမ်ႇၵူၼ်းႁဵတ်းၵၢၼ်မိူင်းမၢၼ်ႈၼႆႉ ပူၼ်ႉမႃးမိူဝ်ႈပီ 2013 မီးၵၢၼ်တၢင်ႇလၢတ်ႈတီႈၽွင်းတႅၼ်းသေ ၼမ်းဢဝ်ဢုပ်ႇလၢတ်ႈၼႂ်းသၽႃးမႃး။ ဢိင်ၼိူဝ်လွင်ႈၼႆႉသေ ၸဝ်ႈၼႃႈတီႈ ႁွင်ႈၵၢၼ်လူင်ၾၢႆႇႁႅင်းၵၢၼ်၊ ၾၢႆႇပၺ်ၺႃ၊ ၾၢႆႇမၢႆမီႈၸိူဝ်းၼႆႉ လႆႈလူင်းၸွပ်ႇထတ်းတူၺ်း ၵၢင်ၸႂ်ၵူၼ်းႁဵတ်းၵၢၼ် လႄႈ ၸဝ်ႈၶွင်ၼႃႈၵၢၼ် ၼႂ်းႁူင်းၸၢၵ်ႈ တီႈဝဵင်းလိူဝ်ႇ တင်းဝဵင်းလူင်တႃႈၵုင်ႈ -ၼႆယဝ်ႉ။


text:
မၢၵ်ႇႁူႈလႅင်ၼႆႉ ၼမ်ႉဝၢၼ် ၼမ်ႉလႅမ်ႉ ဢရသႃႇမၼ်းမီးၸိူင်ႉႁိုဝ် ပဵၼ်ၸိူင်ႉႁိုဝ်ဝႆႉၼႆတႄႉ ဢမ်ႇလၢတ်ႈၼႄၵေႃႈ တေႃႈတေႁူႉၵၼ်ယူႇသႄႈ။ ၵူၺ်းၵႃႈ ၼႂ်းမၢၵ်ႇႁူႈၼႆႉ ၶဝ်ႈပႃးဝႆႉထၢတ်ႈၸိူင်ႉႁိုဝ်၊ “သမ်ႉပၼ်ၽွၼ်းလီၼႂ်းတူဝ်ၶိင်းႁဝ်း ၸိူင်ႉႁိုဝ်” ဢၼ်ဝႃႈၼၼ်ႉတႄႉ ၵူၼ်းႁူႉၸၵ်းၽွၼ်းလီမၼ်း လႅပ်ႈတေဢေႇယူႇ။ ၵွပ်ႈၼႆတႃႇႁႂ်ႈပေႃးတေႁူႉပွင်ႇၽွၼ်း လီမၢၵ်ႇႁူႈလီလီၼၼ်ႉ တေယွၼ်းလၢတ်ႈၼႄဢိတ်းၼိုင်ႈ။
(1) မၢၵ်ႇႁူႈၼႆႉ ထိင်းပၼ်ၼမ်ႉၼၵ်းတူဝ်ၶိင်း
မၢၵ်ႇႁူႈၼႆႉ ပေႃးဝႃႈလႆႈၵိၼ်ပၼ်ၸိုင် မၼ်းႁဵတ်းႁႂ်ႈဢႃႇႁႃႇရ ၼႂ်းတွင်ႉႁဝ်းလႅဝ်လီယဝ်ႉ။ ၸၢင်ႈႁဵတ်းႁႂ်ႈႁႅင်းလိူတ်ႈၼႂ်းတူဝ် ၵူၼ်းႁဝ်းယွမ်းလူင်းသေ ႁႄႉႁၢမ်ႈပၼ်ပႃးတႃႇလွင်ႈဢႃႇႁႃႇရတၢင်းၵိၼ် တေဢမ်ႇတဵမ်လူၼ်ႉပူၼ်ႉတီႈၼႂ်းတူဝ်ၶိင်းလႄႈ ၵွပ်ႈၼႆ ၼမ်ႉၼၵ်းတူဝ်ၶိင်းႁဝ်းၵေႃႈ မၼ်းထိင်းပၼ်လႆႈၼႆယဝ်ႉ။
(2) မၢၵ်ႇႁူႈၼႆႉ မၼ်းႁဵတ်းႁႂ်ႈထၢတ်ႈၼႂ်းတူဝ် ၽဵင်ႇပဵင်း
မၢၵ်ႈႁူႈၼႆႉ ၼႂ်းမၼ်းပႃးဝႆႉ “ၾီႇၼေႃး” မဵဝ်းၼိုင်ႈၼႆယဝ်ႉ။ ၼႂ်း ၾီႇၼေႃးၼႆႉ ၶဝ်ႈပႃးဝႆႉထၢတ်ႈဢၼ်ဝႃႈ “ဢၼ်တူလ်ႇသၢႆႇယႃႇၼိၼ်ႇ” ၼႆၼၼ်ႉသေ ထၢတ်ႈၼႆႉတႄႉ ၸၢင်ႈႁဵတ်းႁႂ်ႈဢႃႇႁႃႇရတၢင်းၵိၼ် ဢၼ်ၵိၼ်လူင်းၵႂႃႇၼႂ်း တွင်ႉလႅဝ်လီ၊ ၽဵင်ႇပဵင်းလႄႈ ၸွႆႈထႅမ်ပၼ် “ဢိၼ်ႇတီႇဢွၵ်ႉသ်သီးတိၼ်ႉ” လႆႈၼႆယူႇယဝ်ႉ။
(3) မၢၵ်ႈႁူႈၼႆႉ ၸၢင်ႈႁဵတ်းႁႂ်ႈတၢင်းပဵၼ်ၵႂ်ႈယွမ်းလူင်း (Swollen Disease)
ထၢတ်ႈ “ၾီႇၼေႃး” ဢၼ်ၶဝ်ႈပႃးဝႆႉၼႂ်းမၢၵ်ႇႁူႈၼႆႉ ၸိူဝ်းတၢင်းပဵၼ်ဢဵၼ်ၵႂ်ႈ၊ ဢူၵ်းၵပ်ႉ၊ ဢဵၼ်လိူတ်ႈၶိုၼ်ႈၸိူဝ်းၼႆႉ မၼ်းၸၢင်ႈၵႅတ်ႇၶႄႁႄႉၵင်ႈလႆႈၼႆယဝ်ႉ။ လိူတ်ႈဢမ်ႇလီဢၼ်မီးဝႆႉၼႂ်းထူင်ၶဝ်ႈၵူၼ်းႁဝ်းလႂ်၊ ၼႂ်းသႆႈလူင်လႂ်ၸိူဝ်းၼႆႉၵေႃႈ မၼ်းၸွႆႈလၢင်ႉပၼ်သေ တၢင်းပဵၼ်ၵႂ်ႈ ဢၼ်တေမႃးၸွမ်းလိူတ်ႈဢမ်ႇလီၸိူဝ်းၼၼ်ႉၵေႃႈ မၼ်းတေယွမ်းလူင်းၵႂႃႇၼႆ ယူႇယဝ်ႉ။
(4) မၢၵ်ႇႁူႈၼႆႉ ႁႄႉၵင်ႈပၼ်လႆႈတၢင်းပဵၼ် (Cancer)
ၼႂ်းမၢၵ်ႇႁူႈၼႆႉ ၶဝ်ႈပႃးဝႆႉထၢတ်ႈဢိၼ်ႇတီႇဢွၵ်ႉသီးတႅၼ်ႉ ဢၼ်ၸၢင်ႈႁဵတ်းႁႂ်ႈတၢင်းပဵၼ်ၵႂ်ႈယွမ်းလူင်းလႄႈ ၵွပ်ႈၼႆ တႃႇႁႂ်ႈတေဢမ်ႇပဵၼ်မၢးလႆႈ (Cancer) ၼၼ်ႉၵေႃႈ မၼ်းႁႄႉၵင်ႈဝႆႉပၼ်ၼႆယူႇယဝ်ႉ။
ၼႂ်းမၢၵ်ႇႁူႈၼႆႉ လိူဝ်သေ ၶဝ်ႈပႃးဝႆႉထၢတ်ႈဢိၼ်ႇတီႇဢွၵ်ႉသီးတႅၼ်ႉယဝ်ႉ ယင်းမီးထႅင်ႈထၢတ်ႈ Vitamin-C ၊ ၽေႃးလဵၵ်ႉလႄႈ ၵႂႃႇသီႇတိၼ်ႇၵမ်ႇၽီႇရေႃး၊ ၽလေႇၽူလ်းၼႂၢတ်ႉၶဝ်လႄႈ ၵွပ်ႈၼႆ မၢၵ်ႈႁူႈၼႆႉ မီးၼမ်ႉၵတ်ႉတႃႇႁႄႉၵင်ႈ လႆႈ ဢၼ်ပဵၼ်သႅဝ်းလ်ၵႅၼ်ႇသိူဝ်ႇၼၼ်ႉယူႇယဝ်ႉ။
(5) မၢၵ်ႇႁူႈၼႆႉ ႁဵတ်းႁႂ်ႈႁႅင်းသၢႆတႃလီ
ၸွမ်းၼင်ႇၽူႈလဵပ်ႈႁဵၼ်း ၾၢႆႇပၢႆးမၢၵ်ႇတႃၶဝ် ၶူၼ်ႉၶႂႃႉႁၼ်ထိုင်ၼၼ်ႉတႄႉ လႆႈႁူႉဝႃႈ ဢၼ်ႁဵတ်းႁႂ်ႈႁႅင်းသၢႆတႃလီၼႆႉ မၢၵ်ႈႁူႈၵေႃႈ ၶဝ်ႈပႃးဝႆႉ ပိူင်ၼိုင်ႈၼႆယူႇယဝ်ႉ။
(6) မၢၵ်ႇႁူႈၼႆႉ ၸၢင်ႈႁဵတ်းႁႂ်ႈႁႅင်းၵမ်ႉတူဝ်ၵူၼ်းႁဝ်းၵႅၼ်ႇၶႅင်
ၼမ်ႉမၢၵ်ႇႁူႈ ၼိုင်ႈၵွၵ်းၼႆႉ ၼႂ်းမၼ်းၶဝ်ႈပႃးဝႆႉ ထၢတ်ႈ Vitamin-C (136) ပုၼ်ႈၼႆယူႇယဝ်ႉ။ ၼႆႉတႄႉပဵၼ်ယွၼ်ႉၵွပ်ႈ ထၢတ်ႈဢိၼ်ႇတီႇဢွၵ်ႉသီးတႅၼ်ႉ ႁႅင်းယႂ်ႇသေ ၸၢင်ႈႁဵတ်းႁႂ်ႈႁႅင်းၸၢင်ႈၶၢမ်ႇလူင်တူဝ်ၵူၼ်းႁဝ်းလီၶိုၼ်ႈမႃးသေ သၢႆတႃၸဝ်ႈ ၵဝ်ႇဝွတ်ႈဝဝ်းၵႂႃႇၼၼ်ႉၵေႃႈ မၼ်းထိင်းပၼ်လႆႈၼႆယူႇယဝ်ႉ။
(7) မၢၵ်ႇႁူႈၼႆႉ ၸၢင်ႈႁဵတ်းႁႂ်ႈတၢင်းပဵၼ်ႁူဝ်ၸႂ်ၵပ်ႉယွမ်းလူင်း
ၼမ်ႉမၢၵ်ႇႁူႈၼိုင်ႈၵွၵ်းၼႆႉ ၶဝ်ႈပႃးဝႆႉမႅၵ်ႉၵၼိတ်ႉ ႁူဝ်ပၢၵ်ႇ (21) သေ (SOD) ၵေႃႈတိူဝ်းမႃးလိူဝ်ၵဝ်ႇလႄႈ ၸၢင်ႈၵႅတ်ႇၶႄ ပၼ်ၼင်ႇႁိုဝ် မႅၵ်ႉတူဝ်ႇၵွၼ်ႇတရီးယႃး တေဢမ်ႇၵႂႃႇတုမ်ႉတိူဝ်ႉၵၼ်တင်း ဢွၵ်ႉသီႇၵျိၼ်ႇၼၼ်ႉယဝ်ႉ။ လိူဝ်ၼၼ်ႉ ၵႅတ်ႇၶႄပႃးလႆႈၽရီးယႄႇတီႇၵႄႇလႄႈ ထၢတ်ႈဢၼ်တေႁဵတ်းႁႂ်ႈ တၢင်းပဵၼ်ႁူဝ်ၸႂ်ၵပ်ႉပေႃႇမႃးၼၼ်ႉသေ လွင်ႈၵႂ်ႈၵေႃႈ ယူပ်ႈယွမ်းလူင်းလႄႈ ၵွပ်ႈၼႆ တၢင်းပဵၼ်ႁူဝ်ၸႂ်ၵပ်ႉၵေၢႈ ယူပ်ႈယွမ်းလူင်းမိူၼ်ၵၼ်ယဝ်ႉ။
(8) မၢၵ်ႇႁူႈၼႆႉၸၢင်ႈႁဵတ်းႁႂ်ႈလုပ်ႇႁဝ်းၵႅၼ်ႇၶႅင်
ၼႂ်းမၢၵ်ႇႁူႈၼႆႉ ယွၼ်ႉမၼ်းၶဝ်ႈပႃးဝႆႉထၢတ်ႈ ပူဝ်ႇတိတ်ႉသီယမ်ႇ၊ (Vatamin-K) လႄႈ မႅၵ်ႉၵၼီႇသီႇယမ်ႇၸိူဝ်းၼႆႉသေ ၸၢင်ႈႁဵတ်းႁႂ်ႈလုပ်ႇႁဝ်းၵႅၼ်ႇၶႅင်မီးႁႅင်းမႃးလႆႈၼႆယဝ်ႉ။
ၺၢၼ်ႇၸွမ်လႅင်း
7.03.2013


text:
Battle News
သိုၵ်းမၢၼ်ႈလႄႈ သိုၵ်းပလွင်ႈ တိုၵ်ႉသိုပ်ႇ ပဵၼ်ပၢင်တိုၵ်းၵၼ်ထႅင်ႈ ၶိူဝ်းၶိူဝ်း
- Details
- Created on 27 March 2014
- Written by တႆးလွတ်ႈလႅဝ်း
ယွၼ်ႉသိုၵ်းမၢၼ်ႈ တိုၵ်ႉသွၵ်ႈတဝ် သိုၵ်းၸၢဝ်းၶိူဝ်း ၼႂ်းထိူၼ်ႇယူႇ ၶိူဝ်းၶိူဝ်းယႂ်းယႂ်းလႄႈ လႆႈပဵၼ်ပၢင်တိုၵ်း ၵၼ်တင်း တပ်ႉသိုၵ်း ၸိူဝ်ႉၸၢတ်ႈ ပလွင်ႈ ပူတ်းပွႆႇ (TNLA) တီႈပၢင်ၸူင် ၸဵင်ႇႁွင်ႇဝၼ်းတူၵ်း မိူင်းငေႃႉထႅင်ႈ သိုၵ်းမၢၼ်ႈမၢတ်ႇၸဵပ်း 3ၵေႃႉ။
ပူၼ်ႉမႃး မိူဝ်ႈ ဝၼ်းထီႉ (02.March.2014) ၶၢဝ်းယၢမ်း ၵၢင်ၼႂ်း (08:30)မူင်း ထိုင် (09:25)မူင်းၼၼ်ႉ သိုၵ်းမၢၼ်ႈ ၶလယ(105) သၢႆသိုၵ်း(1) ယူႇတႂ်ႈၵုမ်းၵမ် တပ်ႉမ(77)ၼႆႉ တိုၵ်ႉသွၵ်ႈတဝ် သိုၵ်းၸၢဝ်းၶိူဝ်း ၼႂ်းထိူၼ်ႇယူႇ ၶိူဝ်းၶိူဝ်းယႂ်းယႂ်းလႄႈ လႆႈပဵၼ်ပၢင်တိုၵ်း ၵၼ်တင်း တပ်ႉသိုၵ်း ၸိူဝ်ႉၸၢတ်ႈ ပလွင်ႈ ပူတ်းပွႆႇ (TNLA) ဢဵၼ်ႁႅင်းသိုၵ်း မွၵ်ႈ (30)ၵေႃႉထႅင်ႈ ၽၢႆႇတပ်ႉသုိၵ်းမၢၼ်ႈ လႆႈတၢင်းၸဵပ်းမၢတ်ႇ 3ေၵႃႉ ၽၢႆႇတပ်ႉသိုၵ်း ပလွင်ႈတႄႉ ဢမ်ႇလႆႈႁူႉ။
ဝၢႆးပၢင်တိုၵ်းယဝ်ႉ သိုၵ်းမၢၼ်ႈ ၶမယ(105) သၢႆသိုၵ်း(1) ၶိုၼ်းၶဝ်ႈၵႂႃႇဢဝ် ၵူၼ်းမၢတ်ႇၸဵပ်းၶဝ် ေၵႃႉၼၼ်ႉၼႆ ၵူၼ်းၼႂ်း ပိုၼ်ႉတီႈေၵႃႉၼိုင်ႈ သူင်ႇၶၢဝ်ႇမႃး ၼင်ႇၼႆ။
မိူဝ်ႈလိူၼ်ပူၼ်ႉမႃး ဝၼ်းထီႉ (27-28.February.2014) ၼၼ်ႉၵေႃႈ တပ်ႉသိုၵ်းမၢၼ်ႈလႄႈ တပ်ႉသိုၵ်း ၸိူဝ်ႉၸၢတ်ႈပလွင်ႈ ပူတ်းပွႆႇ (TNLA) ၵမ်းၵမ်း လႆႈပဵၼ်ပၢင်တိုၵ်းၵၼ် တေႃႇထိုင်မိူဝ်ႈလဵဝ် ယင်းတိုၵ်ႉသိုပ်ႇပဵၼ် ပၢင်တိုၵ်း ၵၼ်ယူႇထႅင်ႈၶိူဝ်းၶိူဝ်း ၼႆ။
တႆးလွတ်ႈလႅဝ်း


text:
သိုၵ်းမၢၼ်ႈ တပ်ႉၸုမ်းလူင် (တပ်ႉမ) 77 ဢဝ်မၢၵ်ႇလူင် ပွႆႇၶဝ်ႈထဵင်ႁႆႈ တႅၵ်ႇတိူဝ်ႉၺႃး ၽူႈၸွႆႈၵၢၼ် ၼႂ်းၸုမ်း SSPP/SSA ဢၼ်ပဵၼ်ၵူၼ်းႁိူၼ်းလႄႈ ၵူၼ်းမိူင်း ၵေႃႉၼိုင်ႈ ဢၼ်ၵႂႃႇႁဵတ်းသူၼ်ၶဝ်ႈၵၢပ်ႇ ၸွမ်းၵၼ် တီႈႁႆႈ ႁိမ်းၸမ်ၽင်ႇၼမ်ႉတၢင်ႈ တီႈၵျွၵ်းမႄး တၢႆထင်တီႈ။
ဝၼ်းထီႉ 19.June.2014 ပူၼ်ႉမႃးၼၼ်ႉ သိုၵ်းမၢၼ်ႈ တပ်ႉၸုမ်းလူင် 77 ႁႅင်းၵူၼ်း 30ၵေႃႉ လုၵ်ႉသၼ်လွႆဢၢၼ်ၵွင်းၶႃး လတ်းထိူၼ်ႇသွၵ်ႈတဝ် ၸုမ်းၸၢဝ်းၶိူဝ်းသေ လူင်းၵႂႃႇတၢင်း ဝၢၼ်ႈၼႃး မိူဝ်ႈၶၢမ်ႈၼမ်ႉတၢင်ႈ ၵႂႃႇထိုင်ႁိမ်းႁႆႈၶဝ်ႈၵၢပ်ႇ ယၢမ်းၵၢင်ၼႂ် 8:05မူင်းၼၼ်ႉ လႆႈႁၼ်ၵူၼ်းမိူင်း ၸိုဝ်ႈႁွင်ႉ လုင်းၵေႃး ၼုင်ႈသိူဝ်ႈၶူဝ်းၶဵဝ် သိူဝ်ႈၶူဝ်းၸုမ်း SSPP/SSA ဝႆႉ လႄႈတင်း လုင်းမီး ၶဝ်သွင်ၵေႃႉ ယင်ႉလိုဝ်ႈဝႆႉ ၼႂ်းထဵင်ႁႆႈ၊ သိုၵ်းမၢၼ်ႈၵိုင်ႉၵၢင်ႁၼ်မႅၼ်ႈၺႃးသေ ဢဝ်မၢၵ်ႇလူင် ပွႆႇၶဝ်ႈၵႂႃႇၼႂ်းထဵင်ႁႆႈလႄႈ ႁဵတ်းႁႂ်ႈမၢၵ်ႇတူၵ်းတႅၵ်ႇၺႃး သွင်ၵေႃႉ တၢႆထင်တီႈ။
လုင်းၵေႃးၼႆႉ ယွၼ်ႉပိူဝ်ႈ ၼုင်ႈသိူဝ်ႈၶူဝ်းၶဵဝ် မီးမၢႆ ၶွင်ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ဝႆႉလႄႈ ဝၢႆးသေမၢၵ်ႇတႅၵ်ႇယဝ်ႉ ထုၵ်ႇသိုၵ်းမၢၼ်ႈဢဝ်မိတ်ႉ ယႃႉယၢႆးပၼ်တီႈၼႃႈတႃ လုင်းၵေႃး ထိုင်တီႈၵူၼ်းဝၢၼ်ႈၵမ်ႉၽွင်ႈ ဢမ်ႇၸၢင်ႈတူၺ်းႁူႉလႆႈဝႃႈ ပဵၼ်ၽႂ်ၵေႃႉလႂ်လူးၵွၼ်ႇ၊ တူဝ်လုင်းမီးတႄႉ မၢၵ်ႇတႅၵ်ႇတိူဝ်ႉ ၸပ်းတီႈတူဝ်မၼ်းႁႅင်းဝႆႉလႄႈ ထိုင်တီႈယွၵ်းယွႆႈ ပဵၼ်ပွတ်းပဵၼ်ပႅတ်းၵႂႃႇသဵင်ႈ ဝႃႈၼႆ။
လုင်းၵေႃးၼႆႉ ပဵၼ်ၵူၼ်းႁိူၼ်းသေ ယၢမ်ႈၸွႆႈၵၼ်ဝႆႉ ၼႂ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA လႄႈ လႆႈၶူဝ်းသိုၵ်းမႃး တီႈတပ်ႉၸုမ်း SSPP/SSA ၵူၺ်းတူဝ်မၼ်း ဢမ်ႇၸႂ်ႈသိုၵ်း ဝႃႈၼႆ ၵူၼ်းဝၢၼ်ႈလၢတ်ႈ။
လုင်းၵေႃး ဢႃႇယု 45ပီႊ၊ လုင်းမီး ဢႃႇယု 44ပီႊ တီႈယူႇဝၢၼ်ႈပၢင်မၢၵ်ႇလုပ်ႇ ဢိူင်ႇတွင်သလိၵ်ႈ ၸႄႈဝဵင်းၵျွၵ်းမႄး ၸိုင်ႈတႆးပွတ်းႁွင်ႇ တင်းသွင်ၵေႃႉ၊ ဢွင်ႈတီႈသိုၵ်းမၢၼ်ႈ ပွႆႇမၢၵ်ႇလႄႈ တင်းဝၢၼ်ႈပၢင်မၢၵ်ႇလုပ်ႇၼႆႉ ယၢၼ်ၵႆၵၼ် 7လၵ်း၊ မိူဝ်ႈလဵဝ် သိုၵ်းမၢၼ်ႈ တပ်ႉၸုမ်းလူင် 77ၼႆႉ ၽေႁဵတ်းသွင်ၸုမ်းသေ လိုဝ်ႈသဝ်းဝႆႉတီႈ ဝၢၼ်ႈပၢင်မၢၵ်ႇၶေႃ ႁိမ်းၸမ်ၶူဝ်ၵိုတ်ႉ (ဂုတ်ထိပ်တံတား) ဢၼ်မီးၼႂ်းၵႄႈ ၸဵင်ႇႁွင်ႇဝၼ်းဢွၵ်ႇ ၸႄႈဝဵင်းၼွင်ၶဵဝ် လႄႈ ၸဵင်ႇၸၢၼ်းဝၼ်းတူၵ်း ၸႄႈဝဵင်းၵျွၵ်းမႄး ။
တပ်ႉၸုမ်းလူင် (တပ်ႉမ) 77ၼႆႉ လုၵ်ႉတၢင်းပႃႇၵိူဝ်(ပဲခူး) ထူဝ်းၼႃႈသိုၵ်း ၶိုၼ်ႈၵႂႃႇၼႂ်းမိူင်းတႆးပွတ်းႁွင်ႇသေ ၵႂႃႇလေႃႇတိုၵ်းၸူး ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး (SSPP/SSA) သွင်ၽၢႆႇလႆႈပဵၼ်ပၢင်တိုၵ်းၵၼ် တီႈၵိင်ႇၸႄႈဝဵင်းမိူင်းငေႃႉ ၸႄႈတွၼ်ႈၵျွၵ်းမႄး၊ ယဝ်ႉၵေႃႈ ၵႆႉၵႆႉသိုပ်ႇပဵၼ်ပၢင်တိုၵ်းၵၼ်တင်း တပ်ႉသိုၵ်းၸိူဝ်ႉၸၢတ်ႈတဢၢင်းပူတ်းပွႆႇ (TNLA) ယူႇၶိူဝ်းၶိူဝ်း ၼႂ်းၸႄႈတွၼ်ႈၵျွၵ်းမႄး။
တႆးလွတ်ႈလႅဝ်း


text:
ပိူဝ်ႈတႃႇသၢၼ်ၶတ်း/ တိုၵ်းတေႃးယႃႈမဝ်းၵမ် ႁႂ်ႈမွတ်ႇႁၢႆ ၼႆသေ သင်ၶၸဝ်ႈၸၢဝ်းတဢၢင်း (ပလွင်ႈ) ဢွၼ်ႁူဝ်ၼမ်း ၼႃႈၵူၼ်းမိူင်းၼႂ်းၸႄႈဝဵင်းၼမ်ႉၶမ်း ၼပ်ႉႁူဝ်ပၢၵ်ႇ ၼႄၵၢင်ၸႂ်။
ဝၼ်းတီႈ 03/02/14 (မိူဝ်ႈဝႃး) တင်ႈတႄႇယၢမ်းဝၢႆးဝၼ်း 2 မူင်းတေႃႇထိုင် 4 မူင်း၊ မီးသင်ၶၸဝ်ႈ ၸၢဝ်းတဢၢင်း (ပလွင်ႈ) 60 တူၼ်ပၢႆ ဢွၼ်ႁူဝ်ၼမ်းၼႃႈၵူၼ်းဝၢၼ်ႈၵူၼ်းမိူင်း ၼႂ်းၸႄႈဝဵင်းၼမ်ႉၶမ်း လုၵ်ႉႁိုၼ်ႇၼႄၵၢင်ၸႂ် သၢၼ်ၶတ်းတိုၵ်းတေႃး ယႃႈမဝ်းၵမ် ၼႂ်းဝဵင်းၼမ်ႉၶမ်း ၸိုင်ႈတႆးပွတ်းႁွင်ႇ။ ပၢင်ၼႄၵၢင်ၸႂ်ၼႆႉ မီးၸၢဝ်းတဢၢင်းလႄႈ ၵူၼ်းဝၢၼ်ႈၵူၼ်းမိူင်းၶဝ်ႈႁူမ်ႈ တင်းမူတ်းမွၵ်ႈ 400 ပၢႆ- ၵေႃႉၶဝ်ႈႁူမ်ႈပၢင်ၶွၼ်ႈတုမ်ၼႄၵၢင်ၸႂ် မၢႆႇဢၢႆႈၵျေႃႇ လၢတ်ႈ ၼင်ႇၼႆ။
ႁဝ်းၶႃႈတႄႇၼႄၵၢင်ၸႂ် တီႈလုမ်းၾၢႆႇယဵၼ်ႇငႄႈၸၢဝ်းတဢၢင်း ဢၼ်မီးတီႈတိၼ်လွႆဝၢၼ်ႈၼႃး၊ ႁဝ်းၶႃႈပၼ်ႇလဵပ်ႈ ဝဵင်းၼမ်ႉၶမ်း ႁွပ်ႈၼိုင်ႈ၊ ပေႃးထိုင်တီႈၵွင်းၼွင်ၸၢင်ႉ (ဝၢင်းၶူင်ႇႁိူဝ်းဝိၼ်ၵေႃႈ) ဢၢၼ်ႇလိၵ်ႈၶေႃႈပိုၼ်ၽၢဝ်ႇသေ ၵိုတ်းပၢင် ၼႄၵၢင်ၸႂ်တီႈၼၼ်ႈ။ လႆႈဝႃႈပၢင်ၼႄၵၢင်ၸႂ်ၶႅမ်ႉလႅပ်ႈယဝ်ႉတူဝ်ႈၵႂႃႇ၊ လႆႈဝႃႈႁၢၼ်ႉၸႂ်ယူႇ။ ႁဝ်းၶႃႈတႄႉ ပွၵ်ႈၵမ်းၼႆႉ ပဵၼ်ပွၵ်ႈဢွၼ်တၢင်းသုတ်း၊ ၵူၼ်းဝၢၼ်ႈ ၵူၼ်းမိူင်းၵေႃႈ ပၼ်ႁႅင်းတႄႉတႄႉ- ဝႃႈၼႆ။
တီႈပၢင်ၼႄၵၢင်ၸႂ်ၼႆႉ ႁူမ်ႈၵၼ်ႁွင်ႉသႅၼ်ႇဝႃႈ- မူးယိတ်ႉသေးဝႃး ပပျွၵ်ႉယေး- တူဝ်ႉဢယေး (ၼင်ႇႁိုဝ် ယႃႈမဝ်းၵမ် တေမွတ်ႇမူၺ်ႉႁၢႆၼၼ်ႉ ပုၼ်ႈၽွၼ်းႁဝ်း)။ မူးယိတ်ႉဢၼ်ႇတရႄႇၵႃႇၵွႆႇပေးယေး- တူဝ်ႉဢယေး (တႃႇတေၵႅတ်ႇၶႄ ၽေးယႃႈမဝ်းၵမ်ၼၼ်ႉ ပုၼ်ႈၽွၼ်းႁဝ်း)။ ပဵင်းၸၢႆႉပျူဝ်းထူၵ်ႉလူၵ်ႉမူႉယတ်ႉတၢၼ်ႉပေး- တူဝ်ႉဢယေး- (ပိူဝ်ႈတႃႇ ၵိုတ်းယင်ႉပႅတ်ႈလွင်ႈၽုၵ်ႇယႃႈၾိၼ်ႇၼၼ်ႉ ပုၼ်ႈၽွၼ်ႈႁဝ်း) - လူၺ်ဢီႇၶမ်း လၢတ်ႈၼင်ႇၼႆ။
လူၺ်ဢီႇၶမ်း သိုပ်ႇလၢတ်ႈဝႃႈ- ႁဝ်းၶႃႈၼႄလွင်ႈၽွမ်ႉႁူမ်ႈၵၼ်သေ ႁွင်ႉပၢဝ်ႇၶေႃႈလဵဝ်သဵင်လဵဝ်ၵၼ်။ ၽူႈယိင်းၵမ်ႈၽွင်ႈၵေႃႈ ၸွမ်းၼင်ႇၵၢင်ၸႂ်ၸဝ်ႈၵဝ်ႇမီးၼၼ်ႉ တႅမ်ႈလိၵ်ႈသႂ်ႇၼိူဝ်ၽိုၼ်ၸေႈသေၵေႃႈ ယုၵ်ႉသေၼႄၵၢင်ၸႂ်။ ယွၼ်ႉပိူဝ်ႈယႃႈမဝ်းၵမ် ၼႆႉသေ ၸၢဝ်းတဢၢင်းႁဝ်းၶႃႈလႄႈၵူၼ်းမိူင်းတႆး လႆႈလူႉသုမ်း ၸၢတ်ႈပၢၼ်မႃးတင်းၼမ်ယဝ်ႉ၊ ၵွပ်ႈၼႆ ၸင်ႇလႆႈၼႄၵၢင်ၸႂ် ၸိူင်ႉၼႆဢေႃႈ- ဝႃႈၼႆ။
ၽွင်းသင်ၶၸဝ်ႈလႄႈၸၢဝ်းတဢၢင်းဢိၵ်ႇၵူၼ်းဝၢၼ်ႈၵူၼ်းမိူင်း လဵပ်ႈပႆၼႄၵၢင်ၸႂ်ၼႂ်းဝဵင်းၼမ်ႉၶမ်းယူႇၼၼ်ႉ ႁွင်ႈၵၢၼ်လုမ်း ၾၢႆႇလူင်ပွင်ၸိုင်ႈၵေႃႈ ႁဵတ်းပၢင်ၼႄၾၢင်ႁၢင်ႈတီႇၽဵဝ်ႈယႃႈမဝ်းၵမ်၊ ႁဵတ်းပၢင်ၵႅဝ်ႈ ဢုပ်ႇလၢတ်ႈလွင်ႈတိုၵ်း တေႃးယႃႈမဝ်းၵမ် တီႈႁွင်ႈလုမ်းၸဝ်ႈသိူဝ်ၽိူၵ်ႇ တီႈဝဵင်းၼမ်ႉၶမ်းယူႇ- ၼႆယဝ်ႉ။


text:
ၶွင်ႊသီႊဢဝ်ၶိုၼ်းၸိုင်ႈတႆး ၸတ်းပၢင်ၽဝ်ယႃႈမဝ်းၵမ် ၼႂ်းၼႃႈလိၼ်ၽွင်းငမ်း 701 ၊ မီးပႃႊတီႊၵၢၼ်မိူင်း၊ ၵူၼ်းမိူင်း၊ ၸူမ်းတူင်ႉၼိုင်ၵၢၼ်လိၵ်ႈလၢႆး၊ ၵေႃႉသိုၵ်း ၵေႃႉႁၢၼ်ဢိၵ်ႇၽူႈမီးၸၼ်ႉၶဝ်ႈႁူမ်ႈၼပ်ႉႁူဝ်ပၢၵ်ႇ။
ၽူႈၵွၼ်းတပ်ႉမၢၼ်ႈတႃႈၶီႈလဵၵ်း ယိုဝ်းၵၼ်တၢႆယွၼ်ႉယႃႈမဝ်းၵမ်
ၽူႈၵွၼ်းတပ်ႉမၢၼ်ႈ 331 တီႈတႃႈၶီႈလဵၵ်း ထုၵ်ႇယိုဝ်း တၢႆၼၼ်ႉ ၸၼ်ႉပႃႈၼိူဝ်လူင်းထတ်းသၢင်/ၵူတ်ႇထတ်း ႁူႉဝႃႈ ပဵၼ်ပၼ်ႁႃယႃႈမဝ်းၵမ်၊ လွင်ႈၵိၼ်ငိုၼ်းယဵတ်ႈမွၼ် (ၵိၼ်သူးၵိၼ်လၢပ်ႈ)၊ လွင်ႈလူတ်ႉ/ၵႃးဢမ်ႇမီးဝႂ်။
ၵူၼ်းၼုမ်ႇမိူင်းယဵၼ်ၶွတ်ႇၽွတ်ႈ ၸုမ်းၽဵဝ်ႈယႃႈပဵၼ်ၵၢၼ်မႃး 40%
ၵူၼ်းဝၢၼ်ႈၼႂ်းဢိူင်ႇမိူင်းယဵၼ်ႁူမ်ႈၵၼ်ၶွတ်ႇၽွတ်ႈမူႇၸုမ်း ၽဵဝ်ႈယႃႈမဝ်းၵမ်၊ လူင်းပိုၼ်ႉတီႈၽဵဝ်ႈယႃႈမဝ်းၵမ်မႃး ၼၼ်ႉ မိူဝ်ႈလဵဝ် ၵူၼ်းသူႇၵိၼ်သမ်းယႃႈမဝ်းၵမ်လူတ်း ယွမ်းမွၵ်ႈ 40% ။ ဢၼ်ဢမ်ႇပဵၼ်ၵၢၼ် ထိုင်တီႈၼၼ်ႉ ယွၼ်ႉၵူၼ်း တိတ်းယႃႈၶဝ်ၵႂႃႇသူႇၵိၼ်သမ်းတၢင်ႇတီႈ၊ ဢမ်ႇၸၢင်ႈႁႃလၵ်း ထၢၼ်တိၺွပ်းၵၼ်။
ပိူဝ်ႈတႃႇယႃႈမဝ်းၵမ်မွတ်ႇႁၢႆ ထုၵ်ႇလႆႈၵေႃႇသၢင်ႈလွင်ႈၽွမ်ႉႁူမ်ႈ
တူဝ်တႅၼ်းသၽႃးၸၢဝ်းၶိူဝ်းၶၢင် တၢင်ႇလၢတ်ႈၼႂ်းသၽႃးဝႃႈ မိူင်းမၢၼ်ႈဢွၵ်ႇယႃႈမဝ်းၵမ်ၼမ်မႃး ယွၼ်ႉဢမ်ႇမီးလွင်ႈ ၽွမ်ႉႁူမ်ႈၵၼ်။ ၼင်ႇႁိုဝ်တေၽဵဝ်ႈလႆႈယႃႈမဝ်းၵမ်ၼၼ်ႉ ထုၵ်ႇလႆႈၵေႃႇသၢင်ႈလွင်ႈၶိုၼ်းလီၵၼ်ၼႂ်းၸိူဝ်ႉၸၢတ်ႈ၊ ဝႆႉလွင်ႈၽွမ်ႉႁူမ်ႈပဵၼ်ယႂ်ႇ။
ပၼ်ႁႃထိၼိုင်ႈၵူၼ်းမိူင်းတႆး ပဵၼ်ပၼ်ႁႃယႃႈမဝ်းၵမ်
ပၢင်ၵုမ်ၶွပ်ႈပီ ၶွင် RCSS/SSA လွႆတႆးလႅင်း လၢႆးငၢၼ်ႊဝႃႈ ပၼ်ႁႃလူင်ထိၼိုင်ႈၵူၼ်းမိူင်းတႆးတၢင်ႇလၢတ်ႈမႃး ပဵၼ်ယႃႈမဝ်းၵမ်၊ ၵူၼ်းမိူင်းတႆးၵမ်ႈၼမ် ပွင်ႉၼႄး ၵဝ်ႉငဝ်ႈပၼ်ႁႃယႃႈပဵၼ်ၸုမ်းယိပ်းၵွင်ႈ၊ ပိူင်လူင်ၸုမ်း ပီႇတုၸိတ်ႉ။
More Articles...
Page 6 of 22


text:
ဢိင်ၼိူဝ်မီးၶၢဝ်ႇၵဵပ်းသိုၵ်း ၼႂ်းၸိုင်ႈတႆး ပွတ်းၸၢၼ်းသေ ႁဵတ်းႁႂ်ႈၵူၼ်းၼႂ်းပိုၼ်ႉတီႈ ၸႄႈတွၼ်တူၼ်ႈတီး/ လၢင်းၶိူဝ်း ဢွၼ်ၵၼ် ငိူင်ႉဝႄႈပၢႆႈယၢၼ်ႁိူၼ်းယေး။ ၵူၼ်းမိူင်းတုၵ်းယွၼ်း ႁႂ်ႈတၢင်း တပ်ႉသိုၵ်းၸိုင်ႈတႆး ၶိုၼ်းထတ်းလီလီ။
ဢၼ်မီးၶၢဝ်ႇလိုဝ်းဢွၵ်ႇမႃးဝႃႈ တၢင်းၶွင်ႇသီႇဢဝ်ၶိုၼ်းၸိုင်ႈတႆး/ တပ်ႉသိုၵ်းၸိုင်ႈတႆး (RCSS/SSA) တဵၵ်းၶိၼ် (ဢထမ်ႇမ) ၵဵပ်းသိုၵ်းသေ ႁဵတ်းႁႂ်ႈၵူၼ်းၼုမ်ႇၼႂ်းပိုၼ်ႉတီႈ လႆႈဢွၼ်ၵၼ်ငိူင်ႉဝႄႈပၢႆႈယၢၼ် ႁိူၼ်းယေး ဝၢၼ်ႈသူၼ် ၼႆၼႆႉ ၸႂ်ႈတႄႉဢမ်ႇၸႂ်ႈတႄႉ တေၵူတ်ႇထတ်းတူၺ်းလီလီ။ ပေႃးဝႃႈၸိုဝ်ႈၸႂ်ႈၵေႃႈ ၵွပ်ႈပိူဝ်ႈပဵၼ် ၵၢၼ်ပူၼ်ႉပႅၼ် မၢႆမီႈသိုၵ်းလႄႈ RCSS/SSA တေပၼ်တူတ်ႈ(တၢမ်ႇ) - ႁူဝ်ပဝ်ႈလူင် RCSS ၸွမ်သိုၵ်းယွတ်ႈသိုၵ်းလၢတ်ႈ။
မၼ်းၸဝ်ႈလၢတ်ႈၼႄတီႈ ၸုမ်းၶၢဝ်ႇၽူႈတွႆႇႁွၵ်ႈဝႃႈ- ၵူၼ်းၼုမ်ႇမိူင်းႁဝ်းၼႆႉ ပေႃးဝႃႈဢႃႇယု 18 ပီတဵမ်ယဝ်ႉၼႆ တေလႆႈႁဵၼ်းပၺ်ၺႃၾၢႆႇၵၢၼ်သိုၵ်းၼႆတႄႉ မီးပေႃႇလသီႇဝႆႉယူႇ၊ ပေႃးဝႃႈထုၵ်ႇလႆႈမႃးႁွင်ႉမႃးပၼ်ပၢင်သွၼ်ၵၢၼ် သိုၵ်း ၶၢဝ်းတၢင်းႁိုင် 1 လိူၼ်ၵူၺ်း၊ ပေႃးပၢၼ်ပၢင်သွၼ်ၵၢၼ်သိုၵ်းယဝ်ႉတူဝ်ႈယဝ်ႉၵေႃႈ ၶိုၼ်းသူင်ႇမိူဝ်းႁိူၼ်း ႁႂ်ႈမိူဝ်းၸွႆႈၵၢၼ်ႁိူၼ်းၵၢၼ်ယေး ပေႃႈမႄႈၶိုၼ်းယူႇ။ ပေႃးဝႃႈ ဢမ်ႇၶႂ်ႈပွၵ်ႈမိူဝ်းႁိူၼ်းၶိုၼ်း၊ ၶႂ်ႈသိုပ်ႇယူႇတီႈ ငဝ်ႈငုၼ်း ၼႆၵေႃႈသိုပ်ႇယူႇလႆႈ။ ဢၼ်ႁွင်ႉၵူၼ်းမႃးၸိူဝ်းၼႆႉၵေႃႈ ဢမ်ႇၸႂ်ႈတီႉၺွပ်းမႃး၊ လွင်ႈၼႆႉ လႆႈၵႂႃႇႁူပ်ႉၵူၼ်းမိူင်း တွင်ႈထၢမ်ၵၢင်ၸႂ်ၵူၼ်းမိူင်းလီလီယဝ်ႉ ၸင်ႇႁွင်ႉမႃးၵူၺ်း။
ဢၼ်ၶၢဝ်ႇလိုဝ်းဝႃႈမိူဝ်ႈလဵဝ် RCSS/SSA တီႉၺွပ်းၵူၼ်း၊ တီႉၺွပ်းလုၵ်ႈဢွၼ်ႇမႃးႁဵတ်းသိုၵ်းၼႆၼၼ်ႉ မၼ်းတေပဵၼ် လွင်ႈၶဝ်ႈၸႂ်ၽိတ်းၼိူဝ်ၵၼ်။ လွင်ႈၼႆႉ ႁဝ်းၶႃႈတေၸွပ်ႇထၢမ်တူၺ်းလီလီ၊ သင်ၸိူဝ်ႉဝႃႈ မီးၵၢၼ်ပူၼ်ႉပႅၼ်တႄႉယူႇၼႆ ၸဝ်ႈၼႃႈတီႈၵေႃႉဢၼ်ၵဵပ်းသိုၵ်းၼႆႉ မၼ်းမီးတၢင်းၽိတ်း၊ ႁဝ်းၶႃႈတေႁွင်ႉမၼ်းသေ ပၼ်တူတ်ႈၸွမ်းၼင်ႇမၢႆမီႈသိုၵ်း မီးဝႆႉ- ၸဝ်ႈယွတ်ႈသိုၵ်း လၢတ်ႈၼင်ႇၼႆ။
ၼႂ်းပိုၼ်ႉတီႈ ဢၼ်ၵူၼ်းဝၢၼ်ႈၵူၼ်းမိူင်း ထုၵ်ႇတီႉၺွပ်းႁဵတ်းသိုၵ်းၼႆႉ ပဵၼ်ၼႂ်းၸိုင်ႈတႆးပွတ်းၸၢၼ်း၊ မိူၼ်ၼင်ႇ ၼႂ်းၸႄႈတွၼ်ႈလၢင်းၶိူဝ်း၊ ၸႄႈဝဵင်းလၢင်းၶိူဝ်း၊ ၸႄႈဝဵင်းမိူင်းၼၢႆး၊ ၵိင်ႇၸႄႈဝဵင်းၵဵင်းတွင်း ၸိူဝ်းၼႆႉ ပဵၼ်ၼႂ်းပိုၼ်ႉတီႈ ၸွမ်းဝၢၼ်ႈၼွၵ်ႈၼႃးပၢင်ႇ။ ၼႂ်းဝၢၼ်ႈၼႂ်းဢိူင်ႇ ၼႂ်းၸႄႈတွၼ်ႈတူၼ်ႈတီး မိူၼ်ၼင်ႇၼႂ်းၸႄႈဝဵင်းလွၵ်ႈၸွၵ်ႇ၊ ၼႂ်းၵိင်ႇ ၸႄႈဝဵင်းဢၢင်ႇတေႃး ၸိူဝ်းၼႆႉ။ ယွၼ်ႉသိုၵ်းတႆးမႃးတီႉၺွပ်းၵႂႃႇႁဵတ်းသိုၵ်းလႄႈလုၵ်ႈဢွၼ်ႇၵူၼ်းၼုမ်ႇၶဝ် လႆႈပၢႆႈ ယၢၼ်ဢွၵ်ႇပိုၼ်ႉတီႈ- ၵူၼ်းၼႂ်းပိုၼ်ႉတီႈၶဝ် ပွင်ႇလၢတ်ႈမႃးၼင်ႇၼႆ။
ၵူၼ်းၼႂ်းပိုၼ်ႉတီႈၵဵင်းတွင်း ပေႃႈမႄႈလုၵ်ႈဢွၼ်ႇၵေႃႉၼိုင်ႈၵေႃႈလၢတ်ႈဝႃႈ- လုၵ်ႈၸၢႆးၶႃႈ တိုၵ်ႉယူႇႁူင်းႁဵၼ်းၸၼ်ႉ 8 ၵူၺ်း၊ ၸိုဝ်ႈသဵင်မၼ်းပႃးၵႂႃႇၼႂ်းသၢႆမၢႆပိူၼ်ႈတေမႃးၵဵပ်းၵူၼ်းသိုၵ်းမႂ်ႇယဝ်ႉ၊ တိုၼ်းတေလႆႈသူင်ႇပၼ်ဝႃႈၼႆ။ မိူဝ်ႈလဵဝ် ၼႆႉ တိုၵ်ႉၶဝ်ႈႁူင်းႁဵၼ်းယူႇလႄႈလႆႈၵႂႃႇဢွၼ်ႈယွၼ်းသေ သူင်ႇၵႂႃႇၶဝ်ႈႁူင်းႁဵၼ်းတီႈၼႂ်းဝဵင်းဝႆႉ။ ၵမ်ႈၽွင်ႈၵေႃႈ လႆႈၸၢင်ႈၵူၼ်းၵႂႃႇႁဵတ်းသိုၵ်း၊ ၼိုင်ႈၵေႃႉလႆႈ ပၼ်ဢမ်ႇယွမ်း 20 သႅၼ်ပျႃး။ ၼင်ႇႁိုဝ်ႁဝ်းၶႃႈတေလႆႈယူႇၵတ်းၵတ်း ယဵၼ်ယဵၼ်ၵႂႃႇမိူဝ်းၼႃႈၼၼ်ႉ ၶႂ်ႈတုၵ်းယွၼ်းထိုင်တီႈၽူႈမီးၸၼ်ႉပႃႈၼိူဝ် တပ်ႉသိုၵ်းၸိုင်ႈတႆးႁႂ်ႈၵူတ်ႇထတ်းတူၺ်း ပၼ်လွင်ႈၼႆႉလီလီ၊ ဢွၼ်ႈယွၼ်း (တွင်းပၢၼ်ႇ) မႃးယႂ်ႇယႂ်ႇၼမ်ၼမ်- ဝႃႈၼႆ။
ၶွင်ႇသီႇဢဝ်ၶိုၼ်းၸိုင်ႈတႆး/ တပ်ႉသိုၵ်းၸိုင်ႈတႆး(RCSS/SSA)ၼႆႉ လူင်းလၢႆးမိုဝ်းၵေႃႇသၢင်ႈလွင်ႈငမ်းယဵၼ် ၸၼ်ႉၸိုင်ႈ မိူင်းႁူမ်ႈတုမ် တင်းလူင်ပွင်ၸိုင်ႈမၢၼ်ႈဝႆႉ။ ၸဵမ်မိူဝ်ႈ လူင်းလၢႆးမိုဝ်းၵေႃႇသၢင်ႈလွင်ႈငမ်းယဵၼ် ၸၼ်ႉၸႄႈမိူင်းၼၼ်ႉ ၵေႃႈ လႆႈမီးပေႃႇလသီႇဝႆႉဝႃႈ တေဢမ်ႇၵဵပ်းသိုၵ်းၵူၼ်းမႂ်ႇ၊ တေဢမ်ႇၵဵပ်းၶွၼ်ႇတီႈ ၵူၼ်းၵႃႉၶၢႆၶဝ်၊ လိူဝ်သေၵူၼ်းၵႃႉ ယႂ်ႇၵႃႉလူင်ၶဝ်ၼႆၼၼ်ႉ လႆႈဢွၵ်ႇလိၵ်ႈပိုၼ်ၽၢဝ်ႇဝႆႉ။


text:
ပႃႇတီႇပီႈၼွင်ႉၸၢဝ်းၶိူဝ်း NBF ၸတ်းပၢင်သပ်း ၸႅင်ႈၶၢဝ်ႇ ဢွၵ်ႇလိၵ်ႈပိုၼ်ၽၢဝ်ႇ သၢၼ်ၶတ်း ပိူင်လိူၵ်ႈတင်ႈ PR system ၊ ႁၼ်ဝႃႈဢမ်ႇမီး လွင်ႈၽဵင်ႇပဵင်း တွၼ်ႈတႃႇၸၢဝ်းၶိူဝ်း။
လုၵ်ႈၸုမ်းပႃႇတီႇသိူဝ်ၽိူၵ်ႇမိူင်းသူႈ ထွၼ်တူဝ်ဢွၵ်ႇပႃႇတီႇ
ပႃႇတီႇသိူဝ်ၽိူၵ်ႇမိူင်းသူႈ ယိုၼ်ႈလိၵ်ႈထိုင်ငဝ်ႈငုၼ်း လုမ်းတူၼ်ႈတီး၊ ယွၼ်းထွၼ်တူဝ်ဢွၵ်ႇ။ ပိူဝ်ႈတႃႇႁႂ်ႈ ပႃႇတီႇတႆး မီးပႃႇတီႇလဵဝ်၊ ပေႃးထိုင်ပၢင်လိူၵ်ႈတင်ႈ ပီ 2015 ၵူၼ်းမိူင်းတေဢမ်ႇၵႂင်။
ပႃႇတီႇသိူဝ်ၽိူၵ်ႇပိုတ်ႇလုမ်းမႂ်ႇတီႈပႃႇၵုၵ်ႉ မိူင်းၽူင်း
လုၵ်ႈၸုမ်းပႃႇတီႇသိူဝ်ၽိူၵ်ႇ ပွတ်းဢွၵ်ႇၶူင်း ႁူမ်ႈၵၼ်ပိုတ်ႇလုမ်းမႂ်ႇ တီႈဝၢၼ်ႈပႃႇၵုၵ်ႉ မိူင်းၽူင်း (ၵ)၊ မီးၵူၼ်းၶဝ်ႈႁူမ်ႈပၼ်ႁႅင်း ၼပ်ႉႁူဝ်ပၢၵ်ႇ။
မၢၼ်ႈဢမ်ႇထုၵ်ႇလီၸႂ်ယႂ်ႇ လွင်ႈၸႂ်ႉဢဵၼ်ႁႅင်းၽဵဝ်ႈၸၢဝ်းၶိူဝ်း
ၸဝ်ႈယွတ်ႈသိုၵ်းဝႃႈ တပ်ႉသိုၵ်းမၢၼ်ႈ ဢမ်ႇထုၵ်ႇလီၸႂ်ယႂ်ႇ ၵၢၼ်ၸႂ်ႉဢဵၼ်ႁႅင်းၵႄႈလိတ်ႈ ပၼ်ႁႃၵၢၼ်မိူင်း၊ ပေႃးၸႂ်ယႂ်ႇဢဵၼ်ႁႅင်း ၽိတ်းယဝ်ႉ၊ ဝၢၼ်ႈမိူင်းဢမ်ႇၵတ်းယဵၼ်ၵူၺ်းပႆႇပေႃး မိူင်းမၢၼ်ႈၸၢင်ႈၵွႆၵွၼ်ႇ။
ပၢင်ဢုပ်ႇဢူဝ်းပၼ်တၢင်းႁူႉၵၢၼ်မိူင်း တီႈတူၼ်ႈတီးပွၵ်ႈၵမ်းၼိုင်ႈ
ပၢင်ဢုပ်ႇဢူဝ်း လွင်ႈပိူင်ငဝ်ႈပိုင်းမိူင်း တီႈဝဵင်းတူၼ်ႈတီး ၸိုင်ႈတႆးပွတ်းၸၢၼ်း၊ ပိူင်လူင်မၼ်း ဢုပ်ႇလွင်ႈ ၵေႃႇတင်ႈ ၸိုင်ႈမိူင်းလႄႈ လွင်ႈၸႅၵ်ႇဢမ်းၼၢၸ်ႈ (ဢႃႇၼႃ)။ ၵူၼ်းမိူင်းတႆး လၢႆပွတ်းတွၼ်ႈၶဝ်ႈႁူမ်ႈတင်းၼမ်။
More Articles...
Page 5 of 206


text:
ပၢင်ၸႃႉဝၼ်းလိုၼ်းသုတ်းၶွင် ၽူႈၼမ်းၼႂ်းၵူႈလွင်ႈလွင်ႈ NDAA-ESS ၸုမ်းမိူင်းလႃး ဢၼ်ထုၵ်ႇယိုဝ်းတၢႆၼႃႈႁူင်းႁဵမ်း ၽွင်းတိုၵ်ႉ ဢွၵ်ႇႁႅင်းပႆတၢင်းၵၢင်ၼႂ် ၼၼ်ႉ လၢႆမူႇလၢႆၸုမ်းတေၵႂႃႇၶဝ်ႈႁူမ်ႈတင်းၼမ်၊ ဢွၼ်ၵၼ်ထတ်းသၢင် ၸၢင်ႈပဵၼ် ၼမ်ႉမိုဝ်းသိုၵ်းမၢၼ်ႈ။
ၽူႈၼမ်းၼႂ်းၵူႈလွင်ႈလွင်ႈၸုမ်းမိူင်းလႃး ထုၵ်ႇယိုဝ်းတၢႆယွၼ်ႉၼမ်ႉမိုဝ်းၽႂ်ပႆႇၸႅင်ႈ
ၽူႈၼမ်းၼႂ်းၵူႈလွင်ႈလွင်ႈ ၶွင်တပ်ႉသိုၵ်းဢူၺ်းလီၻီႊမွၵ်ႉၶရႅတ်ႉတိၵ်ႉၸိူဝ်ႉၸၢတ်ႈ-ၸိုင်ႈတႆးပွတ်းဢွၵ်ႇ NDAA-ESS မိူင်းလႃး လႆႈထုၵ်ႇၶႃႈတၢႆၼၼ်ႉ ပဵၼ်ၼမ်ႉမိုဝ်းၽႂ် ၸုမ်းလႂ်ယင်းပႆႇႁူႉ၊ တေဝႆႉၶၢပ်ႈတူဝ်ႁႅၼ်းတၢၼ်းတၢင်းလီပၼ်တႃႇ 3 ဝၼ်းၸင်ႇပူၼ်ႉၶၢပ်ႈတူဝ်။
မၢၼ်ႈတေႁဵတ်းပွႆးၵေႃႇတင်ႈတပ်ႉပႂ်ႉလႅၼ်လိၼ် ၵူၼ်းမိူင်းၺႃးၵိၼ်ၸၢၵ်ႇ
ၸုမ်းသိုၵ်းမၢၼ်ႈတေႁဵတ်းပၢင်ပွႆး ၵေႃႇတင်ႈတပ်ႉပႂ်ႉလႅၼ်လိၼ် ၶွင်ၸုမ်းပီႇတုၸိတ်ႉလႃးႁူႇ တီႈၼႃးၵွင်းမူး၊ တဵၵ်းၶၢၼ်း ၵူၼ်းဝၢၼ်ႈ လၢႆတီႈၵႂႃႇၶဝ်ႈႁူမ်ႈၼပ်ႉႁူဝ်ပၢၵ်ႇ၊ ၵူၼ်းၼႃးၵွင်းမူး ၺႃးတဵၵ်းၶၢၼ်းၶဝ်ႈသၢၼ်လႄႈငိုၼ်း။ ပဵၼ်ပီႇတုၸိတ်ႉၵေႃႈ မီးပုၼ်ႈၽွၼ်း မိူၼ်တပ်ႉပႂ်ႉလႅၼ်လိၼ်။
ၽူႈၼမ်းၼႂ်းၵူႈလွင်ႈလွင်ႈတပ်ႉသိုၵ်းမိူင်းလႃး NDAA-ESS ထုၵ်ႇယိုဝ်းတၢႆ
ၽူႈၼမ်းၼႂ်းၵူႈလွင်ႈလွင်ႈ ၶွင်တပ်ႉသိုၵ်းဢူၺ်းလီၻီႊမွၵ်ႉၶရႅတ်ႉတိၵ်ႉၸိူဝ်ႉၸၢတ်ႈ-ၸိုင်ႈတႆးပွတ်းဢွၵ်ႇ NDAA-ESS မိူင်းလႃး ထုၵ်ႇယိုဝ်းတၢႆလူၺ်ႈၼမ်ႉ မိုဝ်းၵူၼ်းႁၢႆႉ၊ ၸဝ်ႈၼႃႈတီႈၸုမ်းမိူင်းလႃးၶဝ် တိုၵ်ႉယုင်ႈယၢင်ႈတႃႇၶူၼ်ႉႁႃ တိၺွပ်း ၵူၼ်းၶႃႈႁႅမ်။
ထိုင်ၶၢဝ်းၸၢဝ်းၶိူဝ်းၼႂ်းၸိုင်ႈတႆးၽွမ်ႉႁူမ်ႈၵၼ် ၶိုင်ႁင်းၽႂ်မၼ်းဢမ်ႇလႆႈ
ႁူဝ်ပဝ်ႈတႅဝ်းႁူမ်ႈပူတ်းပွႆႇမိူင်းပလွင်ႈ PSLF ပိုတ်ႇလၢတ်ႈ- ထိုင်ၶၢဝ်းၸၢဝ်းၶိူဝ်းၼႂ်းၸိုင်ႈတႆး ၽွမ်ႉႁူမ်ႈၵၼ်ယဝ်ႉ၊ ဝႃႉဢဵၼ်ႁႅင်းယႂ်ႇ ၵေႃႈဢဝ်တူဝ်လွတ်ႈႁင်း ၵူၺ်းဢမ်ႇ လႆႈ၊ ၵူႈၸၢဝ်းၶိူဝ်းၼႂ်းၸိုင်ႈတႆး တၵ်းလႆႈပိၼ်ႇပႆႇပိုင်ႈဢိင်ၵၼ်။
More Articles...
Page 203 of 206


text:
ၶႄႇ ႁွင်ႉပီႈၼွင်ႉတႆးၼႂ်းၸႄႈၵဝ်ႇ ဢၼ်တေႃႇၼႃႈ ၸႄႈဝဵင်းမူႇၸႄႈ ၸိုင်ႈတႆးပွတ်းႁွင်ႇ သွၼ်ပၼ်ၵၢၼ်သိုၵ်း၊ ပိူဝ်ႈတႃႇ ဢဝ်ႁူမ်ႇလူမ်ႈ ၼႂ်းဝၢၼ်ႈဢိူင်ႇ၊ ၵူၼ်းလၵ်ႉၶၢမ်ႈလႅၼ်လိၼ်၊ တီႉၺွပ်းၽူႈႁၢႆႉၵူၼ်းၸူၼ်။
တင်ႈတႄႇႁူဝ်လိူၼ်ၵျုၼ်ႇ (2014)မႃးၼႆႉ လူင်ပွင်ၸိုင်ႈၶႄႇ / တပ်ႉသိုၵ်းၶႄႇ ႁွင်ႉဢဝ်ၵူၼ်းဝၢၼ်ႈၵူၼ်းမိူင်း ၼႂ်းၸႄႈၵဝ်ႇ ၵႂႃႇလၢႆလၢႆၵေႃႉသေၵႂႃႇၾိုၵ်းပၼ်ၵၢၼ်သိုၵ်းတီႈႁူင်းႁေႃလႄႈၼႂ်းၵၢင်ပၢင်ႇလူင် တပ်ႉပလိၵ်ႈၾၢႆႇႁူမ်ႇလူမ်ႈ လႅၼ်လိၼ်မိူင်းၶႄႇ။ ၼႂ်းၵူၼ်းဢၼ်လႆႈၵႂႃႇၾိုၵ်းၵၢၼ်သိုၵ်း တင်းၼမ်တင်းလၢႆၼၼ်ႉ ပႃးပီႈၼွင်ႉတႆးၼႂ်းၸႄႈၵဝ်ႇ 24 ၵေႃႉ၊ ၼႂ်းၼၼ်ႉ ပႃးၼၢင်းယိင်း 8 ၵေႃႉ- ၼႆယဝ်ႉ။
ၶၢဝ်းတၢင်းပၢင်သွၼ်ၼိုင်ႈဝၼ်းၼႆႉ တႄႇၵၢင်ၼႂ် 8 မူင်း ထိုင် 11 မူင်းၵမ်းၼိုင်ႈ၊ ဝၢႆးဝၼ်း 3 မူင်းတေႃႇထိုင် 5 မူင်း ႁူဝ်ၶမ်ႈၵမ်းၼိုင်ႈ၊ သွၼ်ပၼ်ဝၼ်းၸၼ်ထိုင်ဝၼ်းသုၵ်း၊ ဝၼ်းသဝ် တင်းဝၼ်းဢႃးတိတ်ႉ လိုဝ်ႈ။
ၵဵဝ်ႇၵပ်းလွင်ႈၼႆႉ သၢဝ်တႆးမၢဝ်းၵေႃႉၼိုင်ႈ လၢတ်ႈတီႈၸုမ်းၶၢဝ်ႇၽူႈတွႆႇႁွၵ်ႈဝႃႈ- တႆးၵေႃႉၶႃႈၼၢင်းၵေႃႈလႆႈ ၵႂႃႇဢေႃႈ၊ မီးမႃးဝူင်ႈၼိုင်ႈယဝ်ႉ၊ လႆႈႁူႉဝႃႈၾိုၵ်းပၼ် ၵဵဝ်ႇၵပ်းပၢႆးပၺ်ႇၺႃႇ ၵၢၼ်သိုၵ်း၊ လၢႆးယိုဝ်းၵွင်ႈ၊ လၢႆးၵႅတ်ႇၵင်ႈတူဝ်ၵဝ်ႇ၊ လၢႆးထုပ်ႉၽူႈၶဵၼ် ႁႂ်ႈပေႃးလူမ်ႉသေတီႉမတ်ႉႁႂ်ႈပေႃးလႆႈ၊ ၼႂ်းဝူင်ႈၼႆႉတႄႉ တေသွၼ်လၢႆးတီႉမတ်ႉၽူႈၶဵၼ်၊ ၵူၺ်းၵႃႈ တေႁိုင်ထႅင်ႈလၢႆဝၼ်းတႄႉၵေႃႈပႆႇႁူႉ- ဝႃႈၼႆ။
ၵူၼ်းဢၼ်ၸမ်ၸႂ် ၾၢႆႇႁူမ်ႇလူမ်ႈလႅၼ်လိၼ်မိူင်းၶႄႇ ၸၢႆးၵေႃး လၢတ်ႈတီႈၸုမ်းၶၢဝ်ႇၽူႈတွႆႇႁွၵ်ႈဝႃႈ- ဢၼ်ပၼ်ပၢင် သွၼ်ယူႇယၢမ်းလဵဝ်ၼႆႉ ၵူႈပွၵ်ႈၵေႃႈယၢမ်ႈပၼ်မႃးယူႇ။ ၵႃႈပူၼ်ႉမႃးၼႆႉ ပၼ်တွၼ်ႈတႃႇ ႁဵတ်းပီႇတုၸိတ်ႉသေ ပႂ်ႉဢဝ်ႁူမ်ႇလူမ်ႈလႅၼ်လိၼ်။ ၾၢႆႇၼိုင်ႈၵေႃႈ ဢဝ်ႁူမ်ႇလူမ်ႈဝၢၼ်ႈဢိူင်ႇၽႂ်မၼ်း ၼင်ႇႁိုဝ်ၵူၼ်းတၢင်ႇၸိူဝ်ႉ တၢင်ႇ ၸၢတ်ႈ၊ ၼင်ႇႁိုဝ်ၽူႈႁၢႆႉၵူၼ်းၸူၼ် တေဢမ်ႇမႃးၵဝ်း ၸိူဝ်းၼႆႉ။ ဢၼ်ပၼ်ယူႇ ယၢမ်းလဵဝ်ၼႆႉ ပိူဝ်ႈတႃႇတေၵႅတ်ႇၵင်ႈ ၵူၼ်းႁဵတ်းၵၢၼ်တုၸရိူၵ်ႈ (ၵၢၼ်ႁၢႆႉ) ဢၼ်လၵ်ႉၶၢမ်ႈလႅၼ်လိၼ် ၵႃႉယႃႈၸိူဝ်းၼႆႉ။ သင်ၸိူဝ်ႉဝႃႈ ၶၢမ်ႈလႅၼ်လိၼ် မႃးၵေႃႈ ႁႂ်ႈၸၢင်ႈၸွႆႈၽူႈမီးပုၼ်ႈၽွၼ်းၶဝ်သေ တီႉၺွပ်းႁႂ်ႈလႆႈ။ ၾၢႆႇၼိုင်ႈၵေႃႈ ပိူဝ်ႈတႃႇၵႅတ်ႇၵင်ႈ ပွၵ်ႉယွမ်ႇ ဝၢၼ်ႈဢိူင်ႇၸဝ်ႈၵဝ်ႇ- ဝႃႈၼႆ။
ၼႂ်းဝူင်ႈဝၢင်ႈပူၼ်ႉမႃးၶၢဝ်းတၢင်းဢမ်ႇႁိုင်ၼႆႉ လူင်ပွင်ၸိုင်ႈမိူင်းၶႄႇ တီႉၺွပ်းဝႆႉၵူၼ်းၸိုင်ႈမိူင်းႁူမ်ႈတုမ်မၢၼ်ႈ ဢၼ်ၵႂႃႇ ႁဵတ်းႁႃၵိၼ်တၢင်းမိူင်းၶႄႇ 600 ပၢႆ။ ၶၢဝ်ႇဢၼ် ဢမ်ႇယိုၼ်ယၼ်လၢတ်ႈဝႃႈ- ၵူၼ်းဢၼ်ထုၵ်ႇတီႉ ၸိူဝ်းၼႆႉ ထုၵ်ႇဢဝ် သူင်ႇၵႂႃႇႁဵတ်းတၢင်းလူတ်ႉၾႆး ဢၼ်သၢင်ႈမႃးၸူးတၢင်းမိူင်းမၢၼ်ႈ၊ ထုၵ်ႇၸႂ်ႉၵိၼ်ႁႅင်းလၢႆ- ၼႆယဝ်ႉ။


text:
ၸၢႆးၶမ်း ဝၢၼ်ႈႁူဝ်ၽၢႆလူင် ဢိူင်ႇႁူဝ်ၽၢႆလူင် ၸႄႈဝဵင်းမိူင်းပၼ်ႇ ၵိၼ်သူႇယႃႈမႃႉ ၼမ်လိူဝ်ႁႅင်းသေ ၵႂင်မဝ်းယႃႈမႃႉ ၵႂႃႇၶိုၼ်ႈႁိူၼ်းယွၼ်းငိုၼ်း မႄႈထဝ်ႈၼႂ်းဝၢၼ်ႈလႄႈ ဢဝ်ၵွင်ႈယိုဝ်း၊ ၽႃႉလႅဝ်းၽၼ်း ပေႃႈၸဝ်ႈၵဝ်ႇ ထိုင်တီႈ ပေႃးပဵၼ်လိူတ်ႈပဵၼ်ယၢင် ၵႂႃႇတင်းတူဝ်သေ လႆႈသူင်ႇယူတ်းယႃ ၼႂ်းႁူင်းယႃလူင်။
ပူၼ်ႉမႃး လိူၼ်March.12.2014 ယၢမ်းဝၢႆးဝၼ်း 15:15မူင်းၼၼ်ႉ ၸၢႆးၶမ်း ဢႃႇယု(25)ၶူပ်ႇ ၵႂႃႇၵိၼ်သူႇယႃႈမႃႉ တၢင်းၼွၵ်ႈပွၵ်ႈမႃး ၼမ်လိူဝ်ႁႅင်းလႄႈ ၵႂင်မဝ်းယႃႈမႃႉသေ ၵႂႃႇၶိုၼ်ႈႁိူၼ်း ယွၼ်းငိုၼ်း တႃႇတေသိုဝ်ႉၵိၼ်ယႃႉမႃႉထႅင်ႈ တီႈမႄႈထဝ်ႈၽႄး ဢႃႇယု(83)ပီႊ ဢၼ်ယူႇၼႂ်းဝၢၼ်ႈလဵဝ်ၵၼ်။
ပေႃႈၸၢႆးၶမ်း ၸိုဝ်ႈႁွင်ႉလုင်းၶမ်း ၶိုၼ်းၶဝ်ႈႁိူၼ်းမႄႈထဝ်ႈၽႄးသေ ၵႂႃႇႁၢမ်ႈသီးဝႃႈ လုၵ်ႈၸၢႆး ယႃႇပေယွၼ်းငိုၼ်းမႄႈထဝ်ႈ မႄႈထဝ်ႈဢမ်ႇမီးငိုၼ်း မႃးႁဝ်းမိူဝ်းႁိူၼ်း ၼႆၵေႃႈဢမ်ႇယွမ်းထွမ်ႇ မဝ်းယႃႈမႃႉ ထိုင်တီႈဢမ်ႇႁူႉလွင်ႈၵူၼ်းသေ လၢၵ်ႈဢဝ်ၵွင်ႈတႆး တီႈႁိူၼ်းမႄႈထဝ်ႈၽႄး ယိုဝ်းသႂ်ႇ ၵေႃႉပဵၼ်ပေႃႈတူဝ်ၸဝ်ႈၵဝ်ႇၶိုၼ်း ဢမ်ႇတႅၵ်ႇ(ဢမ်ႇပဵၼ်ၾႆး)လႄႈ ႁၼ်ၽႃႉလႅဝ်း ႁွႆႈၸပ်းၽႃႁိူၼ်းမႄႈထဝ်ႈသေ ၶိုၼ်းသိုပ်ႇလၢၵ်ႈဢဝ်ၽႃႉလႅဝ်းၼၼ်ႉ ၽၼ်းသႂ်ႇပေႃႈမၼ်း လုင်းၸၢႆးၶမ်းၵမ်းလဵဝ် ထိုင်တီႈၽၼ်းၸပ်းၺႃး ၼိဝ်ႉၸိ၊ ၼိဝ်ႉၵၢင် ၽၢႆႇသၢႆႉမိုဝ်းလႄႈ ႁူဝ်မႄႈမိုဝ်း၊ ၼိဝ်ႉၸိ ၽၢႆႇၶႂႃမိုဝ်း ပေႃးပုတ်းၵႂႃႇၵမ်းလဵဝ်၊ ၽၼ်းတိူဝ်ႉၺႃးပႃး ႁူဝ်ၶဝ်ႇၽၢႆႇၶႂႃႇ ပေႃးၸၢၵ်ႇဢွၵ်ႇလိူတ်ႈလႄႈ ၼႃႈၶႅင်ႈၽၢႆႇသၢႆႉ ပေႃးပဵၼ်ႁွႆးလႅဝ်းၽၼ်းသေ ၵူဝ်ႈလိူတ်ႈၵႂႃႇမူတ်း ၼႆ။
ဝၢႆးသေၸၢႆးၶမ်းၽၼ်းပေႃႈၶဝ်ယဝ်ႉ ၵူၼ်းၼႂ်းဝၢၼ်ႈႁူဝ်ၽၢႆလူင် ၸင်ႇၵႂႃႇႁွင်ႉဢဝ် ပလိၵ်ႈၼႂ်းၸႄႈဝဵင်းမိူင်းပၼ်ႇ မႃးတိၺွပ်း ၸၢႆးၶမ်း ၵႂႃႇၶင်ဝႆႉ ၼႂ်းၶွၵ်ႈၶင် ၸႄႈတွၼ်းလၢင်းၶိူဝ်း။
လုင်းၶမ်း ၵေႃႉပဵၼ်ပေႃႈၸၢႆးၶမ်းလႄႉ လႆႈသူင်ႇၵႂႃႇယူတ်းယႃတူဝ် တီႈႁူင်းယႃလူင် တူၼ်ႈတီး ႁိုင်တၢၼ်ႇတၢၼ်ႇသေ မိူဝ်ႈလဵဝ်လူင်းႁူင်းယႃ မႃးမီးဝႆႉတီႈႁိူၼ်းၶိုၼ်းယဝ်ႉ ၵူၺ်းႁူဝ်ၶဝ်ႇဢၼ်ထုၵ်ႇၽၼ်း ပႆႇၶႅၼ်းလီလီ ဝႃႈၼႆ။
တႆးလွတ်ႈလႅဝ်း


text:
Welcome to Taifreedom
ၾိင်ႈၵႂၢမ်းၵူၼ်းထဝ်ႈမိူဝ်ႈၵွၼ်ႇ ဢွၼ်ႇၼုမ်ႇယိင်းၸၢႆးႁၢတ်ႈႁၢႆးမိူဝ်ႈလဵဝ် ထုၵ်ႇလီႁူႉ
- Created on 08 July 2014
- Written by တႆးလွတ်ႈလႅဝ်း
ၵမ်ႇမထၢၼ်းၸိူၵ်ႈၶၢတ်ႈ တၵ်းမွၵ်ႇလၢတ်ႈယိင်းၸၢႆး
မီးဝူဝ်းၵႂၢႆး ႁႂ်ႈဝိရိယ၊ မီးမႃႉ ယႃႇတွၼ်ႁမ်၊ ၵူၼ်းၸိုဝ်းလုၵ်ႈၶၼ်ၼမ် ဢမ်ႇထုၵ်ႇ၊ တေဝူၼ်ႉႁုၵ်ႇ ယႃႇဢဝ်သဵၼ်ႈၵုၺ်ပိူၼ်ႈမႃးလေႃး၊ ၶူဝ်းသၢင်းၽေႃး ယႃႇပေပၢႆႉတေႃလွၵ်ႇ၊ မွၵ်ႇတေလူႇ ယႃႇသုတ်ႇဢၢႆႁိုၼ်း၊ မီးငိုၼ်းယႃႇပေသိုဝ်ႉဝူဝ်းၶဝ်မဝ်ႈ၊ မီးၶဝ်ႈယႃႇပေလဵင်ႉ ဢၢႆႈသၼၢဝ်း၊ ပေႃးတေလၢတ်ႈၵႂၢမ်းၽၢဝ်း ႁႂ်ႈၵမ်းၵွင်ႇၵေႃႈ၊ မေႃႈလဝ်ႈ ယႃႇႁုင်ၽၵ်း၊ လၵ်းၽႅဝ် ႁဵတ်းၵေႃႉပိူၼ်ႈမဝ်ႇလႆႈ၊ ၵၢင်ၶမ်ႈ ယႃႇပေၶႆႈၶိူဝ်းငိုၼ်း၊ ၵၢင်ၶိုၼ်း ယႃႇပေၵူတ်ႉမေးပိူၼ်ႈ၊ ႁၼ်ၵေႃႉငိူဝ်ႈသိူၼ်ႈ ယႃႇလူလၢႆ၊ ဢမ်ႇလီၶႃႉၶၢႆ ၽူႈလီၸဝ်ႈၵူၼ်းမျၢတ်ႈ။
ၶေႃႈပိုၼ်ၽၢဝ်ႇပၢင်ၵုမ် (6)လိူၼ်ပၢတ်ႈ(1) ပီႊ2014 ၶွင်ႇသီႇဢဝ်ၶိုၼ်းၸိုင်ႈတႆး
- Created on 06 July 2014
- Written by တႆးလွတ်ႈလႅဝ်း
ၵေႃလိၵ်ႈလၢႆးလႄႈၾိင်ႈငႄႈတႆး ၸတ်းႁဵတ်းပၢင်သွၼ်လိၵ်ႈဢင်းၵိတ်ႉ
- Created on 06 July 2014
- Written by တႆးလွတ်ႈလႅဝ်း
ၸုမ်းၵေႃလိၵ်ႈလၢႆးလႄႈ ၾိင်ႈငႄႈတႆး ဝဵင်းၵွျၵ်းမႄး၊ ဝဵင်းသီႇပေႃႉ ဢွၼ်ႁူဝ်ၸတ်းႁဵတ်း ပၢင်သွၼ်လိၵ်ႈဢင်းၵိတ်ႉ တီႈဝၢၼ်ႈၼမ်ႉႁူးၼွႆႉ ဢိူင်ႇဝၢၼ်ႈႁႆၢး ၸႄႈဝဵင်းသီႇပေႃႉ ၸိုင်ႈတႆးပွတ်းႁွင်ႇ။
RCSS လႄႈ PNO ဢမ်ႇၵဵဝ်ႇၶႂၢင်ႈပႃး လွင်ႈမၢၵ်ႇတႅၵ်ႇ တီႈၸႄႈဝဵင်းလွႆလႅမ်
- Created on 05 July 2014
- Written by တႆးလွတ်ႈလႅဝ်း
ၵဵဝ်ႇၵပ်းမၢၵ်ႇတႅၵ်ႇတီႈ ၸႄႈဝဵင်းလွႆလႅမ် မိူင်းတႆးပွတ်းၸၢၼ်း မိူဝ်ႈဝၼ်းထီႈ 1.7.2014ၼၼ်ႉ ဢမ်ႇၵဵဝ်ႇၶႂၢင်ႈပႃး ၸုမ်းယိပ်းၵွင်ႈၵၢင်ႇၸၢဝ်းၶိူဝ်း ၶွင်ႇသီႇဢဝ်ၶိုၼ်းၸိုင်ႈတႆး တပ်ႉသိုၵ်းၸိုင်ႈတႆး RCSS/SSA တင်း ၸုမ်းပီႇတူႉၸိတ်ႉPNO။
ၸုမ်းၵူၼ်းၼုမ်ႇတႆး ဝဵင်းၵွျၵ်းမႄး ႁူမ်ႈမိုဝ်းၽုၵ်ႇတူၼ်ႈမႆႉ မီးယိူင်းဢၢၼ်း(4)ၶေႃႈ
- Created on 05 July 2014
- Written by တႆးလွတ်ႈလႅဝ်း
ၸုမ်းၵူၼ်းၼုမ်ႇတႆး ဝဵင်းၵျွၵ်းမႄး ႁူမ်ႈမိုဝ်းၵၼ်ၽုၵ်ႇတူၼ်ႈမႆႉ ထိင်းသိမ်းၾိင်ႈတိုၼ်း သိုင်ႇဝႅတ်ႉလွမ်ႉ မီးယိူင်းဢၢၼ်း (4)ၶေႃႈ။
More Articles...
- ၵူၼ်းမိူင်း ၸႄႈဝဵင်းမိူင်းၵိုင် ထူပ်းတၢင်းယၢပ်ႇၽိုတ်ႇ ယွၼ်ႉၾူၼ်ဢမ်ႇတူၵ်း ၶၢဝ်းလူဝ်ႇၽုၵ်ႇၵႃႈသွမ်ႈၼႃး
- သိုၵ်းမၢၼ်ႈပိုၼ်ၽၢဝ်ႇယိုဝ်းၵွင်ႈလူင် တီႈမိူင်းၵိုင်
- ၸႄႈဝဵင်းမိူင်းပွၼ် ပိုတ်ႇၽုၺ်ႇပၢင်သွၼ် ပၢႆးယဵၼ်ႇငႄႈပုတ်ႉထၽႃႇသႃႇ
- ၸွမ်သိုၵ်းယွတ်ႈသိုၵ်း သူင်ႇလိၵ်ႈမွင်ၸႂ်ထိုင် ၸုမ်းႁူမ်ႈတုမ်ၸိူဝ်ႉၸၢတ်ႈယၢင်း(KNU) လူၺ်ႈလွင်ႈ ၸွမ်သိုၵ်းလူင် ၸေႃးတႃႇမလႃႇပေႃး သဵင်ႈမုၼ်
- ၸုမ်းငဝ်ႈငုၼ်းၵွၼ်းသိုၵ်းရၶႅင်ႇ ၼႃႈတီႈပွတ်းဢွၵ်ႇ ယိုၼ်ႈလိၵ်ႈမွင်ၸႂ်ၸွမ်း ၸွမ်သိုၵ်းလူင် ၸေႃးတႃႇမလႃႇပေႃး ဢၼ်လႆႈသဵင်ႈမုၼ်


text:
ပွႆးမေႃႇၵိူဝ် ပီတႆး2108 ၼီႈ မီးပီႈၼွင်ႉၸၢဝ်းၶိူဝ်း ၼႂ်းမိူင်းႁူမ်ႈတုမ်/ မိူင်းတႆး လၢႆလၢႆတီႈၶဝ်ႈႁူမ်ႈ မိူၼ်ၵူႈပီ။ ၽူႈႁွင်ႉၵႂၢမ်းလၢႆလၢႆၵေႃႉလႄႈ ၸၢတ်ႈတႆးမွၵ်ႇၵွၼ်တႆး ဝဵင်းသီႇပေႃႉမူၼ်ႈၸႂ်။
ပွႆးၵိုၵ်းပိုၼ်းမိူင်းတႆးပွတ်းႁွင်ႇ ပွႆးမေႃႇၵိူဝ် ၸတ်းႁဵတ်းတီႈတူင်ႇဝဵင်းသီႇပေႃႉၵူႈပီ။ ၼႂ်းပီၼႆႉၵေႃႈၵိုၼ်းၶိုၵ်ႉဢမ်ႇ ယွမ်းၵူႈပီ။ ပီၼႆႉၽူႈႁွင်ႉၵႂၢမ်းပၢၼ်မႂ်ႇမိူၼ်ၼင်ႇ ၸၢႆးထႅၼ်ႈလႅဝ်း၊ ၸၢႆးဢွင်ႇထီးၶမ်း၊ ၸၢႆးၸိူင်းႁၢၼ်၊ ၸၢႆးသၢႆ မွၵ်ႇၾႃႉ၊ ၸၢႆးဢူး၊ ၸၢႆးၽွမ်ႉသႅင်မိူင်း၊ ၸၢႆးလၢဝ်သႂ်၊ ၸၢႆးလဵၵ်ႉ(ၸုမ်း S Three) ၼၢင်းသႃႇရႃႇ၊ ၼၢင်းသႅင်ၽွင်ဢေး၊ ၼၢင်းသႅင်သီလၢဝ်။ ပၢၼ်ၵဝ်ႇမီးၸၢတ်ႈတႆး မွၵ်ႇၵွၼ်တႆးတူင်ႇဝဵင်းသီႇပေႃႉမႃးလဝ်ႇမူၼ်ႈၸႂ်။
ၸၢႆးဢွင်ႇမိူင်း ၵူၼ်းၼႂ်းၸၢတ်ႈတႆးမွၵ်ႇၵွၼ်တႆးၵေႃႉၼိုင်ႈလၢတ်ႈဝႃႈ-“ၸူဝ်ႈၶႃႈၶဝ်ႈပႃးၼႂ်းၸုမ်းၸၢတ်ႈတႆး မွၵ်ႇၵွၼ်တႆး မႃးၼႆႉ တိုၵ်ႉမီးပီၼႆႉၵူၺ်း ဢၼ်လႆႈမႃးမူၼ်ႈၸႂ်ပၼ် ၼႂ်းဝဵင်းသီႇပေႃႉၶိုၼ်း ပဵၼ်ဢၼ်ၸူမ်းသိူဝ်းၸႂ်တႄႉတႄႉ” ဝႃႈၼႆ။
မႄႈထဝ်ႈၵူၼ်းၼမ်ႉလၼ်ႈ ဢၼ်မႃးၶဝ်ႈပွႆႈ ၵူႈပီၼၼ်ႉလၢတ်ႈဝႃႈ “မႄႈထဝ်ႈတႄႉမႃးၵူႈပီယဝ်ႉမႃးဢႅဝ်ႇပွႆး မႃးဝႆႈၽြႃး မႃးသူႇၸႂ်းပီႈၼွင်ႉၵေႃႈၸႂ်ႈ။ ပွႆးမေႃႇၵိူဝ် (ပေႃႇၵျူဝ်ႇ)သီႇပေႃႉၼႆႉ ၵိုၼ်းၵူႈပီ။ ပီၼႆႉမိူၼ်ႁၢင်ႈၵိုၼ်းလိူဝ်ၵူႈပီလူးၵွၼ်ႇ” ဝႃႈၼႆ။
ၸၢႆးမူၼ်းၵူၼ်းမိူင်းတႆးပွတ်းၸၢၼ်းႁွတ်ႈၽႅဝ်တီႈပွႆးၼၼ်ႉလၢတ်ႈဝႃႈ ၼွၵ်ႈၼိူဝ်သေမီးပၢင်မူၼ်ႈသိူဝ်းၸုမ်း ၸၢတ်ႈတႆး ပၢၼ်ၵဝ်ႇ/ပၢၼ်မႂ်ႇယဝ်ႉ ပီႈၼွင်ႉမၢၼ်ႈၶဝ်ၵေႃႈ ဢဝ်ၸၢတ်ႈသႅင်းမၢၼ်ႈမႃးမူၼ်ႈၸႂ်ပၼ်ၼင်ႇၵဝ်ႇ ။ ဝၼ်းဢၼ်ၵူၼ်း ၵိုၼ်းသေပိူၼ်ႈ ပဵၼ်ဝၼ်းထီႉ 14/3/14 (လိူၼ်သီႇမႂ်ႇ 14 ၶမ်ႈ) ဝႃႈၼႆ။
ပွႆးမေႃႇၵိူဝ်ပီၼႆႉတႄႇၸတ်းမႃးဝၼ်းတီႈ 8/3/14 တေႃႇထိုင်ဝၼ်းတီႈ 15/3/14 ၼႆႉ။ ၼွၵ်ႈသေတီႈ ဝၢၼ်ႈမေႃႇ ၵိူဝ်(သီႇပေႃႉ)ယဝ်ႉ မိူၼ်ၼင်ႇသႅၼ်ဝီ မိူင်းၵိုင် ႁူဝ်လိုင်း (ၵုၼ်ႁဵင်) ၼမ်ႉလၼ်ႈ တီႈမီးမူၺ်ႇတေႃႇ ထၢတ်ႈၸေးၻီး ၸတ်းပွႆးလိူၼ်သီႇၵူႈပီ။ ပီၼႆႉတီႈၼမ်ႉလၼ်ႈ တေၸတ်းပွႆးလိူၼ်သီႇလွင်ႈ7 ၶမ်ႈ။ တေၸတ်းပွႆးၶိုၵ်ႉယႂ်ႇလူင်။ ယွၼ်ႉၸတ်းတူၵ်းလိုၼ်းလိူဝ်တၢင်ႇတီႈလႄႈဢွၼ်ၵၼ်ႁွင်ႉဝႃႈ “ပွႆးပၢႆလိူၼ်” - ၸၢႆးမူၼ်းဢွၼ်ႇ ႁၢႆးငၢၼ်းၶၢဝ်ႇၼင်ႇၼႆ။


text:
ၸုမ်းတူဝ်တႅၼ်းပႃႇတီႇၵၢၼ်မိူင်း ၸိုင်ႈမိူင်းႁူမ်ႈတုမ်မၢၼ်ႈ ၵႂႃႇႁူပ်ႉထူပ်းဢုပ်ႇဢူဝ်း ၵူၼ်းလူင်ၼႂ်းပႃႇတီႇ ၶွမ်ႇမိဝ်ႇၼိတ်ႉ တီႈဝဵင်းလူင်ပိူၺ်ႇၵျိင်း မိူင်းၶႄႇ၊ ၵဵဝ်ႇၵပ်းလွင်ႈ ပၼ်ႁႃလႅၼ်လိၼ်မိူင်းမၢၼ်ႈ-မိူင်းၶႄႇ။
လွင်ႈၼႆႉ တူဝ်တႅၼ်းပႃႇတီႇၵၢၼ်မိူင်း ၸိုင်ႈမိူင်းႁူမ်ႈတုမ်မၢၼ်ႈ 4 ပႃႇတီႇ၊ ၻီႇမူဝ်ၶရႅတ်ႉတိၵ်ႉ ပႃႇတီႇၸၢဝ်းၶိူဝ်းတႆး (SNDP) ၊ တႅဝ်းႁူမ်ႈၻီႇမူဝ်ႇၶရႅတ်ႉတိၵ်ႉၸိူဝ်ႉၸၢတ်ႈ (NDF) ၊ ပႃႇတီႇ တၸၺ ၊ ငဝ်ႈငုၼ်းၻီႇမူဝ်ႇၶရေႇသီႇ ၸိူဝ်ႉၸၢတ်ႈရၶႅင်ႇၸိူဝ်းၼႆႉ ၼိုင်ႈပႃႇတီႇ 3 ၵေႃႉ၊ တင်းမူတ်း 12 ၵေႃႉ၊ ၵႂႃႇႁူပ်ႉၼၢင်း ရူႁူၺ်ႁႂႃ (Ms. Rua Huihua) ၵႅမ်ၽူႈၵွၼ်းႁွင်ႈၵၢၼ်ၾၢႆႇတိတ်းတေႃႇၼွၵ်ႈမိူင်း ပႃႇတီႇၶွမ်ႇမိဝ်ႇၼိတ်ႉ မိူင်းၶႄႇ တီႈဝဵင်းလူင်ပိူၺ်ႇၵျိင်း၊ ဝၼ်းတီႈ 23/06/2014 (မိူဝ်ႈဝႃး)။ ဢုပ်ႇၵၼ်လွင်ႈ ၸၢဝ်းၶိူဝ်းၵျိင်းၽေႃး ၼႂ်းမိူင်းၶၢင်၊ လွင်ႈၵၢၼ်မိူင်း၊ လွင်ႈၵၢၼ်လူင်းတိုၼ်း ၼႂ်းမိူင်းမၢၼ်ႈ ၸိူဝ်းၼႆႉ။
ၼႂ်းပႃႇတီႇသိူဝ်ၽိူၵ်ႇ (SNDP) 3 ၵေႃႉ ဢၼ်ၵႂႃႇပွၵ်ႈၵမ်းၼႆႉ ၽွင်းတႅၼ်းၵူၼ်းမိူင်း ၸၢႆးတိၼ်ႇဢူး၊ ၽွင်းတႅၼ်း ၸႄႈမိူင်း ၸၢႆးၵျေႃႇၸေႇယ၊ ႁူဝ်ၼႃႈပႃႇတီႇသိူဝ်ၽိူၵ်ႇ ပွတ်းဢွၵ်ႇၶူင်း မႄႈၶူး (သြႃႇမ) ၼၢင်းငူၺ်ႇမျႃႉ ။
ၵူၼ်းဝၢၼ်ႈၵူၼ်းမိူင်းႁဝ်း မႃးႁႃႁဵတ်းၵိၼ်ၵၢၼ်၊ ႁဵတ်းၵၢၼ်ၵႃႉၶၢႆ ပွတ်းၸႄႈၵဝ်ႇ- မူႇၸႄႈ လႅၼ်လိၼ်မိူင်းၶႄႇၸိူဝ်းၼႆႉ လႆႈထုၵ်ႇၸဝ်ႈၼႃႈတီႈၶႄႇ တီႉၺွပ်းၵႂႃႇ 600 ပၢႆ၊ မီးဝႂ်ၶၢမ်ႈလႅၼ်လိၼ်ယူႇၵေႃႈ ဢၢင်ႈတၢင်ႇလွင်ႈတၢင်ႇပိူင်သေ တီႉၺွပ်းတိၵ်းတိၵ်း၊ ၵွပ်ႈၼၼ်လႄႈ ႁႂ်ႈၵႄႈလိတ်ႈပၼ်-ပၼ်ႁႃလွင်ႈၼႆႉ။ ၵွပ်ႈလွင်ႈၼႆႉသေ ႁဵတ်းႁႂ်ႈၵူၼ်းတၢင်း မိူင်းမၢၼ်ႈ ဢမ်ႇႁတ်းၶဝ်ႈမိူင်းၶႄႇ ယွၼ်ႉၵူဝ်ႁႄယုပ်းၽၢၼ်ႈဢိၵ်ႇတင်းတုမ်ႉယွၼ်ႈၵၢၼ်မၢၵ်ႈမီး ဝူင်ႈၵၢင်သွင်မိူင်း ႁၢဝ်ႈႁႅင်း - ၸၢႆးၵျေႃႇၸေႇယ လၢတ်ႈၼႄၸုမ်းၶၢဝ်ႇ ၽူႈတွႆႇႁွၵ်ႈ။
တီႈပၢင်ဢုပ်ႇဢူဝ်းၵၼ်ၼၼ်ႉ ၼၢင်းရူႁူၺ်ႇႁႂႃ ၵေႃႈလၢတ်ႈဝႃႈ- ဢၼ်မႃးလႅၵ်ႈလၢႆႈတၢင်းႁူႉတၢင်းႁၼ်ၵၼ်ၼႆႉ ပဵၼ်ဢၼ်မီးၵႃႈၶၼ်။ တၢင်းလႅၼ်လိၼ်မိူင်းမၢၼ်ႈ-မိူင်းၶႄႇၼႆႉ တူဝ်ၵဝ်ၶႃႈၵေႃႈယူႇယူႇၵႆႉၵႂႃႇထိုင်ယူႇ၊ ၵူၺ်းၵႃႈ ပိူဝ်ႈတႃႇၵႄႈလိတ်ႈပၼ်ႁႃလွင်ႈၼႆႉ မၼ်းယူႇတီႈၸဝ်ႈၼႃႈတီႈ ဢၼ်မီးဢမ်းၼၢၸ်ႈ (ဢႃႇၼႃႇ)ၼႂ်းပိုၼ်ႉတီႈ။ ၸိူင်ႉႁိုဝ်ၵေႃႈလီ ႁဝ်းၶႃႈတေၵႂႃႇႁူပ်ႉထူပ်းၶဝ်သေ ဢုပ်ႇဢူဝ်းၵပ်းသၢၼ်ၵႄႈလိတ်ႈပၼ် ပၼ်ႁႃလွင်ႈၼႆႉ- ဝႃႈၼႆ။
မိူင်းမၢၼ်ႈၼႆႉ ဝၢႆးသေပိုတ်ႇၽၵ်းတူမိူင်းယဝ်ႉ မိူင်းဝၼ်းတူၵ်းၵေႃႈ ၽိုတ်ႉၶဝ်ႈမႃး၊ ပႃးၸဵမ်လွင်ႈၵၢၼ်ၵႃႉ ၵၢၼ်မိူင်း။ လွင်ႈၼႆႉမၼ်းတုမ်ႉယွၼ်ႈ ပဵၼ်ပၼ်ႁႃတေႃႇ ၵၢၼ်လူင်းတိုၼ်းၶွင်မိူင်းၶႄႇ/ ၸၢဝ်းၶိူဝ်းၶႄႇၼႂ်းမိူင်းမၢၼ်ႈ။ ၵွပ်ႈၼၼ် ယူႇတီႈမိူင်းမၢၼ်ႈသေ ဢမ်ႇၵိုင်ႇလီႁိူင်ႈၵိူင်းၸွမ်းၾၢႆႇလႂ်၊ ၵိုင်ႇလီဢဝ်ၼမ်ႉလိၼ်ႁိၼ်ၽႃ၊ လွင်ႈၾိင်ႈႄငႈႁိတ်ႈႁွႆး ၸဝ်ႈၵဝ်ႇပဵၼ်လၵ်းသေ ၵေႃႇသၢင်ႈဝၢၼ်ႈမိူင်းလူၺ်ႈလွၵ်းပိူင် ၻီႇမူဝ်ႇၶရေႇၸီႇၼၼ်ႉ လီသေပိူၼ်ႈ- ၼၢင်းရူႁူၺ်ႁႂႃ လၢတ်ႈ။
ၵူၺ်းၵႃႈ ၼႂ်းၽွင်းတႅၼ်းၶဝ် ၸိူဝ်းၵႂႃႇႁူပ်ႉထူပ်းမၼ်းၼၢင်း လၢတ်ႈဝႃႈ- ၵၢၼ်လူင်းတိုၼ်းၶွင်ၶႄႇ ဢၼ်မႃးလူင်းတိုၼ်း ၼႂ်းမိူင်းမၢၼ်ႈၼႆႉ ပေႃးၶႂ်ႈပဵၼ်ၵၢၼ်တႄႉ ဢမ်ႇလီဢဝ် ဢၼ်ၾၢႆႇလူင်ပွင်ၸိုင်ႈတေႃႇ လူင်ပွင်ၸိုင်ႈၼင်ႇၵၼ်ဝႃႈၵူၺ်း၊ လီထွမ်ႇပႃးသဵင်ၵၢင်ၸႂ်ၵူၼ်းမိူင်းၼႂ်းပိုၼ်ႉတီႈ ဢၼ်ၵဵဝ်ႇၶွင်ႈၵမ်းသိုဝ်ႈ၊ ပႃးၸဵမ်ပႃႇတီႇၶွင်ၸၢဝ်းၶိူဝ်းၸိူဝ်းၼႆႉ။ ၵႂၢမ်းၼႂ်း ဢူၵ်းၼႂ်းၸႂ်ၶဝ်မီးၸိူင်ႉႁိုဝ်ၸိူဝ်းၼႆႉ လီထွမ်ႇတူၺ်းသေ ႁဵတ်းသၢင်ႈၵႂႃႇၼႆတႄႉ တေသၢင်ႇထုၵ်ႇ- ဝႃႈၼႆ။
ဢၼ်ပႃႇတီႇၵၢၼ်မိူင်း 4 ပႃႇတီႇ၊ တူဝ်တႅၼ်း 12 ၵေႃႉ ဢွၵ်ႇၶၢဝ်းတၢင်းၵႂႃႇမိူင်းၶႄႇၵမ်းၼႆႉ ၵႂႃႇဢႅဝ်ႇယဵမ်ႈပႃး ၼႂ်းၸႄႈ မိူင်းယုၼ်ၼၼ်၊ ဝၢၼ်ႈၸၢဝ်းၶိူဝ်း တီႈယုၼ်ၼၼ်၊ ပိုၼ်ႉတီႈၼႃႈလိၼ်ဢၼ် မီးပီႈၼွင်ႉတႆး ယူႇသဝ်းၼမ်သေ ဢႅဝ်ႇယဵမ်ႈပႃးသူၼ်ၽုၵ်ႇၼဵင်ႈ၊ လဵပ်ႈႁဵၼ်းတူၺ်းလွင်ႈၶိုၼ်ႈယႂ်ႇမႂ်ႇသုင်ၼႂ်းမိူင်းၶႄႇ၊ လွင်ႈဝႃႈၶႄႇၶဝ်ႁဵတ်းႁိုဝ်ပူၵ်းပွင် ၵူၼ်းဝၢၼ်ႈၵူၼ်းမိူင်း ၸိူဝ်းၼႆႉ။ လႆႈဢွၵ်ႇၶၢဝ်းတၢင်းၵႂႃႇ တႄႇဝၼ်းတီႈ 16/06/2014 သေ တေသုတ်းသဵင်ႈၶၢဝ်းတၢင်း ဝၼ်းတီႈ 25/06/2014 ၼႆႉ ။ မိူဝ်ႈလဵဝ် တိုၵ်ႉႁွတ်ႈဝႆႉတီႈဝဵင်းလူင်ပိူၺ်ႇၵျိင်း။


text:
General News
ၸႄႈဝဵင်းမိူင်းပွၼ် ပိုတ်ႇၽုၺ်ႇပၢင်သွၼ် ပၢႆးယဵၼ်ႇငႄႈပုတ်ႉထၽႃႇသႃႇ
- Details
- Created on 02 July 2014
- Written by တႆးလွတ်ႈလႅဝ်း
ဝတ်ႉဢႃႇၸႃႇၼီႇ ၸႄႈဝဵင်းမိူင်းပွၼ် မိူင်းတႆးပွတ်းၸၢၼ်း ပိုတ်ႇပၢင်သွၼ် ပၢႆးပုတ်ႉထၽႃႇသႃႇ (ႁူင်းႁဵၼ်း Dhama School) မီးဢွၼ်ႇၼုမ်ႇ ဢႃႇယု 5/6ၶူပ်ႇလူင်းတႂ်ႈ ၼႂ်းဝဵင်း မႃးၶိုၼ်းႁဵၼ်းသွၼ် တင်းၼမ်။
မိူဝ်ႈဝၼ်းထီႈ 29.6.2014 ယၢမ်းၵၢင်ၼႂ် 8:00မူင်းၼၼ်ႉ ၸႄႈဝဵင်းမိူင်းပွၼ် လႆႈပိုတ်ႇၽုၺ်ႇ ပၢင်သွၼ် ပၢႆးပုတ်ႉထၽႃႇသႃႇ (ႁူင်းႁဵၼ်း Dhama School)ၵႂႃႇ တီႈဝတ်ႉဢႃႇၸႃႇၼီႇ၊ မီးၵူၼ်းၽူႈယႂ်ႇၵူၼ်းလူင်၊ ၸုမ်းလူႇလိူတ်ႈ၊ မေႃသွၼ်လႄႈ ဢွၼ်ႇၼုမ်ႇႁဵၼ်း ၵႂႃႇၶိုၼ်းႁူမ်ႈ (120)ၵေႃႉ ၼႆယဝ်ႉ။
ပၢင်သွၼ်ၼႆႉ ၸဝ်ႈၵွၼ်းဝတ်ႉဢႃႇၸႃႇၼီႇ ၸဝ်ႈၶူးၸၼ်ႇတႃႇဝႃႇသႃႉပိဝၼ်ႇသႃႉ ဢွၼ်ႁူဝ်သေ သွၼ်ပၼ်လုၵ်ႈႁဵၼ်းၶဝ်ၵႂႃႇ လၢႆးယိပ်းၵမ်ၸႂ်ႉတိုဝ်းတူဝ်ၸႂ် လွင်ႈယဵၼ်ႇငႄႈပုတ်ႉထၽႃႇသႃႇ။
ၵဵဝ်ႇၵပ်းလွင်ႈၼႆႉသေ ၸဝ်ႈၶူးၸၼ်ႇတႃႇဝႃႇလႃႉပိဝၼ်ႇသႃႉ လၢတ်ႈဝႃႈ “ႁဝ်းပဵၼ်ၸၢဝ်းပုတ်ႉထၽႃႇသႃႇသေ သင်ဝႃႈႁဝ်းဢမ်ႇသွၼ် ႁဝ်းဢမ်ႇႁူႉ လွင်ႈပုတ်ႉထၽႃႇသႃႇၼႆ ဝၢႆးမႃးၵူဝ်ၽႃႇသႃႇႁဝ်း ဝွတ်ႈႁၢႆဝၢႆးၵႂႃႇ၊ ယွၼ်ႉၼၼ် ႁဝ်းပေႃႈမႄႈ လူဝ်ႇႁႂ်ႈလုၵ်ႈလၢင်းႁဝ်းၵူႈၵေႃႉ မႃးၶိုၼ်ႈႁူင်းႁဵၼ်း Dhama School ၼမ်ၼမ်၊ ၼင်ႇႁိုဝ်ပေႃးတေ ႁူႉလွင်ႈယဵၼ်ငႄႈပုတ်ႉထၽႃႇသႃႇၼၼ်ႉ”ၼႆယဝ်ႉ။
ပၢင်သွၼ် ႁူင်းႁဵၼ်း Dhama School ၸႄႈဝဵင်းမိူင်းပွၼ်ၼႆႉ သွၼ်ၼႂ်းၶၢဝ်းယၢမ်း ၵၢင်ၼႂ် 8:00မူင်းတေႃႇထိုင် 11:00 မူင်း၊ ၼိုင်ႈဝူင်ႈလႂ် သွၼ်ၼႂ်းဝၼ်းဢႃးတိတ်ႉ ဝၼ်းလဵဝ်သေ တေသွၼ်ၵႂႃႇတေႃႇပေႃးထိုင် ပီႊ2015 လိူၼ် March မႃးၼႆယဝ်ႉ။
တႆးလွတ်ႈလႅဝ်း


text:
ၵူၼ်းဝၢၼ်ႈၵူၼ်းမိူင်းၼႂ်းပိုၼ်ႉတီႈ ၸႄႈဝဵင်း ၼမ်ႉၶမ်း၊ ၸိူဝ်းထုၵ်ႇပၵ်းလၵ်းၶႅၼ်ႈ လႅၼ်လိၼ် ၼႂ်း သူၼ် ႁႆႈ ၼႃးသေ တူၵ်းပဵၼ်ၶွင်မိူင်းၶႄႇၵႂႃႇ ႁူမ်ႈၵၼ်တႅမ်ႈလိၵ်ႈ/ လူင်းလၢႆးမိုဝ်း သၢၼ်ၶတ်းထိုင်တီႈ လူင်ပွင်ၸိုင်ႈမၢၼ်ႈ။
ၵေႃပူၵ်းပွင်ၸဝ်ႈႁႆႈၸဝ်ႈၼႃး ႁဵတ်းပၢင်ၵုမ်တီႈဝဵင်းလၢင်းၶိူဝ်း
ၵေႃပူၵ်းပွင်ၸဝ်ႈႁႆႈၸဝ်ႈၼႃး ႁဵတ်းပၢင်ၵုမ်တီႈ ဝတ်ႉ/ၵျွင်းတေႃး ဝဵင်းလၢင်းၶိူဝ်း။ ယိူင်းဢၢၼ်းပိူဝ်ႈတႃႇ ၼႄႉၼမ်းပုၺ် သၽႃႇဝႃႉ လႄႈ သပ်းလႅင်းၼႄ ၽွၼ်းလီၽွၼ်းၸႃႉ လိၼ်ပုၺ် ဢၼ်မီးထၢတ်ႈ ၶေႊမီႊၶိူဝ်ႊ။
ၸဝ်ႈၼႃႈတီႈမၢၼ်ႈႁူမ်ႈလၢဝ်းပၢၼ်း ၵႃႉဝူဝ်းၵႃႉမႆႉၶဝ်ႈမိူင်းၶႄႇ
ၸဝ်ႈၼႃႈတီႈပလိၵ်ႈမၢၼ်ႈႁူမ်ႈလၢဝ်းပၢၼ်း ၵႃႉဝူဝ်းၵႃႉမႆႉ၊ ၼိုင်ႈဝၼ်းတၢင်ႇသူင်ႇၶဝ်ႈၶၢႆတေႃႇမိူင်းၶႄႇ ၼပ်ႉႁူဝ်သိပ်းလမ်း။ ၵူၼ်းမိူင်းမႆႈၸႂ်ဝူဝ်း/မႆႉမိူင်းတႆးမူၺ်ႉ၊ တုၵ်းယွၼ်းပႃႈၼိူဝ်ၵႄႈလိတ်ႈ။
ထၢၼ်ႇမိူင်းတႆးသူင်ႇၶၢႆမိူင်းၶႄႇ ၼိုင်ႈဝၼ်းလူတ်ႉၵႃး ၼပ်ႉႁူဝ်သိပ်းလမ်း
ၵူၼ်းမိူင်းတႆး ၼႂ်းၸႄႈဝဵင်းၼမ်ႉၶမ်း ၸိုင်ႈတႆးပွတ်းႁွင်ႇ၊ တႅပ်းမႆႉၽဝ်ထၢၼ်ႇၵိၼ်၊ သူင်ႇၶဝ်ႈၶၢႆတေႃႇမိူင်းၶႄႇ ၼိုင်ႈဝၼ်းလူတ်ႉၵႃး ဢမ်ႇယွမ်း 50 လမ်း။ ယွၼ်ႉတႅပ်းမႆႉ ၼမ်လိူဝ်သေ ႁဵတ်းႁႂ်ႈ ရႃႇသီႇဢုတုဢမ်ႇမႅၼ်ႈ။
ႁႅင်းၵၢၼ်မိူင်းမၢၼ်ႈ ထုၵ်ႇလႆႈၵႃႈႁႅင်းဝၼ်းၸဵတ်းႁဵင်
ၵဝ်ႉငဝ်ႈႁူမ်ႈတုမ်ႁႅင်းၵၢၼ်မိူင်းမၢၼ်ႈ တိုၵ်းသူၼ်း၊ ၵူၼ်းႁဵတ်းၵၢၼ်ၸၼ်ႉတႅမ်ႇမိူင်းမၢၼ်ႈ ထုၵ်ႇလီလႆႈၵႃႈႁႅင်း ၼိုင်ႈဝၼ်း ၸဵတ်းႁဵင်။
More Articles...
Page 1 of 14


text:
Battle News
တပ်ႉသိုၵ်းမၢၼ်ႈလႄႈ တပ်ႉသိုၵ်းၸိုင်ႈတႆး ပဵၼ်ပၢင်တိုၵ်းၵၼ်ထႅင်ႈ ၶိူဝ်းယႂ်း
- Details
- Created on 27 March 2014
- Written by တႆးလွတ်ႈလႅဝ်း
ဝၼ်းထိ (12.03.2014) ၶၢဝ်းယၢမ်းၵၢင်ၼႂ် 09:30မူင်း တေႃႇထိုင်ဝၢႆးဝၼ်း 13:00မူင်း ပူၼ်ႉမႃးၼၼ်ႉ တပ်ႉသိုၵ်းမၢၼ်ႈလႄႈ ပီႇတုၸိတ်ႉ ႁူမ်ႈၵၼ်သေ လႆႈပဵၼ်ပၢင်တိုၵ်းၵၼ်တင်း တပ်ႉသိုၵ်းၸိုင်ႈတႆး ႁၢဝ်ႉႁႅင်း တီႈႁိမ်းဝၢၼ်ႈ ၽူဝ်ႇထုၼ် ႁိမ်းၸမ်ဝၢၼ်ႈၼႃးပဵင်း တၢင်းၶဝ်ႈဝဵင်းၵျွၵ်းမႄး ၽၢႆႇသိုၵ်းသိုၵ်းမၢၼ်ႈတၢႆ 10ၵေႃႉပၢႆၼႆ။
လွင်ႈတၢင်းဢၼ်လႆႈပဵၼ်ပၢင်တိုၵ်းၼႆႉ ယွၼ်ႉပိူဝ်ႈဝႃႈ သိုၵ်းမၢၼ်ႈ တပ်ႉ325 မိူင်းယႆလႄႈ တင်းပီႇတုၸိတ်ႉ ႁူမ်ႈႁႅင်းၵူၼ်း မွၵ်ႈ30ၵေႃႉသေ ၶဝ်ႈဝၢၼ်ႈၼႃးပဵင်း မႃးၸႅတ်ႈထၢမ် လွင်ႈတပ်ႉသိုၵ်းၸိုင်ႈတႆးသေ ပေႃႉထုပ်ႉပၼ် ၽူႈယႂ်ႇၵူၼ်းလူင် ၼႂ်းဝၢၼ်ႈလႄႈ ဢထမ်ႇမ တဵၵ်းတဵင်ၵၼ်ႉၸၼ် လူလၢႆ ယိင်းသၢဝ်ဢွၼ်ႇ ဢၼ်ဢႃႇယုပႆႇတဵမ်ၼႆ။
သိုၵ်းမၢၼ်ႈလႄႈ ပီႇတုၸိတ်ႉ ဢမ်ႇႁၢၼ်ႉၸႂ် ယွၼ်ႉဢမ်ႇလႆႈႁူႉဝႃႈ တပ်ႉသိုၵ်းၸိုင်ႈတႆး မီးလႂ်ၼႆသေ ၶိုၼ်းဢွၵ်ႇဝၢၼ်ႈၼႃးပဵင်း ၸမ်ၶဝ်ႈဝၢၼ်ႈၽူဝ်ႇထုၼ်ၼၼ်ႉ ၽၢႆႇသိုၵ်းမၢၼ်ႈလႄႈ သိုၵ်းၸိုင်ႈတႆး မႃးတုမ်ႉတိူဝ်ႉၽႃႇၺႃးၵၼ်သေ လႆႈပဵၼ်ပၢင်တိုၵ်းၵၼ် ႁၢဝ်ႉႁႅင်း ၽၢႆႇသိုၵ်းမၢၼ်ႈ ႁူမ်ႈပီႇတုၸိတ်ႉ လႆႈလူႉတၢႆ 10ၵေႃႉပၢႆ ၽၢႆႇသိုၵ်းတႆးလွတ်ႈၽေးလီ ဝႃႈၼႆ။
မိူဝ်ႈတင်းသွင်ၽၢႆႇ တိုၵ်ႉတႄႇပဵၼ် ပၢင်တိုၵ်းၵၼ်ယူႇၼၼ်ႉ သိုၵ်းမၢၼ်ႈတပ်ႉ 501လႄႈ502 ႁူမ်ႈတပ်ႉသိုၵ်းၵျွၵ်ႉမႄး ၶဝ်ႈၽိူမ်ႉထႅမ်ႁႅင်းၵူၼ်းထႅင်ႈ ၼႂ်းပၢင်တိုၵ်း၊ ႁူမ်ႈႁႅင်းၵူၼ်းသိုၵ်းမၢၼ်ႈ တင်းသဵင်ႈ မီးမွၵ်ႈ100ၵေႃႉပၢႆ ၼႆ ၵူၼ်းၼႂ်းပိုၼ်ႉတီႈ ၵေႃႉၼိုင်ႈသူင်ႇၶၢဝ်ႇမႃးၼင်ႇၼႆ။
တႆးလွတ်ႈလႅဝ်း


text:
Wp/shn/ၸဝ်ႈသြႃႇလူင် ဝိပသ်သၼ
ၸဝ်ႈသြႃႇလူင် ဝိပသ်သၼ (ထမ်မၵထိၵပႁုၸၼႁိတထရ)
ၽူႈမၢႆလူင် မၢႆ (4)
ငဝ်ႈငုၼ်းမုၵ်ႉၸုမ်းလူင်သၢင်ႇၶႃႇၸိုင်ႈတႆး
ဝတ်ႉပိတၵၢတ်ႈတႆး၊ ဝဵင်းတူၼ်ႈတီး
Contents
ၸႃႇတိလႄႈပေႃႈမႄႈ[edit]
ၸဝ်ႈသြႃႇၼႆႉ ၵိူတ်ႇမႃးမိူဝ်ႈပီ 1283 ၼီႈ၊ လိူၼ်ၵမ်လွင်ႈ (13)ၶမ်ႈ၊ ဝၼ်းပုတ်ႉ (25.1.1922)၊ တီႈဝၢၼ်ႈႁၢႆးသႅင်၊ ဢိူင်ႇမိူင်းယၢႆး၊ ဝဵင်းမိူင်းၼွင်ၼၼ်ႉယဝ်ႉ။ ပေႃႈမႄႈၸဝ်ႈပဵၼ် လုင်းတေႇဝိၼ်ႇ+ပႃႈၵျွင်းဢူႉ။
ပဵၼ်သၢင်ႇလႄႈပဵၼ်ၸၢင်း[edit]
မၼ်းၸဝ်ႈ ပဵၼ်သၢင်ႇ မိူဝ်ႈပီ 1399-ၼီႈ၊ ပဵၼ်ၸၢင်း မိူဝ်ႈ 1307 ၼီႈ။
သွၼ်ႁဵၼ်းလိၵ်ႈမႃး[edit]
ယၢမ်ႈသွၼ်ႁဵၼ်းလိၵ်ႈ တီႈၵျွင်းႁိၼ်ႁေႈ မိူင်းယၢႆး၊ ၵျွင်းဝၢၼ်ႈၼႃး မိူင်းၼၢင်း။ ဝတ်ႉမႁႃႇ ဝိသုတ်ႉထႃႇရုင်ႇ ဝဵင်းမေႇမျဵဝ်ႉ၊ ၵျွင်းယွတ်ႈ ဝဵင်းၵျွၵ်းမႄး ၵျွင်းဢၽယႃႇရႃႇမသူၺ်ႇၵူႇ ဝဵင်းတႃႈလိူဝ်ႇ၊ ဝတ်ႉၵေႇဝလမၢၼ်ႇဢွင်ႇ ဝဵင်းၵူတ်ႉၶၢႆ။
ၼႃႈၵၢၼ်သႃႇသၼႃႇဢၼ်လႆႈႁဵတ်းမႃး[edit]
ပီ-1318 ၼီႈ မႃးၼင်ႈၵျွင်းလူင် မိူင်းၼၢင်းသေ တေႇၽုၺ်ႇတိူၵ်ႈသွၼ်လိၵ်ႈ။ ပီ-1319 ၼီႈ တင်းၸဝ်ႈသြႃႇမိူင်းၼွင်လႄႈ ၸဝ်ႈသြႃႇသေႃးၽၼမိူင်းၼွင် သၢမ်တူၼ် ႁူမ်ႈၵၼ်သေ ပိုတ်ႇၽုၺ်ႇ "ပွႆးၶူၼ်ႉၶႆႈတႅမ်ႈတွပ်ႇလိၵ်ႈဝိၼယႃႇတိၼုၵ်ႉၵႁ" မိူင်းၼၢင်း။ ပီ-1328 ၼီႈ မိူဝ်းႁဵၼ်းဢဝ်ၵမ်ႇမထၢၼ်း တမ်ႈတီႈသြႃႇၸဝ်ႈလူင် ဢႃႇလေႃးၵ သႅၼ်ႈဝီ။ ပီ-1329ၼီႈ သြႃႇၸဝ်ႈလူင် မႁႃႇၼႃႇယၵ ႁွင်ႉၸဝ်ႈမႃးႁဵတ်းၽူႈထတ်းလိၵ်ႈ ပိတၵၢတ်ႈတႆး။
ပီ 1331-1333 ၼီႈ သြႃႇၸဝ်ႈလူင် မႁႃႇၼႃႇယၵ မိူင်းသူႈ ဢမ်ႇပေႃးယူႇလီလႄႈ ၸဝ်ႈႁဝ်း လႆႈလုမ်းလႃးႁဵတ်းဝေႇယႃႇဝတ်ႉၸမၼ်းၸဝ်ႈ တီႈပၢင်လူင်။ ပီ 1333 ၼီႈ၊ လိူၼ်သိပ်းဢဵတ်းမူၼ်းၼၼ်ႉ လႆႈပၢင်းဢဝ်သြႃႇၸဝ်ႈလူင်ပၺႃႇၽေႃးၵ လူင်းၵႂႃႇၶိုၼ်ႈႁူင်းယႃလူင် "မျရတၼႃႇ"တႃႈၵုင်ႈ။ လိူၼ် (11) လပ်းမႃး သြႃႇၸဝ်ႈလူင် ပၺႃႇၽေႃးၵ ႁပ်ႉမိူင်းၾႃႉယႃႇမိူင်းလုမ်ႈ ၵႂႃႇလႄႈ လိူၼ် (12)မႂ်ႇ(6)ၶမ်ႈၼၼ်ႉ ၶိုၼ်းပၢင်းဢဝ်ရုပ်ႈၵလၢပ်ႈၶၢပ်ႈတူဝ်ၸဝ်ႈ တၢင်ႇႁိူဝ်းမိၼ် တီႈမင်ႇၵလႃႇတူင်ႇ မႃးလူင်းတီႈ ဝဵင်းၼမ်ႉၸၢင် သိုပ်ႇတၢင်ႇၵႃး ပၢင်းမႃးပၢင်လူင်သေ မိူဝ်ႈပီ 1334 ၼီၼၼ်ႉ လႆႈဢွၼ်ႁူဝ်လုမ်းလႃးသၢင်းၵျူဝ်ႇ သြႃႇၸဝ်ႈလူင် မိူင်းသူႈယဝ်ႉ။
ပီ 1334 ၼီႈ တင်းၸဝ်ႈသြႃႇၵိတ်ႉတိသႃႇရ လၢင်းၶိူဝ်း လႆႈၵႂႃႇႁဵတ်းၵၢၼ် သႃႇသၼႃႇ ၼႂ်းမိူင်းၵမ်ႇပေႃးတီယႃး တီႈပေႃးထိမႃးရၢမ်းဝတ်ႉၽႃးႁိ။ ပီ 1338 ၼီႈ မႃးမိူင်းတႆးၶိုၼ်း။
လႆႈႁပ်ႉမိူင်းၾႃႉယႃႇမိူင်းလုမ်ႈ[edit]
ပီ 1341 ၼီႈ တင်းၸဝ်ႈသြႃႇလူင် မိူင်းၼွင် တေႇတင်ႈ ဝတ်ႉပိတၵၢတ်ႈတႆး ဝဵင်းတူၼ်ႈတီး။ မၼ်းၸဝ်ႈ လႆႈႁပ်ႉမိူင်းၾႃႉယႃႇမိူင်းလုမ်ႈ မိူဝ်ႈပီ 2005 ယဝ်ႉ။
ပပ်ႉလိၵ်ႈ ဢၼ်မၼ်းၸဝ်ႈတႅမ်ႈဝႆႉမီး 12 ပပ်ႉပၢႆ ယဝ်ႉ။


text:
ၸွမ်းၼင်ႇလႆႈႁွတ်ႈထိုင်မိူင်းၶၢင် ၼႂ်းတိုဝ်ႉတၢင်း ပၢင်ၵုမ်လူင် ၽူႈၼမ်းၸုမ်းၸၢဝ်းၶိူဝ်းတီႈဝဵင်းလၢႆႇၸႃႇ ၽွင်းႁၢင်လိူၼ် ဢွၵ်ႊထူဝ်ႊၿိူဝ်ႊ (2013) သေ လႆႈႁၼ်ဝႃႈ ၼွၵ်ႈၼိူဝ်သေမူႇၸုမ်းၶၢင် ႁပ်ႉတွၼ်ႈၶႅၵ်ႇလီယဝ်ႉ ၵူၼ်းမိူင်းၵေႃႈ တူင်ႉတိုၼ်ႇၵၢၼ်မိူင်းတႄႉတႄႉ။
ၼႂ်းၶၢင်ၼႆႉ ပေႃးယူႇတၢင်းၼွၵ်ႈႁဝ်းႁၼ်ဝႃႈ ၸုမ်းၶၢင်လွတ်ႈလႅဝ်း (KIO) ပဵၼ်ယႂ်ႇ၊ ၵူၺ်းၵႃႈ ပေႃးလႆႈၵႂႃႇႁွတ်ႈတီႈ ပွတ်းမိူင်းၶၢင်ၸိုင် လႆႈႁၼ်ဝႃႈၸုမ်းၵူၼ်းမိူင်းပဵၼ်ယႂ်ႇ၊ ဢမ်ႇၸႂ်ႈမူႇၸုမ်းၶၢင် တပ်ႉသိုၵ်းၶၢင် (KIO/KIA) ပဵၼ်ယႂ်ႇ၊ ၸုမ်းၵူၼ်းမိူင်း မီးဢမ်းၼၢၸ်ႈၼိူဝ်ၸုမ်းၶၢင် (KIO/KIA) လူးၵွၼ်ႇ။
တီႈမိူင်းၶၢင်ၼႆႉ ဢၼ်ဢွၼ်ႁူဝ်ၸုမ်းၵူၼ်းမိူင်း ပဵၼ် ယုပ်းၸၢဝ်ႇၶွင်ႇ၊ ပဵၼ်ၵူၼ်းႁဵတ်းၵၢၼ်ပၢႆးမၢၵ်ႈမီးလူင်၊ မီးလုၵ်ႈၸုမ်းၼပ်ႉႁဵင်။ ပေႃးၸုမ်းၸိူဝ်းႁဝ်း ၵႂႃႇၽႅဝ်ၶူင်ႇႁိူဝ်းဝိၼ်တီႈဝဵင်းမျိတ်ႉၵျီးၼႃးၵေႃႈ ပဵၼ်ၸုမ်းၸိူဝ်းၶဝ်ၸိူဝ်းၼႆႉ မႃးႁပ်ႉတွၼ်ႈၸတ်းၵၢၼ်ပၼ် လွင်ႈလူတ်ႉၵႃး၊ လွင်ႈၶဝ်ႈယင်ႉလိုဝ်ႈၼႂ်းႁူင်းႁႅမ်း၊ လွင်ႈၵႃႈၸႂ်ႉၸၢႆႇႁူင်းႁႅမ်း။ ႁပ်ႉပုၼ်ႈ ၽွၼ်းပႃးလွင်ႈလုမ်းလႃးၶႅၵ်ႇ ပႃးၸဵမ်လွင်ႈ သၵ်ႉၶူဝ်းလွႆးလဵင်းၸိူဝ်းၼႆႉၵူႈလွင်ႈလွင်ႈ။ ၵၢင်ၼႂ် ၵၢင်ဝၼ်း ဢဝ်ႁူမ်ႇလူမ်ႈ ပၼ်ၸွမ်းၵူႈၶၢဝ်းယၢမ်းလႄႈ လဵင်ႉလူပႃးၶဝ်ႈၶမ်ႈ ၸိူဝ်းၼႆႉ။
လွင်ႈႁပ်ႉတွၼ်ႈၶႅၵ်ႇ/လုမ်းလႃးၶႅၵ်ႇၼႆႉ ထိုင်တီႈလူင်ပွင်ၸိုင်ႈမိူင်းၶၢင်လႄႈသင်၊ လူင်ပွင်ၸိုင်ႈ ၸိုင်ႈမိူင်းႁူမ်ႈတုမ်လႄႈသင် ဢမ်ႇလႆႈၶဝ်ႈယုင်ႈၸွမ်းသင်၊ ပဵၼ်မူႇၸုမ်းၵူၼ်းမိူင်းဢၼ်ၸၢဝ်ႇၶွင်ႇပဵၼ်ၽူႈဢွၼ်ႁူဝ်ၼမ်းၼႃႈ ၸတ်းၵၢၼ်တင်းမူတ်း။
မိူဝ်ႈႁွတ်ႈၽႅဝ်တီႈငဝ်ႈငုၼ်းၸုမ်းၶၢင် (KIO/KIA) လၢႆႇၸႃႇၵေႃႈ လႆႈႁၼ်ဝႃႈၶၢင်ႁဵတ်းပွႆး ၸတ်းပၢင်ၵုမ်လူင်ၽူႈၼမ်း ၸုမ်းၸၢဝ်းၶိူဝ်းၼႆႉ ယွမ်းသဵင်ႈငိုၼ်းၼမ်တႄႉတႄႉ။ မိူဝ်ႈၽွင်းပၢင်ၵုမ်ၼၼ်ႉၵေႃႈ ၸုမ်းယိပ်းၵွင်ႈၵၢင်ႇၸၢဝ်းၶိူဝ်းတင်းမူတ်း မီးလၢႆၸုမ်းၵေႃႈ သႂ်ႇတုင်းၸိူဝ်ႉၸၢတ်ႈၵူႈၶိူဝ်းၶိူဝ်းလွမ်ႉႁွပ်ႈဝႆႉ။ တွၼ်ႈၵၢင်ၼႂ် ၽွင်းပႆႇပဵၼ်ပၢင်ၵုမ်ၼၼ်ႉၵေႃႈ မီးၵၢၼ်ႁႆႇၵွင် ႁႆႇမွင်းႁပ်ႉတွၼ်ႈ တေႃႇပေႃးတႄႇပၢင်ၵုမ်။
မိူဝ်ႈလုၵ်ႉတီႈမျိတ်ႉၵျီးၼႃးၵႂႃႇတီႈဝဵင်းလၢႆႇၸႃႇလႄႈသင်၊ မိူဝ်ႈလုၵ်ႉလၢႆႇၸႃႇ ပွၵ်ႈၶိုၼ်းမျိတ်ႉၵျီးၼႃးလႄႈသင်၊ ၸွမ်းလူတ်ႉၵႃးၵေႃႈ ၸုမ်းလႂ်ၸုမ်းၼၼ်ႉ ပၵ်းတုင်းၸိူဝ်ႉၸၢတ်ႈၽႂ်မၼ်း။ မိူၼ်ၼင်ႇလူတ်ႉၵႃးၶွင် ၶွင်ႊသီႊဢဝ်ၶိုၼ်း ၸိုင်ႈတႆး (RCSS) ၵေႃႈ ပၵ်းတုင်း RCSS ။ မိူဝ်ႈၵမ်းၵႂႃႇၼၼ်ႉ ၵူၼ်းမိူင်းဢမ်ႇပေႃးႁူႉလႄႈဢမ်ႇပေႃးၵႃႈႁိုဝ်၊ ၵူၺ်းၵႃႈ ၽိူဝ်ႇပၢင်ၵုမ်ယဝ်ႉသေၵမ်းပွၵ်ႈၶိုၼ်းၼၼ်ႉ လုၵ်ႉတီႈလၢႆႇၸႃႇသေဢွၵ်ႇမႃးၽႅဝ်တီႈတၢင်းၵႂႃႇဝၢၼ်ႈမေႃႈ၊ ပေႃးဝႃႈမႃးၶၢမ်ႈၵဵဝ်ယဝ်ႉၵေႃႈ တေႃႇထိုင်မျိတ်ႉၵျီးၼႃးၼၼ်ႉ ၶၢဝ်းတၢင်း 1 ၸူဝ်ႈမူင်းၵူၺ်း၊ ၵူၺ်းၵႃႈ ၵွပ်ႈၵူၼ်းဝၢၼ်ႈၵူၼ်းမိူင်း မႃးပႂ်ႉႁပ်ႉတွၼ်ႈၼမ်၊ တီႈၼိုင်ႈယဝ်ႉတီႈၼိုင်ႈ ပႂ်ႉႁပ်ႉတွၼ်ႈ တႄႉတႄႉဝႃႈဝႃႈလႄႈ ၸႂ်ႉၶၢဝ်းတၢင်း 3 ၸူဝ်ႈမူင်း။ ၼွၵ်ႈသေၼၼ်ႉ ပေႃးဝႃႈမႃးၽႅဝ်တီႈ ပၢင်မၼေႃႇ မျိတ်ႉၵျီးၼႃးၵေႃႈ မီးၵူၼ်းပႂ်ႉႁပ်ႉတွၼ်ႈၼမ်တႄႉတႄႉ။ ပေႃးလူင်းလူတ်ႉၵႃးၵေႃႈ မီးၵူၼ်းမႃးပႂ်ႉယိပ်းမိုဝ်းသၼ်ႇမိုဝ်းၼမ်၊ ၽိူဝ်ႇပွၵ်ႈၽႅဝ်တီႈ ယင်ႉလိုဝ်ႈ တီႈမျိတ်ႉၵျီးၼႃးၵေႃႈ မိုဝ်းပေႃးၶႂ်ႈၸဵပ်းမူတ်း။
ပေႃးတူၺ်းတီႈၼႆႈၸိုင် လၢတ်ႈလႆႈဝႃႈပေႃးလွင်ႈႁပ်ႉၶႅၵ်ႇ/ လုမ်းလႃးၶႅၵ်ႇၼႆႉ ယဝ်ႉတီႈၶၢင်။ ၵႂၢမ်းတႆးမီးဝႆႉဝႃႈ ၶႄႇလီၸွမ်းတၢင်း-ၶၢင်လီတီႈႁိူၼ်းၼႆၼၼ်ႉတိုၼ်းဢမ်ႇၽိတ်း။ ၶၢင်ၼႆႉ ပေႃးၵူၼ်းတၢင်းၼွၵ်ႈၸိူဝ်းပဵၼ်ၶႅၵ်ႇ ႁွတ်ႈ ၽႅဝ်ယူႇသဝ်းၼႂ်းဝၢၼ်ႈၸိုင် ႁပ်ႉတွၼ်ႈလီသုတ်း။ လွင်ႈၶႄႇလီၵၸွမ်းတၢင်းၼၼ်ႉ ၵွပ်ႈဝႃႈၸၢဝ်းၶႄႇ ၵမ်ႈၼမ်ပဵၼ် ၵူၼ်းၵႃႉပႃးႁၢပ်ႇ၊ ပေႃးထူပ်းႁၼ်ၵၼ် ၸွမ်းတႃႈၸွမ်းတၢင်းၸိုင် ၵွပ်ႈၶႂ်ႈမီးဢူၺ်းၵေႃႉဢူၺ်းလီ ပဵၼ်သေႈၸွမ်းတႃႈၸွမ်းတၢင်း ပိူဝ်ႈတႃႇႁူမ်ႇလူမ်ႈလႄႈ ၶႄႇၸင်ႇလီ ၸွမ်းတၢင်း၊ ၵူၺ်းၵႃႈပေႃးၽႅဝ်တီႈဝၢၼ်ႈယဝ်ႉတႄႉ ဢမ်ႇပေႃးၵႃႈႁိုဝ်။
မိူဝ်ႈလဵဝ်မိူင်းၶၢင်ၼႆႉ လႆႈႁၼ်ၵူၼ်းမိူင်းတူင်ႉတိုၼ်ႇတႄႉတႄႉ။ ယွၼ်ႉၵူၼ်းမိူင်းတူင်ႉတိုၼ်ႇႁၢဝ်ႈႁႅင်းလႄႈ ၸုမ်းၶၢင် KIO ၵေႃႈ ၶႂ်ႈၵူဝ်ၵူၼ်းမိူင်း၊ ဢမ်ႇႁတ်းလိူဝ်ပႅၼ်ၵူၼ်းမိူင်း။ ၵူၼ်းမိူင်းမီးပၢၵ်ႇမီးသဵင်ၼႂ်းၶဝ်။ ၸုမ်းၶၢင် KIO ၼႆႉ ၵူၼ်းမိူင်းမိူဝ်ႇၸၢၼ်ႈၼႃႈ ၶဝ်မႃး 17 ပီယဝ်ႉ တင်ႈတႄႇပီ 1994-2011 ။ ၵွပ်ႈဝႃႈ ၽွင်းၸုမ်းၶၢင် KIO/KIA ၵိုတ်းသိုၵ်းၼၼ်ႉ ႁဵတ်းၵေႃႉၸုမ်းသိုၵ်းမၢၼ်ႈ ႄလႈ ၵုမ်ႇႁဵတ်းၵၢၼ်ၵႃႉၶၢႆ ၵၢၼ်မၢၵ်ႈမီးၵူၺ်း။ ၽွင်းၼၼ်ႉ ၵူၼ်းမိူင်း ၶၢင်ဝႃႈ ပၢႆလိူဝ်ႁဝ်းၸင်းမၢၼ်ႈ ၶဝ်သမ်ႉႁဵတ်းၵေႃႉ မၢၼ်ႈတိၵ်းတိၵ်း။ ၵူၺ်းၵႃႈ ၽိူဝ်ႇ KIO/KIA မႃးယိုဝ်းမၢၼ်ႈယဝ်ႉၵေႃႈ ၵူၼ်းမိူင်းပိၼ်ႇမႃးပၼ်ႁႅင်း KIO တႄႉတႄႉဝႃႈဝႃႈ၊ ၵူၼ်းမိူင်းၸူမ်းၼမ်။
ၾၢႆႇၼိုင်ႈၵေႃႈ ၸွမ်းၼင်ႇယိူင်းဢၢၼ်းၽႅၼ်ၵၢၼ် ၶွင်လူင်ပွင်ၸိုင်ႈတဵင်းၸဵင်ႇ ၶၵ်ႉၵၢၼ်ငမ်းယဵၼ် 3 ၶၼ်ႈတွၼ်ႈၼၼ်ႉ 1.ၵိုတ်းယိုဝ်း။ 2.ဢုပ်ႇဢူဝ်းယူင်ႉၶၢပ်ႈၵၢၼ်မိူင်း။ 3.ဢုပ်ႇဢူဝ်းၵၢၼ်မိူင်း။ ၵူၺ်းၵႃႈ ၶေႃႈတႅပ်းတတ်းပၢင်ၵုမ်လူင်ၸၢဝ်းၶိူဝ်း တီႈလၢႆႇၸႃႇ သမ်ႉဢွၵ်ႇမႃးဝႃႈ 1.ဢုပ်ႇဢူဝ်းယူင်ႉၶၢပ်ႈၵၢၼ်မိူင်း။ 2.ၵိုတ်းယိုဝ်း။ 3.ဢုပ်ႇဢူဝ်းၵၢၼ်မိူင်း။ ၵွပ်ႈၼႆ မၢၼ်ႈတင်းၶၢင်ၼႆႉ ၸၢင်ႈမီးလွင်ႈၶွင်ႉၶမ် ၵွပ်ႈတၢင်းၶႂ်ႈႁဵတ်းဢမ်ႇမိူၼ်ၵၼ်။
ၵဵဝ်ႇၵပ်းလွင်ႈၼႆႉ ဝၼ်းတီႈ 13/11/13 (မိူဝ်ႈဝႃး) ၶွင်ႊသီႊႁူမ်ႈတုမ်ၵူႈၸၢဝ်းၶိူဝ်း (UNFC) ဢွၵ်ႇလိၵ်ႈပိုၼ်ၽၢဝ်ႇဝႃႈ- ပိူဝ်ႈတႃႇဢုပ်ႇဢူဝ်းလူင်ပွင်ၸိုင်ႈမၢၼ်ႈ ၵဵဝ်ႇၵပ်းလွင်ႈၵိုတ်းယိုဝ်းပတ်းပိုၼ်ႉၸိုင်ႈမိူင်းၼၼ်ႉ တေဢမ်ႇၸႂ်ႉၶေႃႈတႅပ်း တတ်းလၢႆႇၸႃႇ။ လၢတ်ႈဝႃႈ ၶေႃႈတႅပ်းတတ်းတီႈလၢႆႇၸႃႇၼၼ်ႉ ပဵၼ်ၶေႃႈတႅပ်းတတ်း ၼႂ်းၸုမ်းယိပ်းၵွင်ႈၵၢင်ႇၸၢဝ်းၶိူဝ်းႁဝ်း ၼင်ႇၵၼ်ၵူၺ်း၊ ဢမ်ႇၸႂ်ႈတႃႇဢုပ်ႇမၢၼ်ႈ။ ၵွပ်ႈၼၼ် တႃႇဢုပ်ႇမၢၼ်ႈၼႆႉ ႁဝ်းတေႁဵတ်းထႅင်ႈႁင်းၶေႃ- ၼႆယူႇ။


text:
News
ၵူၼ်းမိူင်း ၸႄႈဝဵင်းမိူင်းၵိုင် ထူပ်းတၢင်းယၢပ်ႇၽိုတ်ႇ ယွၼ်ႉၾူၼ်ဢမ်ႇတူၵ်း ၶၢဝ်းလူဝ်ႇၽုၵ်ႇၵႃႈသွမ်ႈၼႃး
- Details
- Created on 04 July 2014
- Written by တႆးလွတ်ႈလႅဝ်း
ၵူၼ်းမိူင်းတႆး ၼႂ်းၸႄႈဝဵင်းမိူင်းၵိုင် ၸိုင်ႈတႆးပွတ်းၸၢၼ်း ထူပ်းတၢင်းယၢပ်ႇၽိုတ်ႇ တႃႇၽုၵ်ႇၵႃႈသွမ်ႈၼႃး ယွၼ်ႉရႃႇသီႇဢုတု ၾိင်ႈၾႃႉ ဢမ်ႇထုၵ်ႇမႅၼ်ႈၸွမ်းၶိင်ႇၶၢဝ်းလႄႈ လႆႈၸတ်းႁဵတ်းပွႆးသွၼ်းၼမ်ႉြၽႃး လွတ်ႈႁေႃးၵႃႇထႃႇ “ပႃၸွတ်ႈ” ယွၼ်းၾူၼ် တီႈၵွင်းမူးလူင်မူၺ်ႇတေႃႇ။
သိုၵ်းမၢၼ်ႈပိုၼ်ၽၢဝ်ႇယိုဝ်းၵွင်ႈလူင် တီႈမိူင်းၵိုင်
- Details
- Created on 04 July 2014
- Written by တႆးလွတ်ႈလႅဝ်း
သိုၵ်းမၢၼ်ႈ တပ်ႉ(514) မိူင်းၵိုင် ၸႂ်ႉလုင်းႁဵင်ပွၵ်ႉ ပိုၼ်ၽၢဝ်ႇလၢတ်ႈၵူၼ်းမိူင်းဝႃႈ မိူဝ်ႈၼႆႉတေမီးၵၢၼ်ၽိုၵ်းၽွၼ်ႉ ယိုဝ်းၵွင်ႈလူင် ၼႂ်တေႃႇၶမ်ႈလႄႈ ႁႂ်ႈႁေႉႁၢမ်ႈၵူၼ်းမိူင်း ဢမ်ႇပၼ်ၵႂႃႇလႂ်၊ ၵူၼ်းမိူင်းလိူတ်ႇမႆႈၸႂ် လွင်ႈတေပဵၼ်ၽေးတႃႇမိူဝ်းၼႃႈ၊ ပႃႇတီႇမီးပုၼ်ႈၽွၼ်းတႃႇႁေႉႁၢမ်ႈ။
ၸႄႈဝဵင်းမိူင်းပွၼ် ပိုတ်ႇၽုၺ်ႇပၢင်သွၼ် ပၢႆးယဵၼ်ႇငႄႈပုတ်ႉထၽႃႇသႃႇ
- Details
- Created on 02 July 2014
- Written by တႆးလွတ်ႈလႅဝ်း
ဝတ်ႉဢႃႇၸႃႇၼီႇ ၸႄႈဝဵင်းမိူင်းပွၼ် မိူင်းတႆးပွတ်းၸၢၼ်း ပိုတ်ႇပၢင်သွၼ် ပၢႆးပုတ်ႉထၽႃႇသႃႇ (ႁူင်းႁဵၼ်း Dhama School) မီးဢွၼ်ႇၼုမ်ႇ ဢႃႇယု 5/6ၶူပ်ႇလူင်းတႂ်ႈ ၼႂ်းဝဵင်း မႃးၶိုၼ်းႁဵၼ်းသွၼ် တင်းၼမ်။
ၸွမ်သိုၵ်းယွတ်ႈသိုၵ်း သူင်ႇလိၵ်ႈမွင်ၸႂ်ထိုင် ၸုမ်းႁူမ်ႈတုမ်ၸိူဝ်ႉၸၢတ်ႈယၢင်း(KNU) လူၺ်ႈလွင်ႈ ၸွမ်သိုၵ်းလူင် ၸေႃးတႃႇမလႃႇပေႃး သဵင်ႈမုၼ်
- Details
- Created on 02 July 2014
- Written by တႆးလွတ်ႈလႅဝ်း
More Articles...
- ၸုမ်းလုၵ်ႈႁဵၼ်းရၶႅင်ႇလႄႈ ၸုမ်းၵူၼ်းၼုမ်ႇရၶႅင်ႇ (ရ.ၵ.လ.ၸ) ယိုၼ်ႈလိၵ်ႈမွင်ၸႂ်ၸွမ်း ၸွမ်သိုၵ်းလူင် ၸေႃးတႃႇမလႃႇပေႃး ဢၼ်လႆႈသဵင်ႈမုၼ်
- သိုၵ်းမၢၼ်ႈ တဵၵ်းတဵင်ပေႉၵိၼ် ဢဝ်ၶူဝ်းၶွင်ၵူၼ်းမိူင်း
- ၵူၼ်းမိူင်းတႆး ထုၵ်ႇသိုၵ်းမၢၼ်ႈ တဵၵ်းတဵင် ဢဝ်ၶူဝ်းၶွင်လၢႆ ဢမ်ႇလႆႈၵႃႈ သၢႆႈတႅၼ်းသင်
- ၶွင်ႇသီႇဢဝ်ၶိုၼ်းၸိုင်ႈတႆး ပၼ်ၵႂၢမ်းႁူႉၽေးယႃႈမဝ်းၵမ် ၼႂ်းဝၼ်းၽဵဝ်ႈမူၺ်ႉယႃႈမဝ်းၵမ် ၵူႈၸိုင်ႈမိူင်း တီႈငဝ်ႈၸိုင်ႈလွႆတႆးလႅင်း
- ၵၢၼ်ငမ်းယဵၼ် ၸၢင်ႈလူႉၸူမ် ယွၼ်ႉပၢင်တိုၵ်း သိုၵ်းမၢၼ်ႈ
- ပူႇၵၢင်ႉဝၢၼ်ႈၶၢႆးလူင် ထုၵ်ႇသိုၵ်းမၢၼ်ႈ ပေႃႉထုပ်ႉ ၸီႉၼႄးဝႃႈၵပ်းသိုပ်ႇၵၼ်တင်းသိုၵ်းတႆး
- ႁူဝ်လူႇဝဵင်းၼမ်ႉၶမ်း ၸတ်းႁဵတ်းပၢင်ၵုမ် ၵဵဝ်ႇၵပ်းလွင်ႈလိၵ်ႈလၢႆး လိၵ်ႈလူင်


text:
Humanrights
သိုၵ်းမၢၼ်ႈတဵၵ်းၸႂ်ႉၵူၼ်းမိူင်း သႂ်ႇၶွၼ်ႇၼႃး ပူၼ်ႉလိူဝ် လႄႈ ဢၢၼ်းတေသိမ်းဢဝ် ၼႃးၵူၼ်းမိူင်း
- Details
- Created on 03 June 2014
- Written by တႆးလွတ်ႈလႅဝ်း
သိုၵ်းမၢၼ်ႈတဵၵ်းတဵင်ပႄႉၵိၼ်ၵူၼ်းမိူင်း ၼႂ်းၸေႈဝဵင်းၵုၼ်ႁဵင် မိူင်းတႆးပွတ်းၸၢၼ်း ၸႂ်ႉၵူၼ်းမိူင်း သႂ်ႇၶွၼ်ႇၼမ်လိူဝ်ပူၼ်ႉလႄႈ ပေႃးဢမ်ႇသႂ်ႇသႂၢင်းၶွၼ်ႇၼႆ တေသိမ်းဢဝ် တီႈလိၼ်ႁႆႈၼႃးၵူၼ်းမိူင်း တႃႇ(9)တူင်ႈၼႆယဝ်ႉ။
ပူၼ်ႉမႃးမိူဝ်ႈဝၼ်ထီႉ 28.5.2014 ၼၼ်ႉ သိုၵ်းမၢၼ်ႈတပ်ႉ 246 ၵုၼ်ႁဵင် တဵၵ်းတဵင်ၸႂ်ၵူၼ်းမိူင်းၸဝ်ႈႁႆႈ ၸဝ်ႈၼႃး သႂၢင်းၶွၼ်ႇပၼ်ၼႂ်းတပ်ႉၶဝ် ၼိုင်ႈပီႊ ႁႂ်ႈသႂၢင်းပၼ်ငိုၼ်း 20000 ပျႃး၊ ၽၢႆႇၼိုင်ႈၵူၼ်းမိူင်း ၸဝ်ႈႁႆႈ ၸဝ်ႈၼႃး သမ်ႉ ၶိုၼ်းတုၵ်းယွၼ်းဝႃႈ ႁႂ်ႈလႆႈသႂ်ႇသႂၢင်း ၼိုင်ႈပီႊၼႆ 1000ပျႃး။
ဝၢႆးသေၼၼ်ႉ သိုၵ်းမၢၼ်ႈၶဝ်ၵေႃႈ ၶိုၼ်းလၢတ်ႈတီႈၸဝ်ႈႁႆႈ ၸဝ်ႈၼႃးဝႃႈ “ပေႃးသူၶဝ်ဢမ်ႇပၼ်ငိုၼ်းလႆႈၵေႃႈ ႁဝ်းတေဢဝ်သူၼ်ႁႆႈၼႃး တႃႇ(9)တူင်ႈ(12ဢေႇၵ)”ဝႃႈၼႆ။
ၵဵဝ်ႇၵပ်းလွင်ႈၼႆႉသေ ၵူၼ်းမိူင်းၼႆႉ တေပၼ်ငိုၼ်းၵေႃႈၼမ် တေပၼ်သူၼ်ၵေႃႈဢမ်ႇၽွမ်ႉလႄႈ ၵူၼ်းမိူင်းၵေႃႈ လႆႈတႅမ်ႈလိၵ်ႈတၢင်ႇထိုင်တီႈၸုမ်းပႃႇတီႇ၊ လူင်ပွင်ၸိုင်ႈတႆးၵႂႃႇ၊ ၼွၵ်ႈသေၼၼ်ႉ မိူဝ်ႈၽွင်းလူင်ပွင်ၸိုင်ႈတႆးၶဝ် တိုၵ်းပႂ်ႉၶေႃႈတွပ်ႇၽၢႆႇၼိူဝ်ႇယူႇၼၼ်ႉ သိုၵ်းမၢၼ်ႈၶဝ်ပၼ်ၶၢဝ်းတၢင်းႁဵတ်းထႅင်ႈတႃႇ ၼိုင်ႈပီႊ ပေႃးပီႊတေမႃး 2015ၼႆ ၶဝ်တေႁုပ်ႈသိမ်းဢဝ်ပဵၼ်ၶွင်သိုၵ်းမၢၼ်ႈၶဝ်တင်းမူတ်းယဝ်ႉၼႆ။
ၵဵဝ်ႇၵပ်းသိုၵ်းမၢၼ်ႈၶဝ် သိမ်းတီႈလိၼ်ၸိူဝ်းၼႆႉ သိုၵ်းမၢၼ်ႈၶဝ်တေဢဝ်ႁဵတ်းပဵၼ် ပၢင်ႇတီႈလဵင်ႉတီႈပွႆႇမႃႉ၊ လႃး၊ဝူဝ်းလႄႈ ၵႂၢႆးၶဝ်းၸိူဝ်းၼႆႉ ၼႆယဝ်ႉ။
လိူဝ်သေၼၼ်ႉ တူင်ႈၼႃးၶွင်ပီႈၼွင်ႉၵူၼ်းလွႆ(တဢၢင်း) ဝၢၼ်ႈသၢႆးမူၼ်ႇ၊ ၵုင်းပဝ်းၼႂ်းၸႄႈဝဵင်းၵုၼ်ႁဵင်ၼၼ်ႉၵေႃႈ လႆႈၶၢမ်ႇတၢင်းသိုၵ်းမၢၼ်ႈ ဢၼ်မႃးပၵ်းတပ်ႉဝႆႉယူႇ ၼႂ်းၸႄႈဝဵင်းၵုၼ်ႁဵင် ႁုပ်ႈသိမ်းဢဝ်ပဵၼ် ၶူဝ်းၶွင်သိုၵ်းမၢၼ်ႈၶဝ်ၵႂႃႇ တေႃႇထိုင်ယၢမ်းလဵဝ်ၵေႃႈ ယင်းပႆႇလႆႈၶိုၼ်းၼၼ်ႉ မီးတင်းၼမ် ၼႆယဝ်ႉ။
တႆးလွတ်ႈလႅဝ်း


text:
Humanrights
တပ်ႉသိုၵ်းမၢၼ်ႈ ဢထမ်ႇမ သိမ်းတီႈလိၼ်ၵူၼ်းမိူင်း ၸေႈဝဵင်းၵျွၵ်းမႄး
- Details
- Created on 17 May 2014
- Written by တႆးလွတ်ႈလႅဝ်း
သိုၵ်းမၢၼ်ႈ တပ်ႉ ၶမယ501 ၵျွၵ်းမႄး ဢထမ်ႇမ သိမ်းတီႈလိၼ်ၵူၼ်းဝၢၼ်ႈ တီႈၸေႈဝဵင်းၵျွၵ်းမႄး ဝၢၼ်ႈၵျွၵ်းမႄးလူင် ဢၼ်ၵူၼ်းဝၢၼ်ႈလႆႈပိုင်ႈဢိင် ႁဵတ်းၵိၼ်မႃးၸဵမ်မိူဝ်ႈ ပၢၼ်ပူႇမွၼ်ႇၼၢႆးယႃႈၼၼ်ႉ ၼႆယဝ်ႉ။
ပူၼ်ႉမႃးမိူဝ်ႈဝၼ်းထီႈ 9.5.2014 ၼၼ်ႉ သိုၵ်းမၢၼ်ႈ တပ်ႉ ၶမယ 501 ၵျွၵ်းမႄး ဢၼ်ႁူဝ်သိုၵ်း ၸေႇယႃႉမိၼ်း လႄႈ မႅတ်ႉထႅတ်ႉသေႃႇ ၵုမ်းၵမ် ဢႅၼ်ႁႅင်း 150 ၵေႃႉၼၼ်ႉ ၵႂႃႇ ဢႃးထမ်ႇမ သိမ်းတီႈလိၼ် ႁႆႈၼႃး ပီႈၼွင်ႉ ဝၢၼ်ႈၵျွၵ်းမႄးလူင် ၸေႈဝဵင်းၵျွၵ်းမႄး မိူင်းတႆးပွတ်းႁွင်ႇၼၼ်ႉ ၼႆယဝ်ႉ။
ၵဵဝ်ႇၵပ်းလွင်ႈၸိူဝ်းၼႆႉသေ ၵူၼ်းဝၢၼ်ႈၵေႃႉၼိုင်ႈလၢတ်ႈဝႃႈ “တီႈလိၼ်ၼႆႉပဵၼ်လိၼ်ၵူၼ်းဝၢၼ်ႈ ႁဵတ်းၵိၼ်မႃး ၸဵမ်ႈမိူဝ်ႈ ပၢၼ်ပူႇမွၼ်ႇၼၢႆးယႃႈၼၼ်ႉယဝ်ႉ တေႃႈလဵဝ်သိုၵ်းမၢၼ်ႈၶဝ်မႃး ဢႃးထမ်ႇမ သိမ်းၵႂႃႇဢမ်ႇထွမ်ႇလွင်ႈတၢင်းသင် ပေႃးၵူၼ်းဝၢၼ်ႈတေၵႂႃႇႁဵတ်းသူၼ် သိုၵ်းမၢၼ်ႈၶဝ်ပၢႆႈမႃးလွၵ်ႇငိူတ်ႈဝႃႈ ဢၼ်ႁဝ်းမႃးလၢတ်ႈၼႆႉ ဢမ်ႇၸႂ်ႈႁဝ်းမႃးယွၵ်ႇသူ လဵၼ်ႈၵူၺ်း ပေႃးသူမႃးသွမ်ႈမႃးၽုၵ်ႇၵေႃႈ ႁဝ်းၵေႃႈ တေမႃး ထူၺ်ႈ(ထွၼ်)ပႅတ်ႈ ဢမ်ႇၼၼ်ပေႃးမၼ်းလႆႈၵိၼ်မႃး ႁဝ်းတေမႃးဢဝ်ၵိၼ်”ဝႃႈၼႆ။
ၼွၵ်ႈသေၼၼ်ႉ သိုၵ်းမၢၼ်ႈၶဝ်သိုပ်ႇလၢတ်ႈဝႃႈ လိၼ်ၼႆႉၶဝ်လႆႈယွၼ်းဝႆႉ တီႈၼေႇပျီႇတေႃႇ ၸဵမ်မိူဝ်ႈၼႂ်းပီႈ 1994-1996 ၼၼ်ႉယဝ်ႉၼႆ ၵူၺ်းၵႃႈၵူၼ်းဝၢၼ်ႈတႄႉ ဢမ်ႇလႆႈႁူႉၸွမ်းသင် ၶဝ်ၵေႃႈဢမ်ႇယၢမ်ႈမႃးလၢတ်ႈဝႃႈ ပဵၼ်လိၼ်တပ်ႉၶဝ်ၼႆသေပွၵ်ႈ၊ ၵူၺ်းၵႃႈ ၽိူဝ်ႇထိုင်မႃး ပီႊ 2012 ၼႆႉ ၶဝ်ၸင်ႇမႃးဝႃႈ ပဵၼ်တီႈလိၼ်ၶွင်တပ်ႉၶဝ်သေ တိူဝ်းပၵ်းသဝ်ႁိၼ် ၶဝ်ႈမႃးတၢင်း သူၼ်ႁႆႈၼႃး ပီႈၼွင်ႉဝၢၼ်ႈၵျွၵ်းမႄးလူင်ၶဝ် ဢေႇၵမၼ်း 50 ပၢႆ၊ ၼႂ်းၼၼ်ႉ ဢၼ်ဢမ်ႇပႆႇလႆႈသိမ်း တိုၵ်ႈတေသိမ်းၼၼ်ႉ မီးထႅင်ႈတႃႇ 30ဢေႇၵပၢႆ ၼႆယဝ်ႉ။
ဝၢၼ်ႈၵျွၵ်းမႄးလူင်ၼႆႉ ယွၼ်ႉယူႇၸမ်တပ်ႉသိုၵ်းမၢၼ်ႈ 501 ဝႆႉလႄႈ လႆႈၶၢမ်ႇတၢင်းသိုၵ်းမၢၼ်ႈၶဝ် မႃးဢဝ်လၢႆ ၶူဝ်းၶွင် ဢဝ်ၵိၼ်ၶူဝ်ၶွင် ၼႂ်းသူၼ်ႁႆႈၼႃးၵူၼ်းမိူင်း ဢမ်ႇထၢမ်ၸဝ်ႈၶွင်မၼ်းသင်ၵေႃႈ မီးတင်းၼမ်တင်းလၢႆယဝ်ႉ ဝႃႈၼႆ။
ယွၼ်ႉၼၼ်ႉ ပီႈၼွင်ႉဝၢၼ်ႈၵျွၵ်းမႄးလူင် လႆႈၶၢမ်ႇတၢမ်ႇ သိုၵ်းမၢၼ်ႈ ပဵၼ်ၼမ်ႉႁူၼမ်ႉတႃၸွမ်း တေႃႇထိုင်ယၢမ်းလဵဝ်၊ ၵဵဝ်ႇၵပ်းလွင်ႈလႆႈသိမ်းတီႈလိၼ်ၵႂႃႇၼႆႉသေ မိူဝ်ႈဢွၼ်တၢင်း သိုၵ်းမၢၼ်ႈပႆႇမႃးသိမ်းတီႈလိၼ်ၼၼ်ႉ ဢၼ်ပဵၼ်ၵူၼ်းလူင် ဝၢၼ်ႈၵျွၵ်းမႄးလူင် ၸၢႆးထုၼ်းၵျေႃႇ (ႁွင်ႉ)ဢၢႆႈယၢဝ်း ဢဝ်ၽိုၼ်လိၵ်ႈသေ မႃးယွၼ်းသဵၼ်ႈမၢႆ ၸိုဝ်ႈသဵင် လၢႆးမိုဝ်း ၵေႃႉဢၼ်ပဵၼ်ၸဝ်ႈသူၼ်ၸဝ်ႈႁႆႈ၊ ပေႃးၵူၼ်းဝၢၼ်ႈ ထၢမ်မၼ်းဝႃႈ တေဢဝ်ၵႂႃႇႁဵတ်းသင်ၼႆ မၼ်းဝႃႈပိူၼ်ႈၶႂ်ႈႁူႉလႄႈ မၼ်းတႅမ်ႈပၼ်ၵူၺ်းၼႆ၊ သိုၵ်းမၢၼ်ႈသမ်ႉ ဢဝ်လၢႆးမိုဝ်း ဢၼ်ၸဝ်ႈႁႆႈလူင်းပၼ်ၼၼ်ႉသေ ၶိုၼ်းမႃးလၢတ်ႈတီႈၸဝ်ႈႁႆႈၸဝ်ႈၼႃးဝႃႈ သူၼ်ၼႃးၸိူဝ်းၼႆႉ ဢမ်ႇၸႂ်ႈတီႈလိၼ်သူယဝ်ႉ ပဵၼ်တီႈလိၼ်တပ်ႉသိုၵ်းယဝ်ႉ လၵ်းထၢၼ်မၼ်းၵေႃႈႁဝ်းမီးဝႆႉတဵမ်တဵမ်ထူၼ်ႈထူၼ်ႈ ၼႆယဝ်ႉ။
ၵဵဝ်ႇၵပ်းလွင်ႈသိုၵ်းမၢၼ်ႈၶဝ် သိမ်းတီႈလိၼ်ၵႂႃႇၼႆႉသေ ၵူၼ်းလူင်ၼႂ်းပႃႇတီႇ၊ ၵူၼ်းလူင်ၼႂ်းၸေႈဝဵင်း၊ ၵူၼ်းလူင်ၽၢႆႇတီႈလိၼ်လႄႈ ၽၢႆႇNGO ၶဝ် မိူၼ်ၼင်ႇ လုင်းသွင်သီႇ၊ လုင်းၸၢႆးၶမ်းၵျေႃႇ၊ လုင်းသေႃႇဝိၼ်းထုၼ်းၶဝ်ၸိူဝ်းၼႆႉ ၸင်ႇလႆႈၸွႆႈထႅမ်ၵၼ် တၢင်ႇလိၵ်ႈယွၼ်းသေ ၸင်ႇလႆႈၶိုၼ်းတီႈလိၼ် မႃးဢိတ်းဢွတ်း ၼႆယဝ်ႉ။
လွင်ႈတၢင်းၽူႈယႂ်ႇၵူၼ်းလူင်ၸင်ႇလႆႈၶိုၼ်းတုၵ်းယွၼ်းတီႈလိၼ်ပၼ်ၼၼ်ႉ-
(1)ယွၼ်ႉပိူဝ်ႈ တပ်ႉသိုၵ်းမၢၼ်ႈၶဝ် ၶွၵ်ႈတီႈလိၼ် ဢဝ်ႁူဝ်ႉ မႃးပၵ်း ပူၼ်ႉပႅၼ်မႃး လိူဝ်ၵဝ်ႇ။
(2)ၵဵဝ်ႇၵပ်းလွင်ႈဢၼ်သိုၵ်းမၢၼ်ႈၶဝ် ဢဝ်ႁူဝ်မႃးၵပ်းၼႆႉ ၵူၼ်းဝၢၼ်ႈ၊ လုမ်းၽၢႆႇတီႈလိၼ်၊ လုမ်းၽၢႆႇပႃႇမႆႉ ဢိၵ်ႇပႃးၽူႈမီးပုၼ်ႈၽွၼ်းလၢႆလၢႆၵေႃႉၵေႃႈ ဢမ်ႇလႆႈႁူႉၸွမ်း လွင်ႈဢၼ်သိုၵ်းမၢၼ်ႈၶဝ်ႈ ဢဝ်ႁူဝ်ႉမႃးၵပ်းၼႆ၊ လွင်ႈဢၼ်သိုၵ်းမၢၼ်ႈၶဝ်ဢဝ်ႁူဝ်ႉမႃးပၵ်းပူၼ်ႉပႅၼ်လိူဝ်ၵဝ်ႇၼႆႉ ၸဝ်ႈႁႆႈၸဝ်ႈၼႃးၶဝ်ၵေႃႈ လႆႈသုမ်းၸွမ်းတီႈလိၼ်ထႅင်ႈၼႆ-
ၵဵဝ်ႇၵပ်းလွင်ႈၸိူဝ်းၼႆႉသေ ၸင်ႇလႆႈတုၵ်းယွၼ်းၵႂႃႇမိူၼ်ၼင်ႇ-
1) တုၵ်းယွၼ်းႁႂ်ႈ ဢဝ်ႁူဝ်ႉ ပၵ်းပၼ်ၶိုၼ်းတီႈၵဝ်ႇမၼ်း
2) လွင်ႈဢၼ်တေၵႂႃႇပၵ်း ႁူဝ်ႉၼၼ်ႉ ႁႂ်ႈၽူႈယႂ်ႇၵူၼ်းလူင် မိူၼ်ၼင်ႇၽူႈဢုပ်ႉပိူင်ႇၶဝ်လႄႈ ၽွင်းလူင်ၶဝ်ၸိူဝ်းၼႆႉ ႁၼ်ၸွမ်းမိူဝ်ႈၵႂႃႇပၵ်းၼၼ်ႉ
3) ၵဵဝ်ႇၵပ်းၸဝ်ႈႁႆႈ ၸဝ်ႈၼႃး လႆႈၶိုၼ်းသူၼ်ႁႆႈၼႃးၶိုၼ်းၼၼ်ႉ တုၵ်းယွၼ်းႁႂ်ႈ ၸိုင်ႈမိူင်းမၵ်းမၼ်ႈပၼ် ၵႃႈၶၼ်လႄႈ တွၼ်ႈတႃႇတေႁဵတ်း ၵိၼ်တီႈလိၼ်လႆႈ လွတ်ႈလွတ်ႈလႅဝ်းလႅဝ်း ၼႆယဝ်ႉ။
တႆးလွတ်ႈလႅဝ်း


text:
ဝၼ်းယႂ်ႇလူင်ႁူင်ႁၢင်း ဢႃႇယုၸဝ်ႈႁေႃၶမ်းမိူင်းထႆးၶွပ်ႈႁွပ်ႈ 85 ဝႃႇသႃ (ဝၼ်းပေႃႈ) ၼႂ်းဝၼ်းထိ 05/12/12 ၼႆႉ လွႆၵေႃႇဝၼ်း ငဝ်ႈၼႃႈလိၼ်သိုၵ်းၵဵင်းတုင် ၸတ်းႁဵတ်း ပၢင်ယွင်ႈယေႃးယွၼ်းပွၼ်းႁႂ်ႈဢႃႇယုၸဝ်ႈယိုၼ်းယၢဝ်း ၶၢဝ်းႁိုင်။ ၾၢႆႇၼိုင်ႈ ၸဝ်ႈၼႃႈတီႈထႆးဢွၼ်ႁူဝ်ၵူၼ်းဝၢၼ်ႈ ၸတ်းပၢင်ပိုတ်ႇလွင်ႈႁူမ်ႇလူမ်ႈၸွမ်းလႅၼ်လိၼ်။
ပီႈၼွင်ႉတႆးမိူင်းထႆး ႁူမ်ႈပၢင်ပွႆးဝၼ်းၵိူတ်ႇၸဝ်ႈႁေႃၶမ်း ဢႃႇယု 85 ဝႃႇသႃ
ဝၼ်းၶွပ်ႈႁွပ်ႈဝၼ်းၵိူတ်ႇ ၸဝ်ႈမုၼ်ယႂ်ႇၶုၼ်ႁေႃၶမ်းမိူင်းထႆး 85 ဝႃႇသႃ ဢၼ်ပီႈၼွင်ႉၵူၼ်းထႆးၸတ်းတင်းမိူင်းပတ်း ပိုၼ်ႉၼႆႉ ပီႈၼွင်ႉတႆးၸိူဝ်းတူၵ်းႁွတ်ႈမိူင်းထႆး ၵဵင်းမႆႇ၊ ၵုင်းထဵပ်ႈ (မိူင်းၵွၵ်ႇ) ၶဝ်ႈႁူမ်ႈယွၼ်းပွၼ်းတင်းၼမ်၊ ယွၼ်းပွၼ်းႁႂ်ႈၸဝ်ႈမုၼ်ယႂ်ႇႁေႃၶမ်းထႆး ဢႃႇယုယိုၼ်း ယၢဝ်းၶၢဝ်းႁိုင်။
ႁႅၼ်းတၢၼ်း ၶွပ်ႈ 100 ဝၼ်း ၸၢႆးသႅင်ၸိုၼ်ႈ လႄႈ ဢဝ်ဢုမ်ၽွင်လုပ်ႇၶဝ်ႈသႂ်ႇၼႂ်းၵူင်ၶုမ် ၵုတ်းၶွပ်ႈထူၼ်ႈ 100 ဝၼ်း
ဝၼ်းထိ 24/12/2011 ဝၢႆးၸၢႆးသႅင်ၸိုၼ်ႈ (သၶႁ) သဵင်ႈ မုၼ်ၵႂႃႇတီႈႁူင်းယႃလူင်သူၼ်ၻွၵ်ႇ ဝဵင်းၵဵင်းမႆႇ မိူဝ်ႈ ဝၼ်းထိ 15/09/2011 ။ လုၵ်ႈမေးပီႈၼွင်ႉ ဢိၵ်ႇၸုမ်း ၽူႈတွႆႇႁွၵ်ႈ လႄႈဢူၺ်းၵေႃႉ လုၵ်ႉၼွင်ႉပွင်ႈပၢႆႁဵတ်း တၢင်းလီၵုသူလ် ႁႅၼ်းတၢၼ်းယၢတ်ႇၼမ်ႉ ဢဝ်ၽွင် လုပ်ႇမၼ်းၸဝ်ႈ ၶဝ်ႈထမ်ႇမၼႃႇၼႂ်းၵူင်ၶုမ်ၵုတ်းႁိမ်းၶုမ် ၵုတ်းၸၢႆးမူး၊ ၸၢႆးသၢၼ်လွႆ တီႈၼိူဝ်လွႆ ၾၢႆႇဢွၵ်ႇဝၢၼ်ႈ တိၼ်ထၢတ်ႈ (လၵ်းတႅင်ႇ) ဢိူင်ႇပဵင်းလူင် ၵိင်ႇၸႄႈဝဵင်း ဝဵင်းႁႅင်ၸႄႈတွၼ်ႈၵဵင်းမႆႇ။
ၸဝ်ႈၼႃႈတီႈထႆးပိုတ်းယိုဝ်းၵၼ်တင်းၸုမ်းၵႃႉယႃႈ
ၸဝ်ႈၼႃႈတီႈထႆးတပ်ႉၵွင် 100 (ထႁၢၼ်ၽၢၼ်း) 3504 တင်းၸုမ်းၵႃႉ ယႃႈ ႁူပ်ႉလေႃႇပိုတ်းယိုဝ်းၵၼ်တီႈလႅၼ် လိၼ်တႆး - ထႆး ႁိမ်းဝၢၼ်ႈပႃႇၵုၺ်ဢိူင်ႇ တႃႈတွၼ်း ၸႄႈဝဵင်းမႄႈဢၢႆၸႄႈ တွၼ်ႈၵဵင်းမႆႇ။
သိုၵ်းထႆးတေၵေႃႇတင်ႈတပ်ႉၸုမ်းလူင်မႂ်ႇ မၢႆ 7 ၵႅတ်ႇၶႄလႅၼ်လိၼ်ထႆး-လၢဝ်း-မၢၼ်ႈ
ၽွင်းလူင်ၾၢႆႇ ၵႅတ်ႇၶႄထႆး လူင်းလၢႆး မိုဝ်းႁပ်ႉႁွင်း လွင်ႈသိုၵ်းထႆး (ၵွင်တပ်ႉၽၢၵ်ႈ 3) တေတင်ႈတပ်ႉၸုမ်းလူင်မၢႆ 7 ထႅင်ႈ ပိူဝ်ႈတႃႇ ၵႅတ်ႇၶႄႁႄႉၵင်ႈ လႅၼ်လိၼ် ထႆး ဢၼ်တိတ်း မိူင်းလၢဝ်းလႄႈ မိူင်းမၢၼ်ႈ။ ၾၢႆႇၼိုင်ႈၵေႃႈ ပိူဝ်ႈတႃႇႁႄႉ ၵႅတ်ႇၵၢၼ် တႅပ်းမႆႉယႃႇ ထိူၼ်ႇလႄႈ ၵၢၼ်လၵ်ႉတေႃႉ သူင်ႇယႃႈ ၼႂ်းၸိုင်ႈ ထႆးပွတ်းႁွင်ႇ၊ လိူဝ်ၼၼ်ႉ မၢၼ်ႈၵေႃႈ တိုၵ်ႉၶိုင်သၢင်ႈ ၶူင်းၵၢၼ်ၼိဝ်ႊ ၶလီႊယိူဝ်ႊ။
More Articles...
Page 1 of 2